
A M r H O W 'i 
stev r 

J UM 


MArjTiui s -m niuji 


( '. *.-■ -V. S [TA!. 







Coperta 

GABI DUMITRU 


Descrierea CIP a Bibliotecii Naţionale a României 
STEVENS, ANTHONY 

Jung/ Anthony Stcvens; trad. de Oana Vlad. - 
Ed. a 2-a. - Bucureşti: Humanitas, 2006 
Bibliogr. 

ISBN 973-50-1115-8 
I. Vlad, Oana (trad.) 

61(494) Jung, C.G. 

159.964.2 


ANTHONY STEVENS 

JUNG 

© Anthony Stcvens 1994 

This translation ©/"JUNG, originally published in English in 1994, 
is published by arrangement with Oxford University Press. 
Traducerea lucrării JUNG, publicată inifial in engleză în anul 1994, 
apare cu acordul editurii Oxford University Press. 

© H UMANI TAS, 1996, 2006 

Piaţa Presei Libere 1, 013701 Bucureşti, România 
tel. 021/317 1819, fax 021/317 18 24 
www.hiimanitas.ro 

Comenzi CARTE PRIN POŞTĂ: tel. 021/311 23 30, 
lax 021/313 50 35, C.P.C.E. - CP 14, Bucureşti 
e-mail: cpp@humanitas.ro 
www.libraiiilehumanitas.ro 


ISBN 973-50-1115-8 



Lui Chuck şi Sue Schwartz 



Prefaţă 


A oferi o prezentare substanţială a lui Jung şi a psihologiei 
sale (denumită îndeobşte psihologie analitică, pentru a o 
diferenţia de psihanaliza lui Freud şi de psihologia experi¬ 
mentală, disciplina pur ştiinţifică a universitarilor) într-un 
volum subţire, de 128 pagini*, este o sarcină dificilă. Jung 
a avut deschideri culturale multiple şi a fost totodată un au¬ 
tor prolific: pe lângă psihologie, psihiatrie şi medicină, avea 
cunoştinţe enciclopedice de mitologie, religie, filozofie, 
gnosticism şi alchimie; ştia alături de germană, limba sa 
maternă, engleza, franceza, latina şi greaca — şi era per¬ 
fect familiarizat cu literatura fiecăreia. Deşi ducea povara 
acestei masive erudiţii cu o agreabilă lipsă de infatuare, ea 
este evidentă în tot ce a scris; şi cum nu se pricepea deloc 
să-şi organizeze materialul, Operele complete** ale sale 
însumează douăzeci de volume groase, ceea ce oferă o 
perspectivă descurajantă cititorului neiniţiat. 

Jung îşi recunoştea eşecul în domeniu] comunicării („Ni¬ 
meni nu-mi citeşte cărţile", spunea, deşi „îmi dau tare multă 


* Cf. numărului de pagini al ediţiei englezeşti apărute la Oxford 
University Press în seria „Past Masters". (W.r.) 

** Gesammelte Werke în cazul ediţiei germane originale apărute la 
Walter Verlag AG, The Collected Works of C.G. Jung în cazul ediţiei 
engleze apărute la Routledge, cu sensul, neuzitat în editorialistica ro¬ 
mânească, de „Opere reunite". V. şi nota de subsol de la p. 9, precum şi 
prima notă de la p. 185. (jV r.) 

osteneală să-i fac pe oameni să mă înţeleagă"), dar lucrul 
acesta nu l-a determinat să-şi revizuiască opera, aşa cum a 
făcut în mod sistematic Freud. De aceea e nevoie de mult 
timp şi efort ca să-l înţelegi pe Jung din propriile lui arti¬ 
cole şi cărţi, iar dacă nu te poţi totuşi dispensa de această 
strădanie atunci când doreşti să-ţi revendici o parte din bo¬ 
gata sa moştenire, sarcina îţi poate fi măcar înlesnită de o 
concisă introducere în genul celei pe care volumaşul de faţă 
încearcă s-o ofere. 



Mulţumiri 


Ţin să mulţumesc editurilor Routledge şi Princeton 
University Press pentru permisiunea de a cita din The 
Collected Works of C. G. Jung', editurii Random House, Inc. 
pentru permisiunea de a cita din Memories, Dreams, 
Reflections by C.G. Jung, recorded and edited by Aniela 
Jajfe*\ şi încă o dată editurii Routledge pentru permisiunea 
de a reproduce diagrama de la p. 57 din On Jung <Despre 
Jung> de Anthony Stevens. 

Mulţumesc de asemenea secretarei mele. Norma Lus- 
combe, pentru infinita grijă şi bunăvoinţă cu care a prelu¬ 
crat electronic manuscrisul original şi lui Maiy Worthingon 
pentru priceperea cu care a editat această carte, până în 
forma ei finală. 


* C.G. Jung, Amintiri, vite, reflecţii (consemnate şi editate de Aniela 
Jatfă), carte tradusă de Daniela Ştefănescu după originalul german 
Erinnerungen, Traume, Gedanken, este în curs de apariţie la Humanitas 
în seria „Memorii/Jumale". Traducerea citatelor din Amintiri sau Opere 
complete , precum şi a titlurilor altor lucrări de Jung din cartea de faţă 
s-a efectuat după versiunea lor engleză. Sursele citatelor (abreviate CIV 
pentru The Collected IVortre... şi MDR pentru Memories, Dreams, 
Reflections) trimit la paginile ediţiilor în engleză, iar paragrafele indi¬ 
cate în cazul Cir coincid, desigur, cu ale originalului german. (Al./.) 



1 

Omul Jung şi psihologia sa 


Jung a fost o persoană paradoxală. într-un anume sens era 
un individualist, un mare excentric. într-alt sens era întru¬ 
chiparea vie a omului universal. S-a străduit să-şi realizeze 
în propria-i viaţă întregul potenţial uman; în acelaşi timp 
era decis să trăiască într-o manieră unică, lipsită de com¬ 
promisuri. Dacă în felul acesta îi supăra pe ceilalţi, aşa cum 
era adesea cazul, lui nu părea, în genere, să-i pese: „A fi 
normal, spunea, e ţelul ideal al celor neîmpliniţi." 

Deşi se considera un om de ştiinţă raţional, ţinea să acorde 
atenţie chestiunilor catalogate în mod convenţional drept 
iraţionale ori ezoterice, nefiind prea afectat atunci când 
asemenea preocupări îl excludeau din comunitatea ştiinţifică, 
în opinia sa, a adopta o atitudine exclusiv raţională faţă de 
psihologia umană nu era doar nepotrivit, ci şi, în lumina 
istoriei, lipsit de sens. Trebuia să rămână fidel adevărului 
aşa cum îl vedea el — şi n-avea nici o vină dacă lucrul aces¬ 
ta îl aducea pe tărâmuri teoretice şi experimentale aflate în 
profund dezacord cu prejudecăţile şi preocupările vremii sale. 
„Am sentimentul — scria — că este de datoria celui care-şi 
urmează drumul propriu să inf ormeze societatea despre ceea 
ce descoperă în cursul căutării sale." 

Nu criticile contemporanilor ca indivizi vor hotărî adevărul 
sau neadevărul acestor descoperiri, ci generaţiile viitoare. 
Există lucruri care nu sunt încă adevărate astăzi, poate nu 

îndrăznim sale considerăm adevărate, dar mâine s-ar putea 
să devină. Iată de ce orice om al cărui destin este să-şi urmeze 
drumul individual trebuie să meargă înainte, plin de nădejde 
şi atent la tot ce e înjur, conştient de singurătatea sa şi de peri¬ 
colele ei. (CWVII, § 201) 

Simţământul acesta, că însuşi destinul îl determină să 
înoate împotriva curentului predominant, face din Jung un 
personaj care intrigă în cel mai înalt grad. Iar asta înseam¬ 
nă că orice carte despre psihologia jungiană trebuie să ţină 
integral seama de viaţa şi personalitatea creatorului ei, căci, 
mai mult decât în cazul oricărui alt psiholog, modul în care 
Jung a înţeles umanitatea a decurs direct din modul în care 
s-a înţeles pe sine. 

în întreaga lui viaţă, foarte îndelungată, Jung a rămas 
un om profund introvertit, mult mai interesat de lumea in¬ 
terioară a viselor şi imaginilor decât de lumea exterioară a 
persoanelor şi întâmplărilor. Avea, din copilărie, geniul intro¬ 
specţiei, ceea ce i-a dat capacitatea să trăiască direct ex¬ 
perienţe avându-şi originea la limita — ori sub limita — 
conştiinţei, experienţe pe care cei mai mulţi dintre noi le 
ignorăm. Darul acesta provenea, în parte cel puţin, din îm¬ 
prejurările specifice ale naşterii şi educaţiei sale. 


Premise 

Născut în satul Kesswil, de pe malul elveţian al lacului 
Constanţa, în ziua de 26 iulie 1875, Jung a fost unicul fiu 
al pastorului din localitate, reverendul Paul Achilles Jung, 
şi al lui Emilie Jung, născută Preiswerk. Bunicul său, Cari 
Gustav Jung (1794-1864), al cărui nume îl primise la botez, 
fusese un medic foarte respectat, care devenise rectorul 
Universităţii din Basel şi Mare Maestru al Lojei Franc- 

masonilor elveţieni. Umbla zvonul că ar fi fost fiul nele¬ 
gitim al lui Goethe. Deşi semăna fizic foarte mult cu marele 
poet, e vorba probabil de o legendă, nu de un fapt real. 

Mama lui Jung era fiica mezină a lui Samuel Preiswerk 
(1799-1871), un teolog renumit, dar excentric, care îşi de¬ 
dicase întreaga viaţă studiului ebraicei, fiind convins că e 
însăşi limba care se vorbeşte în rai. A fost unul dintre pri¬ 
mii partizani ai sionismului, avea viziuni şi purta conver¬ 
saţii cu cei dispăruţi. Chiar în ajunul căsătoriei ei, Emilie 
fusese nevoită să vegheze în spatele lui, în timp ce-şi pre¬ 
gătea predicile, pentru ca diavolul să nu-i arunce ocheade 
peste umăr. Cei mai mulţi dintre bărbaţii care alcătuiau nu¬ 
meroasa familie Preiswerk erau preoţi şi împărtăşeau intere¬ 
sul lui Samuel pentru cele oculte. Acest amestec 
Jung-Preiswcrk — de medicină, teologie şi spiritism — avea 
să influenţeze mult evoluţia intelectuală a lui Cari. 

Familia s-a mutat de două ori în timpul copilăriei lui 
Jung, mai întâi la Laufen, în apropierea cascadelor Rinu¬ 
lui, când băiatul avea şase luni, iar apoi la Klein-Hunigen, 
chiar la ieşirea din Basel, când acesta avea patru ani. Nici 
una dintre încăpătoarele case parohiale în care au locuit n-a 
oferit un mediu fericit copilului în creştere. în autobiografia 
sa. Amintiri, vise, reflecţii, Jung spune că atmosfera de-acasă 
era „irespirabilă": îl sufoca un simţământ atotprezent de 
proximitate a morţii, de melancolie, de nelinişte, însoţit de 
„aluzii nedesluşite la un dezacord" între părinţii săi. Po¬ 
vesteşte că ei n-aveau acelaşi dormitor, iar el, Cari, dormea 
cu tatăl său. Când Jung împlinise trei ani, maică-sa a suferit 
o prăbuşire psihică din cauza căreia a trebuit să stea la spi¬ 
tal câteva luni, şi această separare brutală, survenităîntr-un 
moment critic al dezvoltării sale, pare să-l fi marcat pe Jung 
pentru tot restul vieţii. Nu este vorba de o consecinţă ieşită 
din comun, căci, aşa cum afirmă pe bună dreptate John 

Bowlby şi cei din şcoala sa, disperarea copiilor de vârstă 
mică atunci când îşi pierd mama constituie o reacţie firească 
la frustrarea provocată de necesitatea stringentă a prezenţei 
ei. Dacă se produce această catastrofa, copiii reuşesc, e ade¬ 
vărat, să-i supravieţuiască, dar cu preţul dezvoltării unei ati¬ 
tudini defensive de detaşare emoţională şi devenind extrem 
de preocupaţi de ci înşişi şi de încrezători numai în sine. 
De regulă rămân cu incertitudini durabile în ce priveşte 
capacitatea lor de a stâmi interes şi afecţiune. Au totodată 
tendinţa să se comporte straniu şi distant, ceea ce nu-i face 
iubiţi de cei din jur. Deşi atunci când maică-sa a fost departe 
de el lui Cari i-au purtat de grijă o mătuşă şi o guvernan¬ 
tă, el îşi aminteşte că a fost „profund tulburat" de absenţa 
ei: suferea de eczeme cu origine nervoasă şi avea coşma¬ 
ruri. „Din acel moment, spune Jung, am fost mereu neîncre¬ 
zător când auzeam rostindu-se cuvântul «iubire». Vreme 
îndelungată, simţământul pe care l-am asociat cu «femeie» 
a fost acela de nesiguranţă intrinsecă" (MDR 23). 

Tatăl lui Jung era un om binevoitor şi tolerant, dar fiul 
său îl percepea ca lipsit de forţă şi imatur emoţional. Deşi 
preot. Paul Jung pare să-şi fi pierdut foarte curând credin¬ 
ţa, dar fiind lipsit de altă sursă de venit, se simţea constrâns 
să-şi îndeplinească mai departe îndatoririle parohiale. Ten¬ 
siunea rezultată din păstrarea unei aparenţe de pietate con¬ 
comitent cu pierderea oricărei convingeri religioase a 
contribuit la transformarea lui într-un personaj ipohondru şi 
arţăgos, faţă de care soţia şi fiul său puteau anevoie să simtă 
iubire ori respect. 

Singur la părinţi până la naşterea surorii sale Gertrud, 
în 1884, Cari era nefericit la şcoală, înstrăinat atât de colegi, 
cât şi de propriul sine lăuntric: acest comportament schizoid 
(adică retras, distant, preocupat de sine) l-a făcut dezagre¬ 
abil celor din jur, mediul şcolar neputându-i fi nicidecum 

prielnic. Simţământul c ă este o persoană aparte a fost agra¬ 
vat de diverse incidente traumatizante, ca acela în care un 
profesor l-a acuzat că ar fi plagiat un eseu pe care-1 com¬ 
pusese de fapt singur, cu infinită grijă. Când şi-a susţinut 
nevinovăţia, colegii săi s-au aliat cu profesorul. Astfel de 
experienţe l-au făcut să se simtă „stigmatizat" şi extrem de 
singur. Vreme îndelungată s-a autoexclus cu adevărat, că¬ 
pătând o predispoziţiepentru leşinuri în urma unei lovituri 
la cap primite într-o bătaie cu un alt băiat. (Pe când zăcea, 
trântit la pământ, mai mult decât ar fi fost nevoie, îşi spunea: 
„Acuma n-o să mai trebuiască să merg la şcoală.") Pe cât 
putea, îşi petrecea timpul în singurătate. „Rămăsesem sin¬ 
gur cu gândurile mele. în general asta îmi plăcea cel mai 
mult. Mă jucam singur, visam cu ochii deschişi sau mă plim¬ 
bam de unul singur prin pădure, având o lume secretă, doar 
a mea" (MDR 58). 

Lumea aceasta secretă era o formă de compensare a izo¬ 
lării. Fanteziile şi ritualurile — fireşti în orice copilărie — 
căpătaseră în cazul lui o intensitate extraordinară şi aveau 
să-i influenţeze întreaga viaţă. De pildă, încântarea resimţită 
ca om matur de a studia într-un tum pe care şi-l construise 
la Bollingen, pe lacul Ziirich superior, a avut ca punct de 
plecare un ritual din copilărie, în cadrul căruia ţinea într-un 
penar un omuleţ cioplit în lemn, pe care-1 ascundea cu grijă 
într-un rafl din podul parohiei. Din când în când îşi vizita 
omuleţul, dăruindu-i suluri de hârtie scrise într-o limbă 
secretă, ca să-i facă astfel o bibliotecă în fortăreaţa adăpos¬ 
tului lui din pod. Lucrul acesta i-a dat lui Cari simţămân¬ 
tul unei „siguranţe nou-dobândite", care l-a ajutat să facă 
faţă stărilor de nervozitate ale tatălui său, bolii depresive a 
mamei, „înstrăinării" proprii de la şcoală. „Nimeni nu-mi putea 
descoperi secretul şi nu-1 putea distruge. Eram în siguranţă, 

iar simţământul chinuitor de-a fi dezbinat de mine însumi 
dispăruse" (MDR 34). 

Un alt ritual din copilărie avea să-l pregătească pentru 
intuiţiile sale de mai târziu ref critoare la importanţa proiecţiei 
în psihologie. Era vorba de un joc al imaginaţiei pe care-1 
juca stând pe o piatră mare, aflată în grădină. Psalmodia: 
„Stau deasupra, pe piatra asta, iar ea e dedesubt." îndată, 
piatra răspundea: „Stau aici, pe panta asta, iar el stă dea¬ 
supra mea." Pe urmă Jung se întreba: „Oare eu însumi sunt 
cel care stă pe piatră — sau eu sunt piatra pe care stă e/?“ 
Rămânea atunci cu un „simţământ de obscuritate stranie şi 
fascinantă", ştiind însă că relaţia secretă cu piatra are o 
anume semnificaţie, insondabilă (MDR 33). Putem identi¬ 
fica în jocul acesta originile incursiunilor de om matur ale 
lui Jung în tainele alchimiei — ideea că alchimiştii îşi proiec¬ 
tau conţinuturile propriului psihic în materialele pe care le 
prelucrau în laboratoarelor lor. 

încântarea pe care i-o provoca lui Jung, adult fiind, singu¬ 
rătatea, apoi studiile sale de alchimie şi cercetările privind 
dinamica transformărilor psihice au fost de asemenea pre¬ 
figurate într-o fantezie de adolescenţă, care îl absorbea în 
fiecare zi pe când mergea de la casa parohială din Klein- 
Hiiningen la şcoala din Basel pe care o frecventa. Era ima¬ 
ginea unei lumi ideale, în care totul ar fi fost mult mai 
frumos decât era în realitate. Şcoala nu mai exista, iar viaţa 
se putea preschimba exact cum ar fi dorit el. Pe o stâncă 
ce se înălţa din apele unui lac, se ridica un castel fortificat 
având un donjon înalt, un tum de pază şi de jur-împrejur 
un orăşel medieval cârmuit de un sf at al bătrânilor. Castelul 
era casa lui Cari; locuia acolo în calitate de judecător de 
pace, ieşind arareori, doar ca să „ţină judecata". în port se 
afla goeleta lui personală cu două catarge, având la bord o 
baterie de mici tunuri. 

Punctul crucial al acestei fantezii era turnul: el conţinea 
un secret minunat, pe care singur Cari îl poseda. în interio¬ 
rul turnului, de la creneluri până la pivniţa boltită, exista o 
coloană de aramă groasă cât un braţ omenesc: în vârf avea 
ramificaţii sau filamente răsfirate în aer. Ele extrăgeau din 
văzduh o „esenţă spirituală" pe care coloana de aramă o 
ducea în jos, spre pivniţă, unde se afla un laborator; aici 
Cari transf orma substanţa eterică în aur. „Nu era nicidecum 
o scamatorie, ci o străveche taină a naturii, având o impor¬ 
tanţă vitală, care îmi parvenise fără să ştiu cum şi pe care 
nu trebuia s-o dezvălui nici sfatului bătrânilor, ba chiar, într-un 
anume sens, nici mie însumi" (MDR 87). 

Nevoia de a crea o citadelă pentru a se ascunde de lume 
este caracteristică oamenilor cu predispoziţii schizoide. 
Castelul tânărului Cari era fortificat în scop de apărare, fiind 
slab legat de uscat printr-un istm îngust în care era săpat 
un canal larg, având deasupra un pod coborâtor. Mai târ¬ 
ziu Jung a început să construiască machete de castele încon¬ 
jurate de ziduri fortificate; studia ore în şir fortificaţiile, 
inacceptabile în principiu, de la Vauban. 

în siguranţa citadelei sale lăuntrice. Cari se simţea alcă¬ 
tuit din două personalităţi diferite, pe care le numea „Nr. 1“ 
şi „Nr. 2“. Nr. 1 era fiul părinţilor reali, mergea la şcoală 
şi înfrunta viaţa pe cât îi stătea în puteri, în vreme ce Nr. 2 
era mult mai vârstnic, retras din lumea societăţii omeneşti, 
dar simţindu-se aproape de natură şi animale, de vise, de 
Dumnezeu. Jung considera că Nr. 2 „n-avea deloc un statut 
apt de-a fi definit — era născut, viu, mort, toate la un loc, o 
imagine completă a vieţii" (MDR 92). Ca psihiatru, a ajuns 
la concluzia că cele două personalităţi nu îi erau proprii doar 
lui, ci există în orice om. Totuşi recunoştea că el părea să fie 
mai conştient de ele decât majoritatea celor dinjur, mai ales 
de Nr. 2. „Nr. 2 a avut în viaţa mea o importanţă covârşitoare; 

a m încercat întotdeauna s ă fac loc pentru tot c e voia s ă vină 
dinlăuntru" (MDR 55). Mult mai tâiziu.avea să reboteze cele 
două personalităţi cu numele de Eu şi Sine, susţinând că 
interacţiunea dintre ele constituie dinamica fundamentală 
a dezvoltării personalităţii. 

Jung credea că personalitatea Nr. 2 îi conferă un privi¬ 
legiu refuzat nefericitului său tată, şi anume accesul direct 
la spiritul divinităţii. Avea confirmarea acestui lucru în vi¬ 
sele cu caracter de revelaţii, pe de-o parte, vise conţinând 
imagini (ca aceea a unei zeităţi falicc subpământene, sur¬ 
venită pe când n-avea decât trei ani) ce ar fi trebuit să provi¬ 
nă, credea Jung, de la ceva aflat dincolo de el însuşi; iar, 
pe de altă parte, într-o viziune intensă, căreia nu i se putea 
opune oricât s-ar fi străduit, în care Atotputernicul apărea 
şezând pe un tron de aur şi murdărind cu materii fecale 
acoperişul catedralei din Basel (ceea ce era pentru el — pe 
bună dreptate — un semn că Dumnezeu avea prea puţină 
stimă pentru propria-i Biserică). Genul acesta de revelaţii 
l-au făcut necruţător faţă de perplexitatea spirituală a tatălui 
său şi a dus la discuţii înfierbântate între cei doi. De fiecare 
dată când Cari îl hărţuia cu întrebări despre religie, pastorul 
devenea nervos şi intra în defensivă: „Tu vrei întotdeauna 
să gândeşti, se plângea. Omul nu trebuie să gândească, ci să 
creadă — Băiatul reflecta: „Nu, omul trebuie să trăiască 
experienţe şi să ştie." Dar cu voce tare spunea: „Dă-mi cre¬ 
dinţa asta!" La care taică-său ridica doar din umeri şi îi 
întorcea spatele... 

Totul a culminat cu ceremonia de confirmare a lui Cari, 
pentru care a fost pregătit chiar de tatăl său. Astfel, băia¬ 
tul a atins apogeul iniţierii religioase — şi s-a îngrozit când 
şi-a dat seama că nu simte absolut nimic. O prăpastie de 
netrecut s-a deschis între el şi taică-său, pentru care a căpă¬ 
tat „un intens simţământ de milă". „Dintr-o dată am înţeles 

tragedia profesiei ş i a vieţii lui... A m văzut cât d e prins era, 
iremediabil prins, în capcana Bisericii şi a învăţăturii ei reli¬ 
gioase. .. M-am pomenit rupt cu brutalitate de Biserică şi 
de credinţa tatălui meu sau a oricui altcuiva" (MDR 64-5). 

în vreme ce în împrejurări similare, alţi băieţi şi-ar fi cău¬ 
tat consolarea îndreptându-se către cei de-o seamă cu ei, 
Cari Jung, neavând prieteni, s-a reîntors către interior spre 
a-şi cuprinde „Nr. 2", Şinele. Toată adolescenţa şi-a perceput 
Şinele ca pe ceva asemenea lui Dumnezeu, iar intensitatea 
angajării sale faţă de „celalalt", dinlăuntrul său, a avut pri¬ 
oritate în raport cu orice altă relaţie exterioară. Nu se simţea 
printre oameni, ci singur cu Dumnezeu. 

în mod inevitabil, lucrul acesta a însemnat o confirmare 
— nu a Bisericii, ci a propriei izolări: „Toţi ceilalţi oameni 
păreau să aibă complet alte griji. Eu mă simţeam absolut 
singur cu certitudinile mele. Mai mult ca altădată, voiam 
să am pe cineva cu care să vorbesc, dar nu găseam nicăieri 
vreo punte de legătură... De ce nu trecea nimeni prin expe¬ 
rienţe care să semene cu ale mele? mă întrebam... De ce 
să fiu eu singurul?" {MDR 71) 

S-a lecuit de leşinuri când, într-o bună zi, l-a auzit pe 
taică-său spunându-i unei cunoştinţe cât îi este de teamăpen- 
tru viitorul fiului său. S-a reîntors la şcoală şi s-a pus pe 
treabă. Lipsindu-i comunicarea spirituală cu cei similari lui, 
s-a îndreptat spre literatură, filozofie şi istoria religiilor. 
Heraclit s-a dovedit a fi, o viaţă întreagă, preferatul lui, la 
fel Goethe şi Meister Eckhart. A fost extrem de tulburat de 
Lumea ca voinţă fi reprezentare a lui Schopenhauer, care, 
alături de Critica raţiunii pure a lui Kant, i-a adus o astfel 
de iluminare, încât, spunea, i-a revoluţionat complet atitu¬ 
dinea faţă de lume şi viaţă. în Faust-u\ lui Goethe a desco¬ 
perit echivalentul legendar al propriei sale personalităţi Nr. 2, 
iar lucrul acesta nu numai că i-a sporit simţământul de 

siguranţă lăuntrică, dar i l-a conferit, cu oarecare întârziere, 
şi pe acela de „apartenenţă la comunitatea umană“ (MDR 93). 


Anii de studenţie 

Jung s-a înscris la Universitatea din Basel în 1895. Lucru 
caracteristic pentru el, decizia pe care a luat-o, de a studia 
ştiinţele naturii şi medicina, n-a fost determinată atât de lec¬ 
turi, cât de vise. Viaţa de student pare să fi avut asupra lui 
un efect eliberator, deopotrivă cu moartea prematură a tatălui 
său — la 54 de ani, când Jung nu avea decât 21. („în ce te 
priveşte, a murit la timp“, comentase, posomorâtă, mai- 
că-sa.) „începusem să am acum o poftă nemăsurată pentru 
absolut tot. Ştiam ce vroiam — şi îmi urmăream scopul. 
Am devenit totodată, în chip evident, mai accesibil şi mai 
comunicativ" (MDR 93). 

O idee însuşită de la Heraclit avea să fie pentru Jung de 
o importanţă crucială: aceea că toate entităţile au tendinţa 
naturală de a se transforma în opusul lor. Heraclit denumise 
această tendinţă enantiodromia (literal, „a merge împo¬ 
trivă"). Jung o credea caracteristică tuturor sistemelor dinami¬ 
ce — şi a descoperit în familia umană prima exemplificare: 
pe măsură ce cresc, copiii manifestă tendinţa de a compen¬ 
sa, în propria lor viaţă, eşecurile părinţilor. Lucrul acesta 
era în mod special evident la Jung însuşi, viaţa lui putând 
fi înţeleasă, în multe privinţe, ca un efort de a transforma 
în ceva bun carenţele tatălui său. 

în vreme ce Paul Jung fusese spiritualiceşte lipsit de în¬ 
drăzneală, fără curiozitate intelectuală şi înclinat să accepte 
dogmele, avusese manifestări de imaturitate emoţională şi 
se eschivase în faţa chestiunilor majore ale propriei vieţi, Cari 
urma să dea dovadă de curaj spiritual şi rigoare intelectuală, 

să se opună dogmelor oriunde le va întâlni, să-şi petreacă 
viaţa perfecţionând tehnici de dezvoltare a personalităţii şi 
să se arate dispus de a se confrunta direct cu toate chestiu¬ 
nile importante, chiar şi atunci când asta avea să însemne 
a căuta cu lumânarea impopularitatea ori dezaprobarea celor¬ 
lalţi. 

Aceeaşi tendinţă de compensare l-a făcut să devină, pen¬ 
tru toată viaţa, un gnostic (în sensul lui gnostikos din greacă, 
„cel care ştie“) — al cărui unic scop a fost cunoaşterea rea¬ 
lităţii sufletului prin experienţă directă şi revelaţii personale. 
Tocmai această căutare a cunoaşterii, a gnozei a fost ceea 
ce l-a determinat să confere o importanţă fundamentală 
viselor, fanteziilor şi viziunilor sale, să încerce să le înţeleagă 
prin intermediul studiului literaturii, filozofiei şi religiei şi, 
în sfârşit, să-şi aleagă o carieră de psihiatru. 

Curând după ce şi-a început studiile la Basel, a avut un 
vis crucial. în vis era noapte, iar el înainta anevoie împotri¬ 
va unui vânt puternic printr-o ceaţă deasă, adăpostind între 
palmele făcute căuş o luminiţă care ameninţa să se stingă 
dintr-o clipă într-alta. Simţind că înapoia lui se află cine¬ 
va, a aruncat o privire peste umăr şi a văzut că e urmărit 
de o siluetă imensă, întunecată. Era înfricoşat, dar ştia că 
n-o să păţească nimic atâta vreme cât va putea menţine 
pâlpâirea luminiţei în noaptea neagră şi vântoasă. „Când 
în-am trezit, spune Jung, mi-am dat seama brusc că silue¬ 
ta era «spectrul din Brocken», propria mea umbră proiec¬ 
tată pe vârtejurile de ceaţă şi adusă la viaţă de luminiţa pe 
care o duceam. Am ştiut totodată că luminiţa aceea era însăşi 
conştiinţa mea, singura lumină pe care o deţin. Propria mea 
înţelegere e unica mea comoară şi cca mai importantă 11 
(MDR 93). 

Pasiunea lui pentru învăţătură, care avea să-l însoţească 
toată viaţa, a devenit evidentă în anii studenţiei, rezultatul 

fiind că şi-a luat licenţa în cel mai scurt timp posibil. Ieşind 
din izolarea lui socială, s-a alăturat filialei din Basel a socie¬ 
tăţii studenţeşti elveţiene Zofingia şi a început să-şi des¬ 
copere darul de a influenţa oamenii prin forţa şi originalitatea 
ideilor sale. Primul lui articol prezentat în cadrul societăţii 
s-a intitulat, semnificativ, Despre limitele ştiinţelor exacte 
şi a fost un atac la adresa materialismului inflexibil al oame¬ 
nilor de ştiinţă. într-o dezbatere ulterioară, Jung avansa ideea 
că sufletul, deşi imaterial şi existând în afara spaţiului şi 
timpului, trebuie totuşi să se dovedească susceptibil de 
investigaţie empirică — prin incursiuni în fenomenele de 
hipnotism, somnambulism şi comunicare spiritistă. Ex¬ 
punerile lui atrăgeau mulţi ascultători şi provocau discuţii 
animate. 

Hotărât să-şi testeze ideile, a început pe când era încă 
student să participe, luând note, la şedinţele de spiritism ale 
unei tinere cu calităţi de medium, care-i era totodată 
verişoară, Helene Preiswerk. Observaţiile foarte amănun¬ 
ţite acumulate de-a lungul a doi ani au constituit ulterior 
baza tezei lui de doctorat, Despre psihologia şi patologia 
aşa-mimitelorfenomene oculte, prezentată la Universitatea 
din Basel în 1902. 

Modul în care Jung a abordat subiectul fusese influenţat 
de un studiu făcut ceva mai devreme de către Thâodore 
Flournoy (1854-1920) asupra unui medium pe nume Ca- 
therine Muller (mai cunoscută sub pseudonimul de Helen 
Smith), care dăduse detalii, fiind în transă, despre vieţile 
ei anterioare. Floumoy ajunsese la concluzia că vorbele ei 
sunt „expresia romanţioasă a imaginaţiei subliminale" şi 
constituie dovada capacităţii inconştientului de a crea mituri. 

în reprezentaţiile susţinute de vara sa, Jung a fost im¬ 
presionat în mod special de două aspecte. Mai întâi, de cât 
de reale i se păreau Helenei „spiritele": „Le văd înaintea mea, 

spunea ea, pot să le ating, le vorbesc despre tot ce vreau la 
fel de firesc cum îţi vorbesc ţie. înseamnă că sunt reale" 
{CW I, § 43). Apoi, modul în care se ivea din Helene, atunci 
când se afla în transă, o personalitate cu totul diferită, mult 
mai demnă. Spiritul ei „de control", care spunea că se 
numeşte „lvenes", vorbea perfect germana cultă în locul 
obişnuitului dialect baselez al Helenei. Jung a ajuns la con¬ 
cluzia că „lvenes" era personalitatea matură, adultă care se 
dezvolta în inconştientul Helenei. Şedinţele de spiritism 
furnizau modalitatea prin care dezvoltarea respectivă putea 
să avanseze. 

Pentru Jung importanţa acestui studiu a fost mai mare 
decât doctoratul pe care l-a obţinut datorită lui. Putem iden¬ 
tifica aici originile a două idei care aveau să devină centrale 
în practica psihologiei analitice: (1) personalităţile fragmen¬ 
tare sau „complexele" existente în psihicul inconştient se 
pot „impersona" în cursul transelor, viselor şi halucinaţi¬ 
ilor; şi (2) activitatea efectivă de dezvoltare a personalităţii 
se desfăşoară la nivelul inconştientului. 

Aceste idei, la rândul lor, au dat naştere (1) unei tehnici 
terapeutice (imaginaţia activă) şi (2) unui concept teleolo¬ 
gic ( individuala ), potrivit căruiascopul dezvoltării persona¬ 
le este totalitatea, adică să ajungi o fiinţă umană completă, 
atât cât îţi îngăduie circumstanţele personale. Vom reveni 
mai târziu asupra acestor chestiuni. 

Hotărârea lui Jung de a deveni psihiatru a survenit către 
sfârşitul studiilor sale medicale, când s-a cufundat în Ma¬ 
nualul de psihiatrie al lui Krafft-Ebing. Numai citind pre¬ 
faţa, a avut un asemenea şoc încât inima a început să-i bată 
mai tare şi a trebuit să se ridice de pe scaun ca să tragă adânc 
aer în piept. Ceea ce-1 tulburase fusese descrierea făcută de 
Kraflt-Ebing psihozelor (boli mentale majore, precum schi- 
zofrenia şi starea maniaco-depresivă gravă, în care bolnavii 

îşi pierd capacităţile raţionale) ca „maladii ale personalităţii" 
şi totodată afirmaţia autorului că, prin forţa lucrurilor, căr¬ 
ţile de psihiatrie poartă pecetea unui specific subiectiv. 

Jung spune cum a văzut „într-o străfulgerare" că psihia¬ 
tria este pentru el singura cale posibilă: „Doar astfel cele 
două şuvoaie ale preocupărilor mele ar fi putut să curgă lao¬ 
laltă şi, formând un unic curent, să-şi sape propria albie. 
Aici se afla acel domeniu empiric comun atât realităţilor bio¬ 
logice, cât şi celor spirituale, pe care-1 căutasem peste tot şi 
nu-1 găsisem nicăieri. Aici, în sfârşit, era locul unde cioc¬ 
nirea dintre natură şi spirit devenea realitate" (MDR 111). 


Anii de ucenicie 

Când Jung a dat de ştire dascălilor şi colegilor săi că are 
de gând să se specializeze în psihiatrie, aceştia au fost şocaţi, 
dat fiind că aveau impresia că îşi iroseşte calităţile: psihia¬ 
tria era specialitatea medicală cea mai puţin stimată, iar 
convingerea lor era că Jung ar putea avea un viitor strălucit 
ca medic. „Vechea mea rană, simţământul că sunt un străin 
şi că-i înstrăinez pe cei din jur, a început să sângereze iarăşi" 
(MDR 111). Totuşi, după ce şi-a obţinut diploma medicală 
cu merite excepţionale la sfârşitul lui 1900, a avut marele 
noroc să fie admis la spitalul Burgholzli din Ziirich, ca asis¬ 
tent al lui Eugen Bleuler (1857-1939), unul dintre cei mai 
importanţi psihiatri ai vremii, care avea să intre în istorie 
pentru introducerea termenului de schizofrenie. în calitate 
de clinică psihiatrică a Universităţii din Ziirich, Burgholzli 
se bucura de o excelentă reputaţie şi Jung a considerat că 
anii petrecuţi aici au reprezentat pentru el o inestimabilă 
ucenicie. Bleuler şi-a dat curând seama de strălucirea lui 

Jung şi a contribuit mult la promovarea lui profesională: l-a 
avansat în funcţia de adjunct al său, l-a numit şef al secţiei 
ambulatorii şi i-a înlesnit obţinerea gradului de conferenţiar 
în psihiatrie şi psihoterapie la Universitatea din Zurich. Mai 
important decât orice a fost însă faptul că Bleuler l-a îndem¬ 
nat să se ocupe de testul asocierii de cuvinte al lui Galton. 
Graţie acestei investigaţii, Jung avea să dobândească o faimă 
considerabilă în lumea psihologilor, precum şi prietenia lui 
Sigmund Freud. 

Testul asocierii de cuvinte, bine cunoscut de toţi cei care 
studiază psihologia, a fost elaborat de Sir Francis Galton 
(1822-1911) şi amplificat de Wilhelm Wundt (1832-1920). 
Metoda e simplă. Experimentatorul îi citeşte cu voce tare 
subiectului o serie de cuvinte pregătită cu grijă dinainte, 
oprindu-se după fiecare spre a-i permite subiectului să răs¬ 
pundă cu primul cuvânt careîivineîn minte. Cuvântul-răs- 
puns e notat o dată cu timpul, măsurat în secunde, necesar 
subiectului pentru a da răspunsul. După ce i-au fost prezen¬ 
tate toate cuvintele, procedura este reluată cerându-i-se su¬ 
biectului să răspundă cu aceleaşi cuvinte ca prima oară. 

Theodor Ziehen, care lucrase cu acest test înaintea lui 
Jung, demonstrase deja că duratele prelungite de reacţie se 
produc atunci când un cuvânt-stimul este asociat, în mintea 
subiectului, cu vreo idee neplăcută ori perturbatoare. Dacă 
se puneau laolaltă toate cuvintele obţinute prin răspunsuri 
întârziate de la un anumit subiect, se putea detecta uneori 
un nucleu de idei legate între ele — în formularea lui Ziehen, 
„un complex de reprezentări cu încărcătură emoţională 11 . 
Descoperirea aceasta l-a interesat în mod special pe Jung, 
căci studiul transelor Helenei Preiswerk îl pusese deja în 
gardă asupra existenţei personalităţilor fragmentare alcătui¬ 
te din componente inconştiente disociate, similare „ideilor 

fixe subconştiente" descrise de psihologul francez Pierre 
Janet (1859-1947), sub îndrumarea căruia studiase pentru 
scurtă vreme în Franţa în 1902, fiind trimis aici de la Burg- 
holzli. Jung le-a identificat, aşadar, cu „complexele" lui 
Ziehen, iar când a citit Interpretarea viselor (1900) de Freud 
lc-a recunoscut în „dorinţele reprimate" şi „amintirile trau¬ 
matice" pe care Freud le considera răspunzătoare de simp- 
tomele neurotice şi de conţinutul viselor. 

Jung spune că cercetările sale au stat sub semnul unei 
întrebări obsesive: ce se petrece de fapt înlăuntrul bolna¬ 
vului mental? Spre deosebire de majoritatea psihiatrilor 
dinainte sau din vremea sa, era extrem de atent la ceea ce 
spuneau şi făceau efectiv pacienţii săi schizofrenici, fiind 
capabil să demonstreze că maniile, halucinaţiile şi actele 
lor nu erau simple „sminteli", ci se dovedeau pline de semni¬ 
ficaţie psihologică. A descoperit, de pildă, că o bătrână care 
îşi petrecuse cei cincizeci de ani de recluziune la Burgholzli 
mimând un fel de împunsături, de parcă ar fi cusut pantofi, 
fusese părăsită înainte de a se îmbolnăvi de iubitul ei — 
care, aşa cum s-a dovedit în cele din urmă, era de meserie 
cizmar. 

Deşi credea că fenomenele psihotice sunt asociate cu 
prezenţa unei toxine biochimice în fluxul sangvin al pacien¬ 
tului, Jung a ajuns totuşi la concluzia că schizofrenia ar putea 
fi înţeleasă în termeni psihanalitici ca o „introversiune a 
libidoului" — libidoul fiind retras din lumea exterioară, a 
realităţii, şi investit în lumea interioară, a creaţiei de mituri, 
a imaginaţiei şi viselor. Schizofrenicul, susţinea el, este un 
visător într-o lume trează. Şi-a publicat observaţiile în Psiho¬ 
logia dementei precoce din 1907, lucrare ce i-a sporit repu¬ 
taţia, deja considerabilă, de cercetător în domeniul 
psihiatriei. 

Prietenia cu Freud 

Considerând că descoperirile sale experimentale furnizează 
o bază obiectivă pentru teoria freudiană a refulării, Jung i-a 
trimis lui Freud un exemplar din cartea sa Cercetări asupra 
asocierii de cuvinte la publicarea acesteia, în 1906. Răspun¬ 
sul entuziast al lui Freud l-a încurajat să meargă în martie 
1907 la Viena, ca să-l cunoască. S-au înţeles atât de bine, 
încât au discutat fără întrerupere vreme de treisprezece ore. 
Erau, cu siguranţă, îndrăgostiţi intelectualiceşte unul de ce¬ 
lălalt, iar prietenia care s-a înfiripat între ei, amplificată mult 
graţie corespondenţei, a durat aproape şase ani. 

Ca şi Bleuler, Freud a fost impresionat de energia, entu¬ 
ziasmul şi deplina implicare a lui Jung. S-a legat puternic 
de el, considerându-1 „ajutorul cel mai capabil care mi s-a 
alăturat până acum" şi văzând în el posibilul său succesor 
la conducerea mişcării psihanalitice. Cu toate că nu avea 
decât 50 de ani când s-au cunoscut, Freud suferea, fi ind oare¬ 
cum ipohondru, de teama superstiţioasă că nu mai are de 
trăit decât doisprezece ani. Să-şi asigure „succesiunea" re¬ 
prezenta, de aceea, cel mai important lucru pentru el şi, ast¬ 
fel privind lucrurile, Jung era o excelentă alegere pentru acest 
rol. Avea o inteligenţă de mare clasă, era un psihiatru încunu¬ 
nat de succes, lucrând într-unul din spitalele cele mai respec¬ 
tate din Europa şi — poate mai important ca orice — nu 
era vienez şi nu era evreu. Freud era foarte conştient că 
există pericolul ca antisemitismul, asociat cu dezgustul opi¬ 
niei publice pentru concepţia sa privind sexualitatea infan- 
lilă, să ducă la respingerea generalizată a psihanalizei, chiar 
la anihilarea ei, şi spera ca afilierea unui creştin elveţian 
dc talia lui Jung să contribuie la salvarea mişcării pe care 
o iniţiase. 

î n plus, Jung era capabil d e contribuţii ştiinţifice semni¬ 
ficative în domeniul teoriei şi practicii psihanalitice. Pe lângă 
faptul că experimentele lui privind asocierea de cuvinte 
furnizaseră probe empirice solide pentru existenţa şi forţa 
complexelor inconştiente, investigaţiile pe schizofrenici 
împinseseră conceptele psihanalitice în zone inaccesibile lui 
Freud. (Freud avea doar practică neurologică şi o experienţă 
psihiatrică limitată, lucrând nu pentru multă vreme, ca locus 
tenens, într-un spital de boli mentale.) Mai mult, Jung îi 
transmisese lui Freud entuziasmul său pentru studiul mito¬ 
logiei şi al religiilor comparate, deşi cu efecte potenţiale 
dezastruoase, căci între concluziile pe care cei doi le trăgeau 
din asemenea studii exista un dezacord violent. 

In ce-1 privea pe Jung, el dorea prietenia lui Freud atât 
din motive personale, cât şi profesionale. Găsise în bărbatul 
mai vârstnic şi mai experimentat un mentor — un distins 
coleg de breaslă reprezentând părintele plin de îndrăzneală 
intelectuală, pe care propriul său tată, teologul sfâşiat de în¬ 
doieli, nu-1 putuse întruchipa. „îngăduiţi-mi să mă bucur de 
prietenia dumneavoastră nu ca de una între egali, ci ca de 
aceea dintre tată şi fiu“, scria Jung curând după prima lor 
întâlnire. Freud a răspuns ceva mai târziu, ungându-1 ofi¬ 
cial pe Jung „fiu şi succesor* 1 , „prinţ moştenitor" al pro¬ 
priului său regat. în realitate, Freud avea nevoie de un „fiu" 
nu mai puţin ca Jung de un „tată", dar genul de fiu pe care-1 
vroia Freud trebuia să-i accepte, supunându-se necondiţio¬ 
nat, autoritatea şi să perpetueze fără vreo modificare doctri¬ 
nele şi principiile guvernării lui. Cât despre Jung, el avea 
nevoie de o figură paternă prin influenţa căreia să-şi poată 
depăşi temerile adolescenţei şi să-şi descopere propria auto¬ 
ritate masculină. Deşi se complăcea în acceptarea lui Freud 
şi se simţea măgulit că e considerat demn să-i preia moş¬ 
tenirea, Jung ştia că nu-şi poate însuşi în totalitate ideile lui 

Freud; şi cu atât mai puţin şi-ar fi putut sacrifica integri¬ 
tatea intelectuală pentru un corp de dogme, aşa cum făcuse 
tatăl său. Totuşi s-a supus dorinţei lui Freud de a deveni 
primul preşedinte al Asociaţiei Psihanalitice Internaţionale* 
la constituirea acesteia, în 1910, şi redactor-şef al primei 
reviste de psihanaliză, Jahrbuch. 

Cu trecerea timpului, deosebirile dintre Jung şi Freud 
au devenit tot mai greu de ascuns. Două din ipotezele de 
bază ale lui Freud erau pentru Jung de neacceptat, anume 
că (1) motivaţia umană e de natură exclusiv sexuală şi că 
(2) psihicul inconştient este absolut personal şi specific indi¬ 
vidului. Jung considera aceste ipoteze, ca şi alte aspecte ale 
concepţiei lui Freud, reductive şi prea limitate. în loc să pre¬ 
supună că energia psihică (sau libido, cum o numea Freud) 
e de natură exclusiv sexuală, Jung înclina s-o considere o 
„forţă vitală" mai generală, pentru care sexualitatea con¬ 
stituie doar unul dintre posibilele moduri de manifestare. 
Pe de altă parte, Jung credea că dedesubtul inconştientului 
personal, constând din dorinţe reprimate şi amintiri trau¬ 
matice, propus de Freud, se află un substrat mai profund şi 
mai important pe care avea să-l numească inconştient colec¬ 
tiv, conţinând in potentia întreaga moştenire psihică a umani¬ 
tăţii. Avusese un prim indiciu asupra existenţei acestui 
fundament străvechi al minţii omeneşti în copilărie, când 
îşi dăduse seama că în visele lui existau lucruri provenite 
din zone situate dincolo de el însuşi. Primise apoi o con¬ 
firmare în cursul cercetărilor privind maniile şi halucinaţi¬ 
ile pacienţilor săi schizofrenici, atunci când descoperise că 
ele conţin simboluri şi imagini care apar în miturile şi bas¬ 
mele din toată lumea. Jung a ajuns astfel la concluzia că 
trebuie să existe un substrat psihic dinamic comun tuturor 


* International Psychoanalytic Association (IPA) — organism care 
conduce mişcarea psihanalitică internaţională şi în ziua de azi. (A t.t.) 

oamenilor, pe baza căruia fiecare individ, bărbat ori femeie, 
îşi construieşte propria experienţă personală de viaţă. 

Ori de câte ori încerca să-i expună aceste idei lui Freud, 
ele erau atribuite fie lipsei sale de experienţă datorată tine¬ 
reţii, fie rezisten/ei. „Nu te îndepărta aşa de mult de mine 
când îmi eşti, de fapt, atât de aproape, căci dacă faci asta 
s-ar putea să fim, într-o zi, contrapuşi unul altuia", îl do¬ 
jenea Freud, adăugând: „Am tendinţa să-mi tratez colegii 
care manifestă rezistenţă exact la fel cum i-am trata noi pe 
pacienţii aflaţi în aceeaşi situaţie." Condescendenţa asta l-a 
indispus pe Jung şi, dat fiind caracterul fiecăruia, izbucnirea 
unei dispute între ei a devenit inevitabilă. Primele semne 
au apărut în 1911, o dată cu publicarea părţii întâi a lucrării 
lui Jung Metamorfoze şi simboluri ale libidoului. („E riscant 
ca oul să se pretindă mai deştept decât găina, îi scria Jung 
lui Freud. Şi totuşi ceea ce se află în ou trebuie să capete 
îndrăzneala de a ieşi la lumină.") Explozia finală s-a pro¬ 
dus însă în 1912, la publicarea părţii a doua (într-o scrisoare 
către Freud, Jung îl cita pe Zarathustra: „îţi răsplăteşti rău 
dascălul dacă rămâi un simplu învăţăcel"). în această lucrare, 
ca şi într-o serie de conferinţe ţinute la New York în sep¬ 
tembrie 1912, Jung şi-a exprimat punctul de vedere eretic 
potrivit căruia libidoul ar fi un concept mult mai larg decât 
admitea Freud, putând să se manifeste, într-o formă „cristali¬ 
zată", în simbolurile universale sau „imaginile primordiale" 
care apar în miturile umanităţii. Jung acorda o deosebită 
atenţie mitului eroului, interpretând tema recurentă a con¬ 
fruntării acestuia cu balaurul ca luptă a eului adolescent pen¬ 
tru a se elibera din încătuşarea maternă. Lucrul acesta l-a 
condus la interpretări privind complexul Oedip şi tabuul 
incestului extrem de diferite de cele pe care le propusese 
Freud. în concepţia lui Jung, copilul se ataşează de mama 
sa nu pentru că ea ar fi obiectul unei pasiuni incestuoase. 

cum susţinea Freud, ci pentru căii oferă iubire şi ocrotire — 
punct de vedere care anticipa revoluţia teoretică iniţiată vreo 
patruzeci de ani mai târziu de analistul şi psihiatrul englez 
John Bowlby. Mai departe, Jung susţinea că tabuul inces¬ 
tului e primordial: el există a priori , neprovenind, aşadar, 
cum afirma cu tărie Freud, din interzicerea paternă a pasiu¬ 
nii carnale resimţite de băiat pentru mama sa. Atunci când 
se manifestă, dorinţele oedipiene sunt mai degrabă conse¬ 
cinţele decât cauza interdicţiei incestului. Jung afirma toto¬ 
dată că complexul Oedip nu este, aşa cum declarase Freud, 
un fenomen universal. 

în demersul său de redefinire a libidoului ca energie psihică 
nediferenţiată, Jung a căutat paralelisme In afara psihologiei, 
oprindu-se îndeosebi la teoria transf ormării energiei propusă 
de Robert Mayer. Toate fenomenele psihologice, asemenea 
luturor fenomenelor fizice, — argumenta Jung — sunt mani¬ 
festări energetice, iar lucrul acesta conferă simbolurilor puterea 
lor de a produce transformări dinamice. Vom relua pe larg 
această idee în capitolul 5. 

Publicarea unor asemenea puncte de vedere a provocat 
o ruptură majoră cu Freud, ducând, la începutul lui 1913, 
la încheierea oficială a relaţiei dintre cei doi. Jung şi-a dat 
demisia ca preşedinte al Asociaţiei, ca redactor-şef al Jahr- 
/«ic/i-ului şi conferenţiar la Universitatea din Zurich şi s-a retras 
din mişcarea psihanalitică. Era, din nou, absolut singur. 

Modul în care s-a sfârşit prietenia dintre Freud şi Jung 
a fost tipic pentru amândoi. Pentru Jung, scopul vieţii însem¬ 
na să-ţi împlineşti potenţialitatea proprie, să-ţi urmezi pro¬ 
pria percepţie a adevărului, să devii o persoană completă, 
având propria-ţi îndreptăţire. Acesta e ţelul individualei — 
cum a denumit-o mai târziu. Dacă vroia să-şi rămână fidel 
sieşi, Jung trebuia să-şi urmeze calea proprie: i-ar fi fost cu 
neputinţă să-şi petreacă existenţa fiind vioara a doua într-un 

duo. Cât despre Freud, el era absolut convins de corecti¬ 
tudinea propriilor sale teorii, iar asta îl făcea atât de intole¬ 
rant faţă de orice sciziune, încât sfârşea de regulă prin a o 
provoca. Era un ciudat amalgam de autocrat şi masochist: 
aşa cum admisese cândva în faţa lui Jung, viaţa lui afec¬ 
tivă pretindea existenţa unui prieten apropiat şi a unui 
duşman detestat, pe care nu de puţine ori îi găsea reuniţi 
în aceeaşi persoană. Modelul acesta se manifestase în relaţia 
din copilărie cu nepotul său (care avea, din întâmplare, 
aceeaşi vârstă cu el) şi în prietenia cu Wilhelm Fliess — 
prietenie care-1 susţinuse de-a lungul perioadei sale de,.minu¬ 
nată izolare" (anii 1894-1899, când îşi făcuse autoanali¬ 
za şi stabilise principiile psihanalizei). Prietenia cu Jung, 
disputa şi pierderea ulterioară suferită de psihanaliză prin 
îndepărtarea acestuia n-au fost decât un episod dintr-un lung 
şir de întâmplări dureroase de acelaşi tip. Raporturile lui 
Freud cu Breuer, Adler, Stekel, Meynert, Silberer, Tausk şi 
Wilhelm Reich au avut parte de o soartă similară. Rcich a 
făcut o psihoză, din care şi-a revenit doar pentru scurtă 
vreme, iar Silberer şi Tausk au ajuns în cele din urmă să se 
sinucidă. Pentru Jung, consecinţele au fost aproape la fel 
de crunte, căci s-a cufundat într-o „stare de dezorientare" 
îndelungată, frizând când şi când psihoza, care a durat patru 
sau cinci ani. Deşi foarte dezagreabilă, perioada aceasta s-a 
dovedit extrem de creatoare, Jung denumind-o „confruntarea 
cu inconştientul"; ea a fost declanşată atât de răsturnările 
survenite în viaţa sa privată, cât şi de pierderea prieteniei 
lui Freud. 


Viaţa de om căsătorit 

în 1903 Jung s-a însurat cu Emma Rauschenbach (1882-1955), 
fiica unui industriaş bogat. între 1904 şi 1914 li s-au născut 

cinci copii, patru fete şi un băiat. Au locuit mai întâi la 
Burgholzli, într-un apartament. Apoi, în 1908, s-au mutat 
într-o casă foarte frumoasă pe care o proiectaseră şi con¬ 
struiseră la Kusnacht, lângă lac, şi aici au rămas pentru tot 
restul vieţii. 

EmmaJungera o femeie frumoasă şi elegantă, care avea 
să devină, cu sprijinul soţului ei, o talentată analistă, confe¬ 
renţiară şi autoare de cărţi. A fost o soţie şi o mamă ad¬ 
mirabilă, iar Jung a iubit-o, nu încape îndoială, toată viaţa. 
Totuşi, după cum i-a mărturisit lui Freud, identificase în inte¬ 
riorul său „componente poligame", declarând că „o condiţie 
esenţială a oricărui bun mariaj, mi se pare, constă în per¬ 
misiunea de-a fi infi del“ Scrisorile Freud-Jung , 2 89; 30 ia¬ 
nuarie 1910). 

Jung susţinea că pentru un bărbat sunt importante, în 
esenţă, două tipuri de femei, pe de-o parte, el are nevoie 
de o soţie care să-i întemeieze casa, care să-i nască şi să-i 
educe copiii, pe de altă parte — de o femme inspiratrice, 
o însoţitoare spirituală, care să-i împărtăşească activitatea 
imaginativă şi să-i inspire marile opere. Declaraţia aceasta 
era probabil rezultatul unei sciziuni în propria sa anima 
(complexul feminin din inconştient), iar cea mai plauzibilă 
explicaţie pentru o astfel de sciziune este legată de conse¬ 
cinţele acelei perioade din copilărie, de la patru ani, când, 
separat fiind de maică-sa, fusese dat în grija unei fete din 
parohia tatălui său. Fata aceasta îi produsese o impresie de 
neşters o dată ce, la peste optzeci de ani, îşi mai aducea încă 
aminte de ea: 

Avea părul negru şi tenul măsliniu şi era destul de diferită de 
mama. O mai am încă în faţa ochilor, până astăzi — îi văd 
firele de păr, gâtul cu pielea întunecată şi urechea. Toate astea 
mi se păreau foarte stranii şi totuşi straniu de familiare... Mai 
târziu, genul acesta de fată a devenit pentru mine o componen- 

tă a animei. Simţământul de stranietate pe care mi-1 transmitea, 
o dată cu acela de a o cunoaşte totuşi dintotdeauna, era ceva 
caracteristic pentru personajul care a început să simbolizeze 
pentru mine mai târziu însăşi esenţa feminităţii. (MDR 23) 

Această tânără guvernantă temporară a fost pentru el 
prima întruchipare a unui auxiliar matern, la femme inspi- 
ratrice, mângâierea singuraticelor sale incursiuni lăuntrice. 
Deşi se simţea foarte mulţumit având-o pe Emma ca soţie, 
anima lui nu înceta să pretindă o a doua prezenţă, a unei 
confidente şi însoţitoare pline de iubire căreia să-i 
împărtăşească ultimele visuri şi idei. Personajul acesta 
seducător avea să i se prezinte, cel puţin în două ocazii, sub 
masca unei paciente, o dată pentru scurtă vreme, în persoana 
Sabinei Spielrein (prima pacientă tratată cu succes prin pro¬ 
cedee freudiene), altă dată — durând ceva mai mult — în 
persoana Antoniei WolfF, care i-a devenit colegă şi prietenă 
apropiată pentru tot restul vieţii. în plus, Jung a strâns în 
jurul său numeroase discipole (cunoscute glumeţilor din 
Ziirich sub numele ireverenţios de Jungfrauen *), venite la 
Ziirich să studieze şi să practice analiza cu Jung şi care se 
hotărau arareori să se întoarcă acasă. Totul se petrecea de 
parcă separarea maternă de altădată îl învăţase că nu poale 
să aibă niciodată încredere în iubirea unei singure femei şi 
că trebuie să caute mereu certitudinea în numărul lor mare. 

Pe bună dreptate, Emma nu era prea încântată de situ¬ 
aţia asta, deşi cu vremea — şi de nevoie — s-a resemnat. 
Legătura lui Jung cu Toni WolfF a început prin 1910 şi a 
produs un adevărat scandal în clipa când el a stăruit s-o 
aducă, împreună cu Emma, la Conferinţa de la Weimar din 

* Joc de cuvinte: Jungfrauen înseamnă în limba germană „fecioare"; 
aici, substantiv compus din Jung+Frauen („femei") = „femeile lui Jung". 

(.N-l-) 

1911a Asociaţiei Psihanalitice Internaţionale. A u avut loc 
certuri cumplite, Jung necedând cererii Emmei de a renunţa 
la legătura lui extraconjugală şi afirmând cu tărie că Toni 
este mult prea importantă pentru el ca să se descurce în viaţă 
fără ea. Cum nu se putea pune problema unui divorţ, Emma 
a trebuit să se adapteze situaţiei şi s-o accepte pe Toni ca 
parte indispensabilă din viaţa soţului ei. Probabil că a cedat 
atât din teamă pentru sănătatea lui mentală, cât şi din cauză 
că vroia să-şi salveze cu orice preţ mariajul. A fost vorba, 
cu siguranţă, de o perioadă la fel de traumatizantă pentru 
amândoi şi se prea poate ca lucrul acesta să fi grăbit declan¬ 
şarea îndelungatei tulburări psihice de care Jung a început 
să sufere spre sfârşitul lui 1913. 


Confruntarea cu inconştientul 

Totul a început cu o viziune înfricoşătoare avută de Jung 
în toamna lui 1913, viziune în care nordul Europei era în 
întregime inundat de o mare de sânge. Au urmat apoi vise 
înfaţişându-i toată Europa îngheţată de un val polar, în care 
el îl împuşca şi-l ucidea pe Siegftied, eroul teuton, aflat într-un 
car triumfal. „Un şuvoi nesfârşit de fantezii curgea nestă¬ 
vilit. .. Trăiam într-o stare de tensiune continuă; aveam ade¬ 
sea impresia că blocuri uriaşe de piatră se rostogolesc peste 
mine. Fiecărei furtuni îi urma alta" (MDR 170-171). 

Uneori tulburarea era atât de gravă, încât îl aducea la 
limita nebuniei. Se juca în grădină asemenea unui copil, 
auzea voci interioare, se plimba purtând conversaţii cu per¬ 
sonaje imaginare şi odată, în cursul unui astfel de episod, 
a avut impresia că are casa plină de spiritele morţilor. Totuşi 
— iar lucrul acesta dă măsura însuşirilor sale ieşite din co¬ 
mun — îşi privea nenorocirea ca fi când arfi fost un experi- 

ment făcut asupra lui însuşi : un psihiatru avea o prăbuşire 
psihică, şi asta reprezenta o minunată şansă de studiu. Putea 
observa întregul experiment îndeaproape, spre a-1 folosi mai 
târziu ca să-şi ajute pacienţii. 

Ideea asta — că mă supuneam unui proces periculos, însă 
nu numai pentru mine însumi, ci şi de dragul pacienţilor mei — 
m-a ajutat să depăşesc câteva faze critice... A fost, desigur, 
o ironie a sorţii ca tocmai eu, un psihiatru, să fi întâlnit în acest 
experiment, aproape la fiecare pas, chiar materialul psihic care 
constituie substanţa psihozelor şi pe care-1 descoperi în cazul 
alienaţilor. E vorba de însuşi depozitul imaginilor inconştiente, 
care produce acestor pacienţi o confuzie mentală fără speranţă. 
Dar este totodată vorba de matricea imaginaţiei mitopoietice, 
dispărută astăzi, în era noastră raţională. {MDR 172, 181) 

Visul în care-1 ucidea pe Siegfried l-a făcut să creadă că 
idealurile inconştiente întruchipate în acest personaj eroic, 
cu care se identificase personalitatea sa Nr. 1, nu mai erau 
adecvate şi trebuiau jertfite, „pentru că există lucruri mai 
presus de voinţa eului şi se cuvine să te înclini în faţa lor“ 
{MDR 174). S-a cufundat în sine spre a-şi întâlni persona¬ 
litatea Nr. 2 şi a lăsat să se dezlănţuie marile energii des¬ 
coperite acolo. 

Ca să-mi ating fantasmele, îmi imaginam adesea o coborâre 
abruptă. Am încercat chiar, de câteva ori, să merg până la capăt. 
Prima oară am ajuns, s-ar putea spune, la o adâncime de vreo 
trei sute de metri; a doua oară m-am pomenit pe marginea unei 
prăpăstii cosmice. Parcă era o călătorie pe lună sau o coborâre 
în vid. Prima imagine apărută a fost aceea a unui crater şi am 
avut simţământul că mă aflu pe tărâmul morţilor. Plutea o 
atmosferă dintr-o altă lume. {MDR 174) 

Metoda aceasta de „a-ţi atinge fantasmele" a fost folosită 
mult mai târziu de Jung ca tehnică terapeutică în practica 
sa analitică. A numit-o imaginaţie activă, iar descoperirea 
ei s-a datorat în mare parte exemplului oferit de vara sa cu 
calităţi de medium, Hdldne Prciswcrk. Coborârea unei pante 
se înrudea cu intrarea ei în transă, în cursul căreia persona¬ 
lităţile inconştiente îi apăreau cu suficientă claritate ca să 
poală purta conversaţii cu ele. Jung descoperise, în fond, 
un meşteşug — acela de a coborî în lumea subpământeană, 
asemenea lui Odiseu, Hercule ori Orfeu, rămânând însă 
deplin conştient. Două erau personajele pe care le întâlnea 
adesea în aceste incursiuni: o tânără frumoasă, pe nume 
Salomeea, şi un bătrân cu barbă albă şi aripi de pescăruş, 
pe nume Filemon. Jung a ajuns să-i considere întruchipările 
a două arhetipuri — eternul feminin şi bătrânul înţelept. 

Conversaţiile cu aceste două personaje l-au condus către 
o intuiţie crucială, anume că în psihicul omenesc se petrec 
fenomene negenerate prin vreo intenţie conştientă şi po¬ 
sedând o viaţă proprie. 

Filemon reprezenta o forţă care nu-mi aparţinea mie. Purtam 
amândoi, în fanteziile mele, conversaţii, iar el îmi spunea 
lucruri pe care eu nu le gândeam conştient. îmi dădeam lim¬ 
pede seama că el era acela care vorbea, nu eu. Mi-a spus că 
mă comport faţă de gânduri de parcă le-aş produce eu, dar în 
opinia lui gândurile sunt ca animalele din pădure, ca oamenii 
dintr-o încăpere ori ca păsările din văzduh; şi a adăugat: „Dacă 
ai vedea nişte oameni într-o încăpere, nu te-ai gândi că tu i-ai 
făcut sau că tu porţi răspunderea lor.“ El a fost cel care m-a 
învăţat obiectivitatea psihică, realitatea sufletului. ( MDR 176) 

Prin „realitatea sufletului", Jung vroia să spună că el con¬ 
cepe sufletul ca pe un fapt natural aprioric, un fenomen 
obiectiv, nereductibil la vreun alt factor în afara lui însuşi. 

„Existenţa psihică este singura categorie de existenţă asupra 
căreia avem o cunoaştere nemijlocită, dat fiind că nu putem 
cunoaşte ceva dacă acel ceva nu ne apare mai întâi ca imagi¬ 
ne psihică 11 (CH'Xl, § 769). Asemenea „lvenei" pentru He- 
ldne, Filemon reprezenta însuşi potenţialul de om matur al 
lui Jung. „Uneori mi se părea foarte real, ca şi cum ar fi 
fost o persoană vie. Mă plimbam încoace şi-ncolo prin grădi¬ 
nă cu el şi reprezenta pentru mine ceea ce indienii numesc 
un guru“ (MDR 176). Departe de a fi nişte fenomene psi- 
hotice distructive, conversaţiile acestea cu Filemon l-au aju¬ 
tat pe Jung să găsească o nouă securitate interioară. După 
ce îşi pierduse figurile paterne exterioare, întruchipate de 
Bleuler şi Freud, şi îl anihilase pe reprezentantul lor eroic, 
sub forma lui Siegfried, îşi descoperise acum, în Filemon, 
propria-i autoritate lăuntrică. Mai mult, Filemon constituia 
prima manifestare distinctă a acelei personalităţi din plin 
carismatice pe care Jung era sortit s-o întruchipeze când¬ 
va — bătrânul înţelept din Kiisnacht. 

Faptul că experienţele de tipul acesta nu l-au împins spre 
o psihoză în toată puterea cuvântului se prea poate să se fi 
datorat atitudinii pe care a adoptat-o faţă de ele: spunea că 
avea grijă să consemneze în cele mai mici detalii tot ce i 
se întâmpla, la început în ceea ce urma să fie cunoscut sub 
numele de Registrul negru, alcătuit din şase caiete legate 
în negru, apoi în Registrul roşu — unde îl va transcrie pe 
primul —, un volum in folio legat în piele roşie, scris cu 
caractere gotice şi împodobit cu ilustraţii. 

într-o zi, pe când lucra astfel, a auzit o voce de femeie 
care-i spunea că ceea ce face nu e nicidecum ştiinţă, ci 
„artă“.Afostcuprinsdeoiritareintensăşii-areplicat: „Ba 
nu, nu e artă! Este exact contrariul, e natură. 11 îl supărase 
insinuarea că s-ar ocupa de o activitatea artistică dat fiind 
că lucrul acesta ar fi însemnat, implicit, că în spatele expe- 

rienţelor lui există o intenţionalitate, ele nefiind de fapt 
irupţii spontane ale inconştientului, aşa cum le considera. 
A reflectat totuşi îndelung la existenţa acelei femei dinlăun- 
trul lui căreia îi stătea în puteri să-l scoată din fire şi a ajuns 
la concluzia că trebuie să fie personificarea propriului său 
suflet. „Mai târziu am ajuns să-mi dau seama că acest per¬ 
sonaj feminin joacă un rol tipic — sau arhetipic — în in¬ 
conştientul bărbatului şi am numit-o «anima»“ (MDR 179). 

Criza a trecut de la sine în lunile imediat următoare 
armistiţiului din 1918, perioadă în care Jung a fost înrolat 
în calitate de comandant al unui lagăr de prizonieri brita¬ 
nici. Sarcinile lui nu erau prea grele, aşa că îşi petrecea 
dimineţile lucrând la o serie de desene spontane care păreau 
să-i exprime starea psihică de moment. Mai târziu şi-a dat 
scama că desenele respective erau similare străvechilor man- 
dale. Mandalele au fost descoperite peste tot în lume şi con¬ 
stituie imagini primordiale ale plenitudinii sau totalităţii. 
IDeşi sunt de formă circulară, ele includ de obicei o re¬ 
prezentare oarecare a cuatemităţii, de pildă o cruce ori un 
pătrat. Chiar în centru se află, de regulă, ceva referitor la 
o zeitate. Jung a început să le considere drept reprezentări 
ale Sinelui, nucleul central al personalităţii, pe care-1 numea 
uneori „arhetipul arhetipurilor". A descoperit că mandalele 
pe care le desena îi ofereau posibilitatea să dea o formă 
obiectivă transformărilor sale psihice survenite de la o zi 
la alta. „Aveam simţământul clar că ele reprezintă ceva cen¬ 
tral şi, cu vremea, am ajuns datorită lor la o concepţie vie 
asupra Sinelui" (MDR 187). 

în sfârşit, un anumit vis a avut un impact extraordinar 
asupra lui. Se afla la Liverpool (literal, pool oflife*), oraş 
ale cărui cartiere erau dispuse radial în jurul unei pieţe. în 

• Rezervorul — dar şi lacul — vieţii. (N.t.) 

centru exista un mic lac circular cu o insuliţă î n mijloc. In¬ 
sula strălucea în soare, în vreme ce totul, de jur-împrejur, 
se vedea printr-o perdea de ploaie, ceaţă, fum şi penumbră 
tremurătoare. Pe insulă se înălţa un singur arbore — o tufă 
de magnolia acoperită cu o cascadă de flori purpurii. Deşi 
se afl a în soare, Jung simţea că arborele însuşi este, în acelaşi 
timp, sursa luminii. 

Visul acesta părea să întruchipeze întreg procesul prin 
care trecuse, simbolizând totodată punctul în care ajunsese. 
„Când m-am despărţit de Freud, ştiam că mă scufund în 
necunoscut. La urma urmelor, nu ştiam nimic dincolo de 
Freud; dar am păşit în întuneric. Când ţi se întâmplă un ast¬ 
fel de lucru, când vine un asemenea vis, îl resimţi ca pe un 
act divin" (MDR 190). 

Odată depăşiţi anii aceştia ai „experimentului", Jung avea 
să-i considere drept cei mai importanţi din toată viaţa sa: 
„tot ce a fost esenţial s-a hotărât în aceşti ani" (MDR 191). 
Ei i-au determinat evoluţia viitoare şi i-au furnizat funda¬ 
mentele disciplinei psihoterapeutice care îi poartă numele. 
„Totul a început atunci; detaliile ulterioare nu sunt decât 
adaosuri şi clarificări ale materialului care a ţâşnit din in¬ 
conştient şi care, la început, era să mă înece: prima materia 
a unei activităţi ce avea să dureze o viaţă întreagă" (MDR 191). 


O boală creatoare 

S-a discutat mult despre ceea ce i s-a întâmplat de fapt lui 
Jung în această fază critică a vieţii sale. Una din interpretările 
cele mai convingătoare aparţine lui Henri Ellenberger, care 
în cartea sa enciclopedică Descoperirea inconştientului 
(1970) este de părere că Jung a suferit o formă de „boală 
creatoare", similară celei avute de Freud într-o perioadă 
identică (adică între 38 şi 43 de ani). 

Boala aceasta se poate declanşa după un răstimp de activi¬ 
tate intelectuală intensă şi se aseamănă cu o nevroză ori, 
în cazurile grave, cu o psihoză. Continuând să se confrunte 
cu problemele care i-au precedat afecţiunea, bolnavul devine 
tot mai convins că nu poate obţine ajutor din afară, ajunge 
să se izoleze social şi se cufundă şi mai adânc în el însuşi. 
Tulburarea poate dura patru sau cinci ani. Când se produce 
vindecarea, aceasta e spontană, însoţită de euforie şi de o 
transformare a personalităţii. Subiectul simte că a dobândit 
cunoaşterea unor adevăruri de mare importanţă, pe care se 
crede dator să le împărtăşească lumii din jur. Iată ce remarca 
Jung: 


.,. existau anumite lucruri în aceste imagini care nu mă priveau 
doar pe mine, ci şi pe mulţi alţii. Abia atunci am încetat să-mi 
aparţin numai mie, am încetat să mai am un astfel de drept. 
De-acum încolo, viaţa mea ţinea de ceva general... Abia 
atunci m-am dedicai investigaţiei sufletului. Il iubeam şi-l 
uram, dar era cea mai importantă avuţie a mea. (MDR 184) 

Experienţa avută de Jung seamănă cu aceea a şamanilor 
şi misticilor creştini, precum şi cu cea a anumitor artişti, 
scriitori sau filozofi — printre care Van Gogh, Strindberg, 
Nietzsche, Theodor Fechner (întemeietorul psihoftzicii), teo- 
zoful Rudolf Steiner. Jung însuşi a comparat-o cu nekyia 
lui Odiseu — călătoria pe tărâmul morţilor; fusese prefigu¬ 
rată atât în fanteziile lui Miss Miller (pe care s-a bazat car¬ 
tea sa Metamorfoze fi simboluri ale libidoului), cât şi în 
transele Hdlenei Preiswerk ori ale lui Helen Smith. în cazul 
lui Miss Miller, Jung constatase la început „o renunţare la 
lume" (asociată cu introversiunea şi regresia libidoului), ur¬ 
mată apoi de „o acceptare a lumii" (asociată cu extraver- 
siunea libidoului şi o adaptare mai matură la realitatea 

exterioară). Tema coborârii în lumea subpământeană şi a 
reîntoarcerii mai apare în Epopeea lui Ghilgameş, în Eneida 
lui Virgil sau în Divina Comedie de Dante. Analogia cea 
mai interesantă rămâne însă, cum am mai spus, prăbuşirea 
psihică suferită de Freud în 1890 şi vindecată prin auto¬ 
analiză, în cursul căreia acesta a descoperit principiile fun¬ 
damentale ale psihanalizei — utilizarea asociaţiei libere şi 
a analizei viselor, rolul sexualităţii în etiologia nevrozelor, 
etapele dezvoltării libidoului la copil, fixaţia şi regresia 
libidoului, refularea dorinţelor interzise ş.a.m.d. 

După vindecare, atât unul cât şi celălalt au publicat cărţi 
majore, cu idei originale: Interpretarea viselor de Freud a 
apărut în 1900, când autorul ei avea 45 de ani, iar Tipuri 
psihologice de Jung în 1921, când acesta avea 46 de ani. 
Majoritatea ideilor lui Freud fuseseră deja elaborate şi se 
consolidaseră înainte de întâlnirea cu Jung, în vreme ce ale 
lui Jung vor fi elaborate după ce acesta va avea curajul să 
se despartă de Freud, asumându-şi consecinţele acestei pier¬ 
deri. Dacă cei şase ani de prietenie cu Freud au reprezen¬ 
tat pentru Jung o perioadă de descoperiri şi de pregătire, ei 
au fost pentru Freud un răstimp de diminuare, în care a de¬ 
venit tot mai intolerant cu cei ce încercau să-i reevalueze 
ideile, care căpătaseră pentru el statutul de fapte indubitabile. 

Gregory Bateson (Steps to an Ecology of Mind <Către 
o ecologie a mintii>, 1973) nu greşea deloc considerând 
că nekyia lui Jung a fost o criză epistemologică, în cursul 
căreia el a înlăturat teoriile reducţioniste ale lui Freud şi a 
construit fundamentele propriilor sale teorii. Cu energia celui 
deja ieşit dintr-o boală creatoare, Jung s-a îndreptat către 
studiul miturilor, filozofiei şi religiei, spre a găsi analogii 
obiective la tot ce resimţise. Rodul acestei munci a fost lu¬ 
crarea Tipuri psihologice. în cartea aceasta Jung a început 
să-şi organizeze ideile despre structura şi funcţionarea 

psihicului şi să examineze temeiurile diferendelor sale (şi 
ale diferendelor lui Adler) cu Freud. A demonstrat că în 
evoluţia lor oamenii ajung să adopte atitudini habituale care 
Ic determină modul de a resimţi viaţa. Trecând în revistă 
mare parte din istoria culturii, a ajuns la concluzia că există 
două orientări psihologice fundamentale, pe care le-a numit 
atitudine introvertită şi atitudine extravertită. Introversiunea 
e caracterizatăprintr-o orientare a interesului subiectului din¬ 
spre lumea exterioară către lumea lui interioară, extraver- 
siunea— printr-o orientare a interesului dinspre subiect către 
domeniul exterior, al realităţii obiective. Jung considera că 
diferendele lui cu Freud se datorează introversiunii sale, 
liincţionând în opoziţie cu extraversiunea lui Freud. 

Explicaţia aceasta conţine mai mult decât un sâmbure 
de adevăr, dar nu dă suficientă pondere altor factori, nu mai 
puţin importanţi. Cei doi proveneau din medii extrem de 
diferite. Freud era un evreu de la oraş, îngrijit în copilărie 
de o mamă tânără şi frumoasă şi educat potrivit unei tradiţii 
de tip progresist, care l-a condus în chip firesc către ştiinţă; 
pe câtă vreme Jung, protestant de la ţară, dependent — cu 
un sentiment de nesiguranţă— de o mamă depresivă şi une¬ 
ori absentă, fusese împins de la sine spre teologie şi un ide¬ 
alism de tip romantic. Prin urmare, nu e surprinzător faptul 
că Freud a devenit un experimentator sceptic şi a crezut în 
universalitatea complexului lui Oedip, în vreme ce Jung a 
rămas cu o înclinaţie spre viaţa spirituală şi a considerat că 
nu poate fi vorba, în cazul complexului Oedip, de ceva uni¬ 
versal valabil. 

O altă deosebire importantă rezidă în tendinţa manifes¬ 
tată îndeobşte de Freud de a privi înapoi, ceea ce-i confe¬ 
rea un interes de tip reductiv faţă de cauze, în opoziţie cu 
tendinţa lui Jung de a privi înainte, ceea ce-i conferea un 
interes de tip adaptativ faţă de scopuri. Această deosebire 

se manifestă în felul fiecăruia de a aborda arta — precum 
şi boala mentală. Jung a ajuns la miezul acestei chestiuni 
atunci când a revenit, într-un articol scris în 1920, asupra 
diferendelor lui cu Freud: „Criticismul filozofic m-a ajutat 
să-mi dau seama că orice psihologie — inclusiv a mea — 
are caracterul unei confesiuni subiective", scria el. „Chiar 
şi atunci când mânuiesc date empirice, vorbesc, nu încape 
nici o îndoială, tot despre mine însumi" ( CW IV, § 774). 
Acelaşi lucru era valabil pentru Freud. 


Individuala: realizarea Sinelui 

Tot restul vieţii, Jung a fost preocupat de dinamica trans¬ 
formării şi dezvoltării individuale. A fost unul dintre puţinii 
psihologi din secolul XX care au susţinut că dezvoltarea 
se extinde dincolo de copilărie şi adolescenţă, până la vâr¬ 
sta maturităţii şi chiar a senectuţii. A numit acest proces de 
dezvoltare, desfăşurat de-a lungul unei vieţi, individua/ie 
şi a considerat că el poate fi adus la desăvârşire dacă per¬ 
soana respectivă conlucrează cu inconştientul şi se confrun¬ 
tă cu el în felul pe care el însuşi îl descoperise în vremea 
nekyiei sale. 

Ce înţelegem prin „confruntarea cu inconştientul"? Jung 
percepea inconştientul ca pe o prezenţă vie, numinoasă*, 
însoţindu-te permanent, în fiece moment, de veghe ori de 
somn. Taina sensului vieţii era, pentru el, legătura cu această 
forţă demonică — astfel încât să ajungi s-o cunoşti. Prima 
frază din autobiografia lui Jung, răsunătoare asemenea acor¬ 
durilor unei întregi orchestre, atrage atenţia asupra acestei 
taine de la bun început: „Viaţa mea este povestea autorea- 


* Inexprimabilă, tainică, înspăimântătoare. (A'.r ) 

lizării inconştientului." Cum putem însă determina 
inconştientul să se realizeze pe sine? Oferindu-i libertatea 
de exprimare şi examinând apoi expresiile sale. Este nevoie, 
prin urmare, ca sufletul să-şi „dea ocol" şi să confrunte ceea 
ce produce. Făcând el însuşi acest experiment, Jung s-a re¬ 
simţit iarăşi scindat în două — pe de-o parte ca subiect 
conştient, care experimentează, înregistrează şi luptă pen¬ 
tru supravieţuire, pe de altă parte ca celălalt, cel inconştient, 
manifestându-se în personalităţile şi forţele care-1 asaltau, 
pretinzându-i atenţie şi respect. De aici, două consecinţe: 
sporirea conştienţei şi identificarea sufletului cu o entitate 
reală, obiectivă. 

S-a dovedit el însuşi o bună reclamă pentru propriile 
teorii... Mulţi au confirmat transformarea pe care a suferi- 
t-o odată ajuns la vârsta mijlocie. Tânărului oarecum dis¬ 
tant şi dezagreabil i-a luat locul, treptat, personalitatea 
înţeleaptă şi jovială din anii maturităţii târzii. Deşi nu şi-a 
pierdut niciodată pasiunea pentru singurătate, a căpătat darul 
de a se înţelege cu oamenii din orice pătură socială, astfel 
că toţi cei care veneau să-l consulte ori să-l viziteze erau 
impresionaţi atât de curtoazia şi umorul său, cât şi de înţelep¬ 
ciunea şi calibrul lui intelectual. Ceea ce-i aducea la Zurich 
pe aceşti oameni de pretutindeni sau a fascinat o lume în¬ 
treagă în clipa când a fost văzut, la bătrâneţe, la televizor, 
ceea ce explică sporirea interesului pentru personalitatea lui 
Jung chiar după moartea sa este însuşi nivelul pe care-1 atin¬ 
sese în procesul de individuaţie. 

N-a încetat niciodată să conlucreze cu inconştientul ori 
să-şi examineze materialul adunat în cursul „confruntării" 
sale. fn 1922 a cumpărat o bucată de pământ la Bollingen, 
în apropierea lacului Zurich superior, şi a construit aici un 
simplu tum, înjurulcăruiaavea să adauge diverse construcţii 
în anumite momente ale vieţii sale, transformându-1 astfel 

într-o mandală arhitectonică. în inima acestui lăuntric com¬ 
plex de piatră şi-a rezervat o încăpere în care nimeni în afară 
de el nu avea voie să intre — realizându-şi aici cea mai 
importantă operă asupra lui însuşi şi a psihologiei sale. Spre 
sfârşitul vieţii, scria: „La Bollingen mă aflu în miezul ade¬ 
văratei mele vieţi, aici sunt eu însumi în modul cel mai 
profund" (MDR 214). Bollingen a fost împlinirea obiectivă 
a fanteziei din copilărie despre castelul cu un laborator secret. 

Un eveniment crucial, petrecut după criza sa de matu¬ 
ritate, a fost „descoperirea" alchimiei. Evenimentul a avut 
loc în 1927, când sinologul Richard Wilhelm i-a trimis tra¬ 
ducerea germană a tratatului chinez de alchimie Secretul 
Florii de Aur, cerându-i să scrie un comentariu în marginea 
lui. Pc măsură ce-1 citea, Jung îşi dădea seama, cuprins de 
o tulburare tot mai intensă, că găsise o analogie istorică pen¬ 
tru propria sa experienţă: exista aici cea mai neobişnuită şi 
neaşteptată confirmare a intuiţiilor sale privind sensul man- 
dalelor, circumambulaţia centrului şi fenomenologia Sinelui. 
„A fost primul eveniment care mi-a străpuns platoşa izo¬ 
lării", scria Jung (MDR 189). A fost şocat de extraordinara 
afinitate pe care o resimţea pentru acest bogat material psihic, 
provenit dintr-o zonă aflată atât de departe de el; astfel s-a 
declanşat seria de cercetări asupra alchimiei, care aveau să-l 
absoarbă aproape în întregime pentru tot restul vieţii. 

Două vise l-au pregătit pentru ceea ce i se rezerva. în- 
tr-unul descoperea o bibliotecă din secolul al XVII-lea adă¬ 
postită într-o anexă a casei despre care nu ştiuse nimic înainte; 
în celălalt vis nişte porţi i se închideau cu zgomot în spate, 
făcându-1 prizonierul aceluiaşi veac. A început să adune, cu 
nesfârşită răbdare, una dintre cele mai mari colecţii de texte 
alchimice din câte există — şi a ajuns treptat la concluzia 
că alchimiştii foloseau un limbaj secret, exprimat în simboluri 
la fel de tainice. La început nu le înţelegea aproape deloc 

semnificaţia, dar pe măsură ce se adâncea în studii filolo¬ 
gice, compilând un lexicon complicat de fraze-cheie şi 
referiri la pasaje diverse, „modul de exprimare alchimic şi-a 
dezvăluit treptat sensul" (MDR 196). 

Jung şi-a dat seama că găsise în alchimie o precursoa¬ 
re a propriei sale psihologii. „Experienţele alchimiştilor coin¬ 
cideau, într-un anume sens, cu propriile mele experienţe, iar 
lumea lor — cu lumea mea. Era o descoperire importantă: 
găsisem, din întâmplare, contrapartea istorică a propriei melc 
psihologii a inconştientului" (MDR 196). Până atunci, 
alchimia fusese coborâtă la rangul unei anticipări grosolane 
a chimiei, dar Jung avea convingerea că, străduindu-se să 
pref acă în aur metalele de bază, alchimiştii se angajau sim¬ 
bolic într-un proces de transformare psihică. Alchimia 
reprezenta, cu alte cuvinte, o metaforă pentru individuaţie. 

Asemenea naturii ce are oroare de vid, în acele dome¬ 
nii în care nimeni nu ştie nimic imaginaţia se va grăbi să 
umple golul. Confruntaţi cu o zonă de completă necunoaş¬ 
tere, ne proiectăm aici propria noastră activitate psihică şi 
o umplem de sensuri. Testele psihologice proiective se folo¬ 
sesc de această tendinţă, cerândsubiecţilorsă relateze ceea 
ce văd în nişte pete de cerneală ori în figuri ambigue. Leo- 
nardo da Vinci era adeptul unei tehnici similare atunci când 
îşi imagina peisaje privind la petele umede de pe un zid. 
Jung a fost cel dintâi care a considerat că practicile de tipul 
acesta constituie nişte instrumente utile de investigare a unor 
conţinuturi psihice inconştiente, de regulă inaccesibile: ele 
ne dau posibilitatea dea percepe sensuri noi, provenite din 
inconştient, prin oglindirea lor în realitatea exterioară; iar 
lucrul acesta constituie cheia uneia dintre funcţiile cele mai 
valoroase ale terapiei prin artă. Alchimiştii, şi-a dat seama 
Jung, se foloseau fără să ştie de acelaşi mecanism: alchi- 

mia fusese o disciplină sofisticată bazată întru totul pe 
fenomenul psihologic al proiecţiei. 

Jung era impresionat mai ales de relatarea etapelor de 
desfăşurare ale operei alchimice, pentru că le considera per¬ 
fect analoage etapelor analizei. în relaţia dintre alchimist 
şi ajutorul său feminin — sorvr mystica — desluşea un prim 
model al relaţiei de transfer şi contratransfer care se 
stabileşte între analist şi pacient în timpul curei analitice. 
Descoperirea că simbolurile alchimice intervin în mod spon¬ 
tan în vise, chiar şi în cele ale unui om de ştiinţă modern, 
i-a confirmat propria intuiţie conform căreia factorii psihici 
arhetipali sunt responsabili pentru simbolismul alchimic; a 
publicat în consecinţă o serie de asemenea vise (furnizate 
de către fizicianul Wolfgang Pauli, 1900-1958, laureat al 
Premiului Nobel) în Psihologie şi alchimie (CWX II). 

Aceste studii i-au reînnoit încrederea în analiză, pe care 
o concepea acum mai degrabă ca pe un mijloc de a deter¬ 
mina împlinirea personală decât ca pe o tehnică de tratament 
a tulburărilor mentale, astfel că, treptat, şi-a dedicat întrea¬ 
ga energie transmiterii către alţii, fie ei elevi ori pacienţi, a 
aceloraşi metode pe care le rafinase în timpul propriei sale 
confruntări cu inconştientul, metode dezgropate, în întreaga 
lor ambiguitate stranie, din adâncul unei ştiinţe oculte 
aparţinând veacului al XVII-lea. 


A îmbătrâni şi a avansa 

Ceea ce deosebeşte abordarea jungiană a psihologiei dez¬ 
voltării de mai toate celelalte abordări este ideea că noi avan¬ 
săm către realizarea potenţialului nostru deplin chiar şi la 
vârste înaintate. Lucrul acesta pare să fi fost adevărat chiar 
în privinţa lui Jung însuşi. Dacă, asemenea multora dintre 

contemporanii săi europeni, Jung ar fi murit în vremea 
primului război mondial, s-ar fi auzit prea puţin despre el. 
Aşa însă, reputaţia i-a sporitpe măsură ce avansa în vârstă. 
Dincolo de faptul că lucrările sale cu cea mai mare forţă 
de iradiere au fost publicate în a doua parte a vieţii, orizon¬ 
tul lui intelectual a continuat să se lărgească, aşa cum se 
poate vedea din marea varietate de teme asupra cărora şi-a 
îndreptat atenţia — sincronicitate şi farfurii zburătoare, de 
pildă, precum şi psihoterapie, alchimie, IJing, religie. Pentru 
Jung, a îmbătrâni nu a însemnat un proces de inexorabil 
declin, ci răstimpul unei rafinări treptate a tot ce este esenţial, 
„întrebarea hotărâtoare a omului este aceasta: se află el în 
legătura cu ceva infinit — ori nu?“ {MDR 300) Această pers¬ 
pectivă a stat la baza vieţii şi a psihologiei sale. în calitatea 
lor de matrice a realităţii, infinitul, eternul, nepieritorul au 
fost întotdeauna prezente şi apropiate pentru Jung şi cu atât 
mai fascinante cu cât erau ascunse („oculte"). „Viaţa mi s-a 
părut întotdeauna asemenea unei plante ce trăieşte pe seama 
rădăcinii ei, scria. Partea care se vede deasupra solului nu 
dăinuieşte decât o vară. Apoi se ofileşte — o apariţie efe¬ 
meră. .. şi totuşi n-am fost niciodată părăsit de simţămân¬ 
tul a ceva care trăieşte şi dăinuie înapoia curgerii eterne. 
Ceea ce vedem e floarea— care se duce. Rădăcina rămâne" 
(MDR 18). Marele secret este să întruchipăm, în răstimpul 
vieţilor noastre, ceva de tip esenţial. Apoi, nebiruiţi de vârstă, 
putem urma calea demnităţii şi a sensului, spre a fl gata, 
când se apropie sfârşitul, „să murim o dată cu viaţa". Căci 
ţelul vârstei înaintate nu este îmbătrânirea finală, ci înţelep¬ 
ciunea. 

Vitalitatea productivă din vremea maturităţii târzii a lui 
Jung a fost vestită de o a doua „boală creatoare". La începutul 
lui 1944, când avea 68 de ani, a suferit nişte embolii car- 

diace şi pulmonare care l-au adus la un pas de moarte. Pe 
patul de spital a avut o experienţă de proximitate a morţii, 
în cursul căreia a văzut pământul din spaţiu, de la mii de 
kilometri depărtare. A simţit cum se desprindea din lumea 
terestră şi l-a cuprins iritarea când doctorul l-a readus la 
viaţă. Totuşi însănătoşirea i-a fost deplină şi în următorii 
şaptesprezece ani s-a cufundat pe de-a-ntregul în scrierile 
lui, activitate ce le-a eclipsat pe toate celelalte. Boala părea 
să-l fi adus într-o nouă etapă a tranziţiei de la personalitatea 
lui Nr. 1 la personalitatea Nr. 2. Lucrul acesta i-a fost con¬ 
firmat de două vise. în primul a văzut un yoghin stând în 
poziţie lotus şi cufundat în meditaţie. Şi-a dat seama că yo- 
ghinul avea propriul său chip şi s-a trezit cuprins de tulbu¬ 
rare. „Iată-1, aşadar, pe cel care mă gândeşte, şi-a spus. Are 
un vis, iar eu sunt visul lui.“ în cel de-al doilea vis, surve¬ 
nit mult mai târziu, Jung s-a resimţit pe sine drept proiecţie 
a unui obiect zburător necunoscut având forma unei lanterne 
magice din alte vremuri. Semnificaţia pe care a dat-o aces¬ 
tor vise a fost următoarea: ele îi indicau drept sursă a perso¬ 
nalităţii empirice inconştientul şi faptul că Şinele îşi asumă, 
spre a se insera în realitatea tridimensională, o alcătuire 
umană. 

La vârsta de 82 de ani, Jung scria: 

Până la urmă, singurele evenimente din viaţa mea care meri¬ 
tă povestite sunt cele în care lumea nepieritoare a ţâşnit în 
lumea aceasta, tranzitorie... Toate celelalte amintiri — călă¬ 
torii, oameni, lucraţi înconjurătoare — au pălit în faţa aces¬ 
tor întâmplări lăuntrice... Dar întâlnirile pe care le-am avut 
cu „cealaltă" realitate, încleştările mele cu inconştientul, îmi 
sunt întipărite indelebil în memorie. Pe tărâmul acesta a exi¬ 
stat întotdeauna o bogăţie deplină, iar toate celelalte au devenit, 
în comparaţie, lipsite de importanţă. (MDR 18) 

Principalele teme care l-au preocupat pe Jung până la 
sfârşitul vieţii au fost misterul contrariilor, separarea, uni¬ 
unea şi transcendenţa lor, ca şi semnificaţia cosmică a con- 
şliinţei umane. Şi-a consemnat reflecţiile în trei cărţi dificile 
si provocatoare: Aion (1951), Răspuns lui Iov (1952) şi Mys- 
la ium Coniunclionis (1955-1956). Răspunsul lui Iov , cea 
mai accesibilă dintre ele, l-a făcut să intre în conflict cu 
leologii, dat fiind că aici îl acuza pe Dumnezeu de a-i fi îm¬ 
povărat pe oameni cu răspunderea întregului rău existent 
iu lume. El însuşi fiind absolvit de orice vină. Faptul că 
Atotputernicul nu-şi dădea deloc seama de acest lucru, argu¬ 
menta Jung, nu poate fi îndreptat decât de conştiinţa ome¬ 
nească şi explică de ce Dumnezeu a considerat necesar să 
se încarneze în om. „lată semnificaţia slujbei religioase ori 
a slujirii Domnului de către om: anume că lumina se poate 
ivi din întuneric, Creatorul poate deveni conştient de creaţia 
Sa, iar omul conştient de sine însuşi" (MDR 312). 

Gennenele acestei intuiţii i-a apărut în 1925, pe când 
vizita câmpiile Athi din Af rica de est. Se afla împreună cu 
lovarăşii săi de călătorie pe un deal, privind în jos, pe întin¬ 
sul savanei ce se pierdea la orizont, turmele nesfârşite de 
l'.azele, antilope, antilope-gnu, zebre şi porci sălbatici păs¬ 
când şi înaintând asemenea unor cursuri leneşe de apă. 

Abia dacă se auzea vreun sunet în afara câte unui croncănit 
melancolic de la vreo pasăre de pradă. Era însăşi liniştea 
veşnicului început, era lumea precum a fost dintotdeauna, în 
starea de nefiinţă; căci nimeni nu fusese până atunci prezent 
spre a şti că lumea aceasta există. M-am îndepărtat de însoţi¬ 
torii mei până când au ieşit din câmpul meu vizual şi am savu¬ 
rat simţământul de-a fi cu desăvârşire singur. Mă aflam, aşadar, 
acolo, cea dintâi fiinţă umană în stare să-şi dea seama că aceas¬ 
ta e lumea, dar care nu ştia că în acea clipă o crea, cu ade¬ 
vărat, pentru prima oară. 

Acolo, semnificaţia cosmică a conştiinţei mi-a devenit co¬ 
pleşitor de clară. „Ceea ce natura lasă nedesăvârşit — arta 
desăvârşeşte", spun alchimiştii. Omul, eu, intr-un act invizi¬ 
bil de creaţie, pune pecetea desăvâişirii asupra lumii, conferin- 
du-i existentă obiectivă... Acum ştiam ce suni, ba chiar ştiam 
ceva mai mult: că omul este indispensabil pentru desăvârşirea 
creaţiei; că el este, de fapt, cel de-al doilea creator al lumii, 
singurul care i-a conferit existentă obiectivă — în lipsa 
căreia, neauzită, nevăzută, hrănindu-se în tăcere, născând, 
murind, cu capetele plecate în pământ vreme de sute de mili¬ 
oane de ani, ea s-ar fi scufundat în cea mai adâncă noapte 
a nefiinţei, până la capătul sfârşitului ei neştiut. Conştiinţa 
umană e aceea care a creat existenta obiectivă şi sensul, omul 
găsindu-şi poziţia de neînlocuit în marele proces al flintei. 
(MDR 240-241) 

Astfel, psihologia lui Jung a devenit în acelaşi timp o 
cosmologie, căci drumul dezvoltării individuale către o con¬ 
ştiinţă mai deplină a fost privit în contextul eternităţii. 
Sufletul, existând sui-generis ca entitate obiectivă a natu¬ 
rii, este supus şi el legilor care guvernează universul, fiind 
suprema împlinire a acestor legi: prin miracolul conştiinţei, 
psihicul omenesc furnizează oglinda în care Natura se vede 
reflectată. 

Ajuns la o vârstă venerabilă, Jung a avut numeroase pre- 
moniţii ale morţii iminente şi a fost impresionat de faptul 
că inconştientul „nu face caz“ de asta. Moartea i s-a părut 
ca atare un scop în sine, ceva binevenit. într-un vis a văzut 
„celălalt Bollingen" cufundat într-o baie de lumină strălu¬ 
citoare, iar o voce i-a spus că totul este împlinit şi locul e 
gata să-l primească. Rememorându-şi viaţa, Jung reflecta: 
„în cazul meu, ceea ce mi-a determinat naşterea trebuie să 
fi fost imboldul pătimaş de a înţelege. Căci el este cel mai 

puternic element al firii mele“ (MDR 297). Nevoia aceas¬ 
ta de a înţelege şi de a şti l-a ţinut în viaţă, plin de forţă 
creatoare, până la aproape 86 de ani, când a suferit două 
atacuri la interval de o săptămână, stingându-se senin, în 
ziua de 6 iunie 1961, la Kusnacht. 



2 


Arhetipurile şi inconştientul 
colectiv 


în 1909, atât Freud, cât şi Jung sunt invitaţi să conf erenţieze 
la Clark University din Worcester, în statul Massachusetts. 
Au fost plecaţi pentru şapte săptămâni şi au stat împreună, 
zi de zi, vreme îndelungată, discutând şi studiind flecare 
visele celuilalt. Dintre toate visele pe care le-au analizat, 
două aveau să fie hotărâtoare pentru prietenia lor. Primul 
a fost al lui Freud, Jung făcând tot posibilul să-l interpreteze 
pornind de la câteva minime asociaţii ale lui Freud. Când 
Jung s-a străduit să obţină mai mult, Freud l-a privit oare¬ 
cum bănuitor şi l-a refuzat, spunându-i: „Nu pot să-mi risc 
autoritatea." în clipa aceea, comentează Jung, şi-a pierdut-o 
complet. „Fraza aceasta mi s-a întipărit în memorie, iar sfâr¬ 
şitul relaţiei noastre se profila deja într-însa. Freud îşi punea 
autoritatea personală mai presus de adevăr" (MDR 154). 

Celălalt vis a fost al lui Jung. Visase că se afla la etajul 
de sus al unei case vechi, frumos mobilate, cu tablouri splen¬ 
dide pe pereţi. Era uimit că această casă putea să-i aparţină 
şi se gândea: „Nu-i rău deloc!" Dar imediat i-a trecut prin 
minte că habar n-are cum arată parterul, aşa că a coborât 
să-l vadă. Totul era acolo mult mai vechi. Mobilele erau me¬ 
dievale şi totul părea oarecum cufundat în beznă. „Acum 
trebuie să cercetez cu adevărat toată casa", a reflectat. S-a 
uitat îndeaproape la podea. Era făcută din dale de piatră şi 
într-una din ele a descoperit un belciug. Când a tras de el. 

dala s-a ridicat, lăsând s ă s e vadă nişte trepte d e piatră du¬ 
când în jos, în adâncuri. A coborât şi a intrat într-o grotă 
joasă, scobită direct în stâncă. In ţărână erau răspândite oase 
şi cioburi de lut, rămăşiţe ale unei culturi primitive, prin¬ 
tre care a găsit două cranii umane, cu siguranţă străvechi 
şi pe jumătate distruse. Apoi s-a trezit. 

Singurul lucru pe care Freud l-a găsit interesant în visul 
acesta a fost posibila identitate a craniilor. A insistat ca Jung 
să-i spună cui aparţineau, pentru că i se părea evident că 
trebuia să fi dorit moartea proprietarilor lor. Jung avea sen¬ 
zaţia că lucrul acesta e absolut irelevant, dar, aşa cum pro¬ 
ceda de regulă în acea etapă a relaţiei lor, şi-a păstrat îndoielile 
pentru sine. Pentru el, casa era o imagine a sufletului, 
încăperea de la etaj reprezenta personalitatea lui conştientă. 
Parterul era echivalentul primului nivel al inconştientului, pe 
care avea să-I numească inconştient per sonal, în timp ce la 
nivelul cel mai profund dintre toate atinsese inconştientul 
colectiv. Acolo descoperise lumea omului primitiv din sine 
însuşi. Pentru el craniile n-aveau nimic de-a face cu faptul 
de-a dori moartea cuiva. Ele aparţineau strămoşilor noştri 
umani, care au contribuit la modelarea moştenirii psihice 
comune tuturor. 

In clipa când Jung a avut îndrăzneala să-şi formuleze 
public ipoteza cu privire la inconştientul colectiv, ea s-a do¬ 
vedit a fi abaterea sa cea mai semnificativă de la freudism 
şi totodată contribuţia lui personală cea mai importantă în 
domeniul psihologiei. Cu toate că Freud se referise în treacăt 
la existenţa unor „vestigii arhaice" ale psihicului, el a mani¬ 
festat o rezistenţă încăpăţânată la enormele implicaţii ale 
ideii îndrăzneţe şi revoluţionare a lui Jung. 

Ceea ce propunea Jung avea pretenţia de-a fi un con¬ 
cept fundamental pe care să se poată edifica întreaga ştiinţă 
a psihologiei. Virtual, importanţa acestui lucru e comparabilă 

cu a mecanicii cuantice pentru fizică. Exact aşa cum fizicia¬ 
nul studiază particulele şi undele, iar biologul genele, Jung 
a considerat că este sarcina psihologului să studieze in¬ 
conştientul colectiv şi entităţile funcţionale care-1 alcătu¬ 
iesc — arhetipurile, cum le-a numit până la urmă. Arhetipurile 
sunt „structuri psihice identice, comune tuturor' 1 (CW V, § 224), 
constituind laolaltă „moştenirea arhaică a umanităţii" 
(CW V, § 259). Jung le-a considerat în esenţă drept nuclee 
neuropsihice înnăscute, având capacitatea de a iniţia, con¬ 
trola şi mijloci caracteristicile uzuale de comportament şi 
trăirile tipice tuturor fiinţelor umane. Astf el, în circumstanţe 
apropiate, arhetipurile generează gânduri, imagini, mitolo- 
geme, simţăminte şi idei similare în oameni, indiferent de 
clasa lor socială, de credinţe, rasă, localizare geografică ori 
epocă istorică. întreaga zestre arhetipală a unui individ alcă¬ 
tuieşte inconştientul colectiv, a cărui autoritate şi forţă apar¬ 
ţine unui nucleu central integrând ansamblul personalităţii, 
nucleu pe care Jung l-a numit Sine. 

Jung n-a fost niciodată în dezacord cu perspectiva freu- 
diană după care experienţa personală are o însemnătate cru¬ 
cială pentru evoluţia fiecărui individ în parte, dar s-a 
împotrivit ideii că această evoluţie se petrece în sânul unei 
personalităţi dezorganizate. Din contra, pentru Jung rolul 
experienţei personale este să dezvolte ceea ce există din- 
totdeauna — să activeze potenţialul arhetipal deja existent 
în Sine. Sufletele noastre nu sunt pur şi simplu un rezultat 
al experienţei, după cum nici trupurile noastre nu sunt doar 
rezultatul a ceea ce mâncăm. 

Reprezentarea printr-o diagramă a modelului jungian al 
sufletului (fig. 1) ne va ajuta să clarificăm lucrurile. Modelul 
trebuie să fie imaginat ca un glob sau o sferă, având — 
asemenea foilor unei cepe — trei învelişuri. în centru şi 
răspândindu-şi influenţa în întregul sistem, se află Şinele. 

C = Complex 
A = Arhetip 



FiG. 1 Reprezentare schematică a modelului jungian al 
sufletului. 


în cercul interior primelor două cercuri concentrice este in¬ 
conştientul colectiv, alcătuit din arhetipuri. Cercul exterior 
reprezintă conştientul, având drept focar eul, care gravitea¬ 
ză înjurul sistemului cam în felul unei planete ce gravitează 
în jurul soarelui sau ca luna gravitând în jurul pământului, 
într-o pozi[ie intermediară faţă de conştient şi inconştientul 
colectiv se află inconştientul personal alcătuit din complexe. 

fiecare complex fiind legat d e câte u n arhetip — deoarece 
complexele sunt personificări ale arhetipurilor, modalităţi 
în care arhetipurile se manifestă în sufletul fiecărei persoane. 

într-o oarecare măsură, arhetipurile lui Jung se aseamănă 
cu Ideile platoniciene. Potrivit lui Platon, „Ideile" sunt alcă¬ 
tuiri mentale pure, existente în spiritul zeilor înainte de 
începuturile vieţii umane şi aflate, prin urmare, mai presus 
şi dincolo de lumea fenomenală obişnuită. Ele sunt colective, 
în sensul că întruchipează însuşirile generale a ceva, dar 
totodată implicite în manifestările lor specifice. Amprenta 
unui deget omenesc, de pildă, poate fi recunoscută imediat 
ca amprentă datorită configuraţiei ei certe de linii şi spira¬ 
le. Cu toate astea, fiecare amprentă are o configuraţie speci¬ 
fică persoanei căreia îi aparţine şi de aceea cei care îşi 
folosesc mâinile pentru a jefui trebuie să aibă grijă să poarte 
mănuşi dacă vor să nu fie descoperiţi şi arestaţi. în mod 
asemănător, arhetipurile îmbină etern valabilul cu individua¬ 
lul, generalul cu singularul — fiind comune tuturor oame¬ 
nilor şi totuşi manifestându-se în fiecare fiinţă umană într-un 
mod care-i este caracteristic. 

Arhetipurile lui Jung se deosebesc însă de Ideile lui 
Platon prin însuşirile lor dinamice, orientate către un scop: 
ele îşi caută în mod activ realizarea în personalitatea şi com¬ 
portamentul individului, pe măsură ce se derulează ciclul 
vieţii în contextul mediului înconjurător. 


Realizarea arhetipurilor 

Cel mai important arhetip susceptibil de a fi realizat în psihi¬ 
cul individual al unui copil este arhetipul mamei. Realizarea 
unui arhetip (Jung vorbeşte de asemenea de „evocare" şi „con- 
stelare") pare să fie un proces ce se desfăşoară conform 

legilor asociaţiei descoperite d e psihologi la sfârşitul seco¬ 
lului al XlX-lea. Două dintre aceste legi sunt în mod spe¬ 
cial adecvate: e vorba de legea similarităţii şi de legea 
contiguită[ii. Astf el, arhetipul mamei este realizat în sufle¬ 
tul copilului prin „contiguitatea" acelei femei în grija căreia 
se află copilul, o femeie având un comportament şi însuşiri 
personale îndeajuns d c similare structurii intrinseci a arhetipu¬ 
lui matern pentru a fi percepută şi resimţită de copil drept 
„mamă". în continuare, pe măsură ce relaţia de dependenţă 
evoluează, arhetipul devine activ în sufletul individual al 
copilului sub forma complexului matern. Simultan, prin si¬ 
milaritate şi contiguitate, copilul constelează în sufletul ma¬ 
tern arhetipul copilului. Fiecare element al acestei diade 
creează câmpul de percepţie răspunzător pentru evocarea 
arhetipului în sufletul celuilalt. 

Pe vremea lui Jung, majoritatea psihologilor susţineau 
că rolul copiilor este de a primi pasiv ocrotirea maternă şi 
că ataşamentul faţă de propria lor mamă se datorează fap- 
lului că sunt hrăniţi de ea (aşa-numita teorie a „iubirii-foa- 
inc"). Jung susţinea, dimpotrivă, că există o participare activă 
a copilului la edificarea tuturor relaţiilor lui cu lumea, 
insistând asupra ideii că „e o greşeală să presupui [aşa cum 
lăceau majoritatea contemporanilor săi] că sufletul unui 
copil nou-născut este o tabula rasa, adică nu conţine abso¬ 
lut nimic" (CWIX i, § 136). Venim pe lume cu o structură 
psihică înnăscută, care ne dă putinţa să trăim ceea ce este 
tipic pentru specia noastră. 

Astfel, întreaga natură a bărbatului conţine femeia, atât fizic, 
cât şi spiritual. Sistemul îi este modulat pentru femeie de la 
bun început, aşa cum este pregătit pentru o lume bine definită, 
în care există apă, lumină, hidraţi de carbon etc. Alcătuirea lumii 
în care se naşte îi este gata înnăscută sub formă de imagini 

virtuale, de aptitudini psihice. Aceste categorii apriorice au, 
prin natura lor, un caracterînnăscut; sunt imagini generice ale 
părinţilor, soţiei şi copiilor — şi nu predeterminări individu¬ 
ale. Trebuie să concepem, prin urmare, aceste imagini ca lip¬ 
site de un conţinut consistent, aşadar drept inconştiente. Ele 
nu dobândesc consistenţă, forţă şi conştienţă definitivă decât 
la impactul cu realităţile empirice, care ating aptitudinea in¬ 
conştientă şi o însufleţesc. Sunt, într-un anume sens, sedimen¬ 
tele tuturor experienţelor noastre ancestrale, fără să fie totuşi 
aceste experienţe propriu-zise. (CfEVII, § 300) 

Toţi acei factori, aşadar, care erau esenţiali pentru strămoşii 
noştri apropiaţi sau îndepărtaţi vor fi esenţiali şi pentru noi, 
dat fiind că sunt întipăriţi în sistemul organic moştenit. (CW 
VIII, § 717) 

în ultimii patruzeci de ani, nişte idei similare celor 
jungiene au devenit uzuale în cadrul etologiei, o ştiinţă rela¬ 
tiv nouă (ramură a biologiei comportamentale care studia¬ 
ză animalele în mediul lor natural de viaţă). Fiecare specie 
de animale posedă un repertoriu comportamental. Reper¬ 
toriul acesta depinde de structurile edificate de-a lungul 
evoluţiei în sistemul nervos central al speciei. Etologii nu¬ 
mesc aceste structuri innate releasing mechanisms <meca- 
nisme înnăscute de declanşare> sau IRM. Fiecare IRM e 
susceptibil să se activeze atunci când întâlneşte un stimul 
adecvat — numit stimul-semnal — în mediul înconjurător. 
La apariţia unui asemenea stimul se declanşează mecanis¬ 
mul înnăscut, iar animalul răspunde printr-un tipar compor¬ 
tamental caracteristic, adaptat, în cursul evoluţiei, situaţiei 
date. De pildă, răţoiul sălbatic este cuprins de iubire la vede¬ 
rea frumosului cap de culoare verde al raţei sălbatice, capul 
verde fiind stimulul-semnal care declanşează în sistemul ner¬ 
vos central al răţoiului mecanismul înnăscut ce guvernează, 

în cazul acestor raţe, tiparele comportamentale asociate 
curtării. 

Toate acestea sunt foarte asemănătoare cu modul jun- 
gian de a concepe acţiunea arhetipurilor în fiinţele umane, 
şi Jung era conştient de analogia lor. Un arhetip, spunea el, 
nu este „o idee moştenită", ci mai degrabă „un mod de func¬ 
ţionare moştenit, corespunzând felului înnăscut în care puiul 
iese din ou, pasărea îşi construieşte cuibul, un anumit tip 
de viespe înţeapă ganglionul motor al omidei, iar ţiparii îşi 
găsesc drumul către insulele Bermude. Cu alte cuvinte, este 
un «tipar comportamental». Acest aspect al arhetipului — 
spune Jung în concluzie —, cel pur biologic, interesează 
propriu-zis psihologia ştiinţifică" (CW'XVIIl, § 1228). într-un 
anume sens, etologia şi psihologia jungiană pot fi privite 
ca feţe ale unei aceleiaşi monezi: e ca şi cum etologii s-ar 
fi angajat într-o explorare extravertită a arhetipului, iar 
jungienii într-o examinare introvertită a IRM-ului. 


Răspândirea teoriei arhetipurilor 

Multe alte discipline au creat concepte similare ipotezei 
arhetipurilor, fără să facă însă de regulă referiri la Jung. 
Claude Levi-Strauss şi şcoala franceză de antropologie stiuc- 
lurală, de pildă, se preocupă în primul rând de infrastruc¬ 
turile inconştiente, pe care le consideră determinante în orice 
obicei şi instituţie umană; specialiştii în lingvistică susţin că, 
deşi între gramatici există dif erenţe, formele lor de bază — 
pe care Noam Chomsky le numeşte structuri profunde — 
sunt universale (adică la nivelul neuropsihic cel mai adânc 
există o gramatică universală [sau „arhetipală"], pe care se 
întemeiază toate gramaticile individuale); o disciplină abso¬ 
lut nouă, sociobiologia, a fost construită pornind de la teoria 

că tiparele comportamentale tipice tuturor speciilor sociale, 
inclusiv speciei umane, depind de strategii de răspuns trans¬ 
mise genetic, astfel proiectate încât să maximizeze aptitu¬ 
dinea organismului de a supravieţui în mediul său de 
dezvoltare; sociobiologia susţine de asemenea că dezvoltarea 
psihosocială proprie membrilor individuali ai unei specii 
depinde de aşa-numitele reguli epigenetice (epi = pe, dea¬ 
supra, genesis = dezvoltare, aşadar reguli aflate deasupra 
procesului de dezvoltare); şi mai recent, psihiatrii de orientare 
etologistă au început să studieze aşa-numitele, de către ei, 
tipare de răspunspsihobiologic ş i structuri nervoase profund 
omoloage, pe care le consideră responsabile de realizarea 
unor tipare adaptative sănătoase ori maladive ale pacienţilor 
individuali, ca răspuns la modificările survenite în mediul 
lor social. Toate aceste concepte sunt compatibile cu ipoteza 
arhetipurilor, pe care Jung o oferise cu câteva z»ci de ani mai 
devreme, întâmpinând o lipsă de interes aproape generală. 

E cazul atunci să ne punem o întrebare importantă. Dacă 
teoria jungiană a arhetipurilor este atât de fundamentală încât 
e redescoperită mereu de către cei care lucrează în multe 
alte discipline, oare de ce n-a fost ea primită, atunci când 
Jung a propus-o, cu entuziasmul pe care-1 merita? Explicaţia 
se bazează, cred, pe două elemente — şi anume momen¬ 
tul în care Jung şi-a formulat teoria şi modul în care a făcut-o 
cunoscută. 

Mai întâi, în vremea maturităţii lui Jung, cercetătorii din 
secţiile de psihologie ale universităţilor se aflau sub domi¬ 
naţia behaviorismului, care face abstracţie de factorii înnăs¬ 
cuţi sau genetici, preferând să considere individul o tabula 
rasa, având o dezvoltare ce depinde aproape în totalitate 
de factorii de mediu. Perspectiva absolut diferită a lui Jung, 
după care copilul vine pe lume cu o amprentă pentru viaţă 
intactă, pe care şi-o realizează apoi prin interacţie cu me- 

diul înconjurător, era într-o asemenea discrepanţă cu Zeit- 
geist- ul predominant, încât nu putea fi primită decât cu osti¬ 
litate. 

In al doilea rând, Jung nu şi-a enunţat teoria într-o for¬ 
mă clară, verificabilă, şi nici nu a susţinut-o prin dovezi sufi¬ 
cient de convingătoare. Cartea sa Metamorfoze fi simboluri 
ale libidoului, în care a avansat pentru prima oară ideea unui 
inconştient col»ctiv ce generează „imagini primordiale" (cum 
a numit la început arhetipurile), era atât dc densă, atât de 
împănată cu exegeze mitologice, încât a devenit aproape 
ininteligibilă acelor cititori lipsiţi de o voinţă de fier. în plus, 
când arăta că „imaginile primordiale" provin din trecutul 
istoric al umanităţii, Jung se expunea acuzaţiei că ar accepta, 
la fel ca Freud, discreditata teorie a lui Jean-Baptiste La- 
marck(1744-1829) privind moştenirea caracteristicilor do¬ 
bândite, adică faptul că ideile sau imaginile produse în 
indivizii unei anumite generaţii s-ar putea transmite, pe cale 
genetică, generaţiilor următoare. 

în realitate, inconştientul colectiv este o ipoteză ştiinţi¬ 
fică demnă de tot respectul, pentru susţinerea căreia nu c 
nicidecum nevoie să apelezi la o perspectivă lamarckiană 
privind biologia. într-adevăr, aşa cum am văzut, e vorba de 
o ipoteză absolut compatibilă cu formulările teoretice ale 
etologilor, sociobiologilor şi psihiatrilor contemporani nouă. 
Tocmai spre a fi absolvit de vina lamarckismului, Jung a 
făcut mereu o distincţie clară între ceea ce el numea arheti¬ 
pul înşine (similar lucrului în sine, dos Ding-an-sich, al lui 
Kant) şi imaginile arhetipale — idei şi comportamente pe 
care le generează arhetipul în sine. Ceea ce este arhetipal 
şi moştenit e predispoziţia de a avea anumite experienţe, nu 
experienţa însăşi. Jacques Monod, specialistul francez în 
biologie moleculară şi laureatul Premiului Nobel, a ajuns 
la o concluzie identică: „Totul provine din experienţă, dar 

nu din experienţa efectivă, reiterată de către fiecare indi¬ 
vid o dată cu fiecare generaţie nouă, ci din experienţa acu¬ 
mulată de totalitatea strămoşilor speciei în cursul evoluţiei 
acesteia." 

Iată, aşadar, că arhetipul jungian nu e mai prejos ca ono¬ 
rabilitate ştiinţifică IRM-ului din biologie. Aşa cum reperto¬ 
riul comportamental al fiecărei specii e codificat în sistemul 
nervos central sub forma unor mecanisme înnăscute de 
declanşare, care sunt activate în cursul dezvoltării prin sti- 
muli-scmnal adecvaţi, potrivit concepţiei lui Jung progra¬ 
mul corespunzător vieţii umane este codificat în inconştientul 
colectiv sub forma unui ansamblu de factori arhetipali, ce 
se realizează — ca răspuns la evenimentele interioare şi 
exterioare — de-a lungul vieţii. — O concepţie neafectată 
de nimic lamarckian sau nonbiologic. 


Arhetipurile şi difuziunea culturală 

Cei care resping teoria arhetipurilor nu sunt deloc impre¬ 
sionaţi de descoperirea unor teme similare în mituri provenite 
din zone diferite ale lumii, susţinând că migraţia populaţi¬ 
ilor şi difuziunea culturală explică lucrul acesta la fel de bine 
ca predispoziţia înnăscută. Jung a încercat să combată această 
interpretare atrăgând atenţia asupra apariţiei spontane a 
aceloraşi teme în visele, halucinaţiile şi maniile unor pacienţi 
necultivaţi, care nu avuseseră ocazia să le întâlnească în viaţa 
lor diurnă: „S-au observat mitologeme tipice la indivizi care 
n-aveau în nici un caz cum să deţină cunoştinţe de felul aces¬ 
ta" — afirma Jung, spunând în încheiere că „avem de-a face, 
neîndoielnic, cu rememorări «autohtone» independente de 
orice tradiţie şi, prin urmare, elementele structurale «gene¬ 
ratoare de mituri» trebuie să fie localizate în psihicul 

inconştient" (CW IX i, § 259). U n exemplu p e care Jung îl 
dădea adesea se referea la un pacient schizofrenic care-i 
spusese că dacă priveşte spre soare cu ochii pe jumătate 
închişi vede că soarele are un falus, iar organul acesta e sursa 
vântului. Peste câţiva ani, Jung a descoperit din întâmplare 
un text grecesc unde era descrisă o imagine aproape iden¬ 
tică: „... şi la fel aşa-zisul tub, sursă a vântului prielnic. Căci 
vei vedea atârnând de discul soarelui ceva care arată ca un 
tub...“ (CH'VIII, § 318). Pacientul era o persoană neinstru¬ 
ită care, chiar de-ar fi putut înţelege textul, n-ar fi avut în 
nici un caz posibilitatea să-l vadă, dat fiind că fusese pub¬ 
licat după internarea lui în spital, unde nu exista acest gen 
de literatură. 

Deşi acesta părea să fie exemplul favorit al lui Jung când 
îşi ilustra teza, el nu poate fi totuşi interpretat cu uşurinţă 
ca efect al acţiunii arhetipurilor în indivizi diferiţi, trăind 
în locuri diferite, în perioade istorice diferite. Poţi da exem¬ 
ple mult mai convingătoare, cum e acela pe care tocmai l-am 
folosit, referitor la comportamentul diverselor generaţii de 
mame şi copii care îşi pun în aplicare programul arhetipal 
al relaţiei mamă-copil. Pentru interpretarea exemplului lui 
Jung e nevoie să postulezi trei obiecte arhetipale (soarele, 
falusul, vântul), un principiu arhetipal (al capacităţii genera¬ 
tive masculine) şi o asociere arhetipală a lor (falusul soarelui 
generează vântul). Deşi o astfel de asociere este improbabilă 
statistic, ea nu e imposibilă—cum s-ar părea că demonstrează 
exemplul lui Jung. Ar fi putut găsi, cu siguranţă, un exemplu 
mai convingător pentru a-şi susţine teoria. 

Această teorie poate fi formulată, în fond, sub forma unei 
legi psihologice: ori de câte ori se constată că un fenomen 
este caracteristic pentru toate comunităţile umane, el este 
expresia unui arhetip al inconştientului colectiv. Nu poţi 
demonstra că asemenea fenomene cu manifestare generală 

se datorează exclusiv factorilor arhetipali sau numai difu¬ 
ziunii culturale, pentru că, foarte probabil, e vorba de con¬ 
tribuţia amândurora. Totuşi e foarte probabil să existe o 
puternică tendinţă ca acele fenomene cu determinare arheti¬ 
pală să difuzeze mai uşor şi să fie mai durabile decât cele¬ 
lalte. Caracteristicile comportamentale precum legătura 
maternă, lupta pentru dominaţie, împerecherea între sexe 
şi edificarea unui cămin satisfac trei criterii biologice — 
anume universalitatea, continuitatea şi stabilitatea de-a lun¬ 
gul evoluţiei — şi sunt, de aceea, susceptibile de o funda¬ 
mentare arhetipală, generând experienţe psihologice tipice, 
ca şi tipare comportamentale tipice în toate comunităţile 
umane, oriunde s-ar afla ele. 


Arhetipul psihoid şi unus mundus 

Arhetipul posedă o dualitate fundamentală: este deopotrivă 
structură psihică şi structură nervoasă, este deopotrivă „spi¬ 
rit" şi „materie", astfel că Jung a ajuns să-l considere o pre- 
condiţie esenţială a tuturor evenimentelor psihofizicc: 
„arhetipurile sunt ca atare temelia ascunsă a minţii conştiente 
sau, ca să folosim altă comparaţie, rădăcinile pe care psihi¬ 
cul şi le-a afundat nu numai în pământ, Intr-un sens oare¬ 
cum limitat, ci şi, în general, în lume" (CiVX, § 53). Jung 
a afirmat că structurile arhetipale nu sunt fundamentale doar 
pentru existenţa şi supravieţuirea tuturor organismelor vii, 
ci şi că ar fi totodată legate de structurile care controlează 
comportamentul materiei anorganice. Arhetipul nu trebuie 
considerat prin urmare o entitate psihică pură, ci mai degrabă 
„o punte către materia în genere" (CWVII1, § 420). Acest 
aspect pur psihic al arhetipului era numit uneori de Jung 
psihoid , idee ce a stârnit interesul lui Wolfgang Pauli, care 


66 



ARHETIPURILE ŞI INCONŞTIENTUL COLECTIV 

a considerat-o o contribuţie majoră adusă capacităţii noas¬ 
tre de a înţelege principiile în baza cărora a fost creat uni¬ 
versul. 

Entuziasmul lui Pauli l-a încurajat pe Jung să-şi continue 
eforturile de desluşire a acelei realităţi unitare pe care, 
asemenea misticilor din numeroase tradiţii religioase, o 
bănuia, latentă, dedesubtul fenomenelor manifeste. Pentru 
descrierea acestei dimensiuni unitare, Jung a reînviat 
străvechiul termen de unus mundus — sau „lume unitară' 1 , 
temei etern al fiinţei empirice. A considerat arhetipurile drept 
mijlocitori ai acestui unus mundus, determinând organizarea 
ideilor şi imaginilor în psihic şi totodată guvernând principi¬ 
ile fundamentale ale materiei şi energiei în lumea fizică. Pauli 
susţinea că prin acest mod de a concepe arhetipurile Jung 
descoperise „veriga ce lipsea" dintre evenimentele fizice 
(obiectul legitim de studiu al ştiinţei) şi mintea cercetătoru¬ 
lui care le studiază. Cu alte cuvinte, arhetipurile ce ne deter¬ 
mină percepţiile şi ideile sunt ele înseşi produsul unei ordini 
obiective, aflate atât dincolo de lumea umană, cât şi de 
lumea exterioară. în acest punct suprem, ştiinţa fizicii, psi¬ 
hologia şi teologia se contopesc. 


Sincronicitatea 

Cu imprudenţa lui caracteristică, Jung a extrapolat aceste 
idei în domeniul parapsihologiei, în speţă la fenomenul 
„coincidenţelor semnificative" pe care l-a numit sin- 
cronicilate: „Coincidenţa temporală a două sau mai multe 
evenimente fără legăturăcauzală, având o semnificaţie iden¬ 
tică ori similară" (CfPVII, § 849) — ca în situaţia în care 
cineva visează moartea unei prietene îndepărtate exact în 
noaptea când prietena efectiv moare. Nu poate exista vreo 

relaţie cauzală între cele două evenimente, şi totuşi trăim 
conjuncţia lor ca pe o experienţă semnificativă. 

Acest „principiu de dependenţă acauzală", cum l-a numit 
Jung, stă la baza străvechii atitudini a chinezilor faţă de reali¬ 
tate, încorporată în IJing sau Cartea prefacerilor — după 
care tot ce se întâmplă se leagă de orice alt lucru care se 
petrece concomitent. Viziunea noastră occidentală asupra 
lumii ne învaţă că timpul e doar o dimensiune abstractă, dar 
trebuie să recunoaştem că niciodată nu-1 simţim astfel, 
într-adevăr, întreaga „industrie nostalgică" e bazată pe cer¬ 
titudinea noastră interioară că timpul dispune de o însuşire 
aparte, care colorează evenimentele pe măsură ce se pro¬ 
duc. Jung a simţit intuitiv că lucrul acesta indică existenţa 
unei ordini arhetipale acauzale, aflată la originea tuturor 
fenomenelor şi responsabilă de caracterul semnificativ 
intrinsec coincidenţei dintre evenimentul fizic şi cel men¬ 
tal asociat lui. 

Fireşte că întâmplările ţinând de sincronicitate fac parte 
uneori din experienţa celor mai mulţi dintre noi —- şi că 
există ceva inerent nesatisfăcător în modul în care ele sunt 
înlăturate, de regulă, în cultura noastră, ca „simple coinci¬ 
denţe" şi nimic mai mult. Lucru caracteristic pentru el, Jung 
s-a interesat de orice experienţă şi a tratat manifestările 
iraţionale şi aparent nelegate între ele ale vieţii omeneşti 
cu tot atâta seriozitate ca şi pe cele raţionale şi dependente 
cauzal. 


Implicaţii 

Fie că suntem sau nu convinşi de aplicarea teoriei jungiene 
a arhetipurilor în zonele cele mai ezoterice ale experienţei 
umane, e greu să negăm că este vorba de o idee având impli- 

caţii profunde. Dacă, aşa cum credea Jung, arhetipurile pre- 
condiţionează întreaga existenţă, atunci ele ar trebui să se 
manifeste în realizări de tipul artei, ştiinţei şi religiei, ca şi 
în organizarea materiei organice şi anorganice, fiind sus¬ 
ceptibile să ne ofere un punct de vedere capabil să ne trans¬ 
forme modul în care înţelegem toate aceste fenomene. în 
ce priveşte psihologia, concepţia referitoare la arhetipuri ca 
origine comună a evenimentelor comportamentale şi psi¬ 
hice ne dă posibilitatea să trecem dincolo de mlaştina inte¬ 
lectuală a vitalismului şi a epifenomenalismului care au stat 
până acum în calea celor porniţi să cerceteze relaţia mis¬ 
terioasă dintre trup şi minte. Indiferent la ce ar mai putea 
duce ipoteza arhetipurilor, ea poate cel puţin să ofere o punte 
între ştiinţa comportamentului şi cea a minţii. 



3 


Etapele vieţii 


Cea mai profundă influenţă a arhetipurilor constă în regle¬ 
mentarea de către ele a ciclului vieţii umane. Jung susţinea 
că parcurgem pe măsură ce ne maturizăm o succesiune 
firească de trepte, pe care le-a descris în eseul Etapele vieţii 
(C1TVIII, § 749-795). Fiecare etapă e mijlocită de către un 
nou ansamblu de imperative arhetipale, care îşi caută rea¬ 
lizarea atât în personalitatea, cât şi în comportamentul nos¬ 
tru. Cum arhetipurile au apărut ca să ne înarmeze pentru 
viaţa de vânător/culegător, în cadrul căreia specia noastră 
şi-a petrecut nouăzeci şi nouă la sută din existenţa sa, pro¬ 
gramul arhetipal ne înarmează pentru o viaţă care nu e întot¬ 
deauna consonantă cu aceea a societăţii urbane contemporane, 
în esenţă, programul ne furnizează capacitatea de-a fi ocrotiţi 
de părinţi, de a explora mediul înconjurător, de a distinge 
figurile cunoscute de cele străine, de a învăţa limba sau 
dialectul comunităţii noastre, de a dobândi cunoaşterea valo¬ 
rilor sale, a normelor şi credinţelor, de a ne implica în 
jocurile semenilor noştri, de a înfrunta pubertatea şi adoles¬ 
cenţa, a intra în grupul adulţilor, a curta şi a realiza căsăto¬ 
ria şi creşterea copiilor, de a ne aduce contribuţia economică 
prin activitatea de culegători şi vânători, a lua parte la cere¬ 
monii religioase, a ne asuma responsabilităţile vârstei mature, 
ale bătrâneţii, ale pregătirii pentru moarte. Toate aceste 
comportamente sunt vizibile în orice comunitate umană 
cunoscută de antropologie şi se supun, în consecinţă, legii 

psihologice formulate mai devreme, 1 a p. 66. După cum am 
arătat, nucleul psihic care guvernează coordonarea acestei 
succesiuni desfăşurate de-a lungul vieţii a fost numit de către 
Jung Sine. 

Pe lângă Sine, Jung a postulat o serie de componente 
arhetipale care joacă roluri specifice în dezvoltarea psihică 
şi adaptarea socială a fiecăruia. Acestea sunt eul, persona, 
umbra, anima şi animusul. Jung lc-a considerat drept nişte 
structuri arhetipale ce sunt incluse în psihicul individual sub 
formă de complexe, în cursul dezvoltării. Fiecare reprezintă 
un organ psihic funcţionând potrivit principiilor biologice 
de adaptare, homeostază şi creştere. Deşi le utilizăm şi le 
resimţim în modalităţi care ne sunt proprii, ele îndeplinesc 
totuşi aceleaşi funcţii în toate fiinţele umane, peste tot. „în 
ultimă instanţă, scria Jung, fiecare viaţă individuală e toto¬ 
dată viaţa eternă a speciei" (CfPXI, § 146). Cu alte cuvinte, 
venim pe lume purtând cu noi o zestre arhetipală care ne 
conferă capacitatea de a ne adapta la realitate exact la fel 
ca strămoşii noştri îndepărtaţi. Chintesenţa zestrei acesteia 
este încorporată în Sine, iar celelalte structuri psihice se dez¬ 
voltă tocmai din această matrice, rămânând sub influenţa 
sa orientatoare tot restul vieţii. Să le trecem acum în revistă. 


Şinele 

Şinele este deopotrivă arhitectul şi constructorul structurii 
dinamice care susţine existenţa noastră psihică de-a lungul 
vieţii. Se recurge la majuscula S pentru a marca distincţia 
între acel „sine" folosit în limbajul obişnuit (referitor la eu 
sau persona) şi „Şinele" jungian, care transcende eul şi în¬ 
globează potenţialităţile străvechi ale speciei. Scopul său e 
totalitatea, realizarea integrală a proiectului subiacent existenţei 

umane în contextul vieţii individului. La raison d'elre* a 
Sinelui este individuala. Deşi are scopuri biologice vădite. 
Şinele îşi caută concomitent împlinirea în realizările spiri¬ 
tuale ale artei şi religiei, ca şi în viaţa lăuntrică a sufletului. 
Iată de ce îl putem resimţi sub forma unui mister profund, 
a unei resurse tainice ori ca manifestare a lui Dumnezeu 
înlăuntrul nostru. Din acest motiv, el a fost identificat în 
numeroase culturi cu noţiunea de zeitate şi îşi găseşte o ex¬ 
presie simbolică în configuraţii universale de tipul mandalei. 
Ca urmare, Şinele a fost introdus în concepţia jungiană ca 
mijlocitor al adaptării individuale nu numai la mediul social, 
ci şi la Dumnezeu, cosmos şi viaţa spiritului. 


Eul 

Complexul eului se iveşte dinlăuntrul Sinelui în cursul 
primei etape de dezvoltare a copilului cam în acelaşi fel în 
care se presupune că Luna s-a desprins din Pământ în vre¬ 
mea când acesta se găsea în faza lui primă, de materie flui¬ 
dă. El rămâne legat de Sine prin ceea ce adepţii lui Jung 
au numit axa eu-Sine, axă de care depinde stabilitatea per¬ 
sonalităţii. Eul constituie centrul conştiinţei, fiind entitatea 
la care ne referim când utilizăm termenul „eu“ sau „mine" 
El ne determină simţământul constant de identitate şi de 
aceea ne resimţim, la 80 de ani, ca fiind exact aceeaşi per¬ 
soană care eram la opt ani. Jung n-a făcut niciodată o dis- 
tincţieclarăîntre termenii de „eu“ şi „conştiinţă", folosindu-1 
când pe unul, când pe celălalt şi uneori asociate în „con¬ 
ştiinţa eului". în consecinţă, n-a cercetat funcţiile mai puţin 
conştiente ale eului, având scopul de-a apăra conştiinţa în 


* „Raţiunea de a fi“ - în fr. în original. (N.l.) 

faţa atacului conţinuturilor nedorite provenite din inconştient 
— acele funcţii pe care le descrisese Anna Freudîn lucrarea 
ei clasică, din 1946, Mecanisme de apărare ale eului (de 
pildă refularea, negarea, proiecţia, raţionalizarea, formaţiu¬ 
nea reacţională*, ca să le menţionăm doar pe eele mai cunos¬ 
cute). 

Deşi resimţim eul ca pe un centru de continuitate al exis¬ 
tenţei noastre, el nu este de fapt decât organul executiv al 
Sinelui. „Căci în realitate conştiinţa nu se creează pe sine — 
ci se iveşte din străfunduri necunoscute. In copilărie ea se 
activează treptat, iar de-a lungul întregii vieţi se trezeşte, în 
fiecare dimineaţă, din adâncurile somnului, din starea de 
inconştienţă. Este asemenea unui copil ce se naşte în fiecare 
zi din matca primordială a inconştientului" (CW XI, § 935). 
De nenumărate ori, Jung insistă asupra dependenţei con¬ 
ştiinţei eului de vitalitatea perpetuă a Sinelui. „Eul este, în 
raport cu Şinele, precum mobilul faţă de cel care-1 pune în 
mişcare sau ca obiectul faţă de subiect, căci factorii deter¬ 
minanţi care iradiază din Sine cuprind eul de jur-împrejur 
şi sunt, ca atare, supraordonaţi lui. Şinele, asemenea in¬ 
conştientului, este un existent aprioric din care se dezvoltă 
eul“(CH'XI, § 391). 

în termenii experienţei din copilărie a lui Jung, eul poate 
fi identificat cu personalitatea sa Nr. 1, iar Şinele cu per¬ 
sonalitatea Nr. 2. în prima jumătate a vieţii este esenţial să-ţi 
dezvolţi un eu puternic şi eficace dacă vrei să duci la bun 
sfârşit sarcinile acestei etape — să te desprinzi de părinţi, 
să-ţi găseşti slujba sau profesiunea stabilă, să te căsătoreşti, 
să oferi un cămin familiei tale etc. Doar în a doua parte a 

* Pentru traducerea termenilor psihanalitici clasici am urmat 
Vocabularul psihanalizei de Laplanche şi Pontalis, Hutnanitas, Bucureşti, 
1994. (Mr.) 


73 



JUNG 


vieţii este posibil ca eul să-şi recunoască statutul subordo¬ 
nat în relaţia cu Şinele — etapă indispensabilă pentru pro¬ 
gresul individuaţiei. Apoi eul începe să se confrunte cu Şinele 
şi Şinele cu eul, iar prin intermediul funcţiei transcendente 
(pe care o vom examina ceva mai târziu) se dobândeşte inte¬ 
grarea personalităţi şi o conştiinţă superioară. 


Persona 

Aşa cum fiecare clădire are o faţadă, personalitatea are o 
persona (literal, masca purtată de actori în Grecia antică). 
Prin intermediul personei ne structurăm pe noi înşine într-o 
formă care sperăm să poată fi acceptată de către ceilalţi. Ea 
a fost numită uneori arhetip social sau arhetip de confor¬ 
mare, dat fiind că determină succesul sau eşecul adaptării 
noastre sociale. întotdeauna există o tentă de prefăcătorie 
în persona, căci ea reprezintă un soi de vitrină în care ne 
place să etalăm mărfurile noastre cele mai bune; sau poţi 
să ţi-o imaginezi sub forma unui specialist în relaţiile cu 
publicul, utilizat de către eu pentru a-şi asigura buna părere 
a lumii în ce-1 priveşte. „Poţi spune, fără să exagerezi prea 
mult, că persona reprezintă ceea ce nu eşti în realitate, dar 
crezi tu însuţi, împreună cu ceilalţi, că eşti“ (CIV IX i, § 221). 

Persona începe să se formeze în prima fază a copilăriei 
din nevoia de a ne conforma dorinţelor şi speranţelor pă¬ 
rinţilor, colegilor şi profesorilor noştri. Copiii îşi dau repede 
seama că anumite atitudini şi comportamente se bucură de 
acceptare, fiind eventual recompensate pozitiv, în vreme ce 
altele sunt inacceptabile şi pot duce la pedepse ori la re¬ 
tragerea dovezilor de dragoste. Există atunci tendinţa ca 
trăsăturile acceptabile să se structureze în persona, iar cele 
inacceptabile să fie ascunse sau reprimate. Aceste aspecte 

socialmente indezirabile ale personalităţii pe cale de ma¬ 
turizare sunt sechestrate de regulă în inconştientul perso¬ 
nal, unde se contopesc spre a alcătui un alt complex — ori 
o personalitate fragmentară — numită de Jung umbră. 


Umbra 

Jung considera că termenul de „umbră" e adecvat acestei 
subpersonalităţi refuzate dat fiind că ea are ceva inerent 
„umbros", ascuns, de soiul magaziei întunecoase de vechi¬ 
turi a inconştientului freudian. Fie şi nedorită, ea subzistă 
asemenea unei forţe nedomolite, pe care o purtăm cu noi 
pretutindeni ca pe un însoţitor întunecat călcându-ne pe urme 
— aşa cum se întâmplă, în fond, cu umbra. Mare parte din 
timp reuşim s-o ignorăm, darea posedă însuşirea sâcâitoare 
de-a ne reaminti mereu că există, mai ales în cursul viselor 
noastre. 

în vise, umbra are tendinţa să apară sub forma unui per¬ 
sonaj sinistru sau ameninţător, având acelaşi sex cu persoana 
care visează şi aparţinând adesea unei alte naţii sau fiind 
de altă culoare ori rasă. De regulă are ceva străin sau ostil, 
care stârneşte un simţământ puternic de dezgust, mânie ori 
teamă. Iată de ce Jung s-a simţit îndreptăţit să considere 
umbra un complex — adică un conglomerat de trăsături 
legate laolaltă prin afecte comune — care, asemenea tuturor 
complexelor, posedă un miez arhetipal, în cazul de faţă 
arhetipul Duşmanului, Jefuitorului sau al Străinului-celui-rău. 

între toate arhetipurile, duşmanul e cel mai important 
şi, în mod potenţial, cel mai distructiv. Influenţa sa devine 
vizibilă în timpul primului an de viaţă. Aşa cum copilul îşi 
aratăîncântarea atunci când mama îi dă atenţie, el se va arăta 
totodată prudent şi gata să bată în retragere când este abor- 

dat de u n străin. î n a 1 doilea an de viaţă, această înclinaţie 
xenofobă atinge stadiul în care se exteriorizează ca teamă 
şi ostilitate în toată puterea cuvântului. 

Atât ataşamentul cât şi xenofobia rezultă în mod evident 
din predispoziţii naturale, deoarece se manifestă clar la toţi 
copiii, indiferent unde s-ar naşte şi indiferent de condiţiile 
în care au fost crescuţi. Ambele se manifestă chiar şi la copi¬ 
ii orbi şi surzi din naştere, care-i deosebesc pe străini de 
cei apropiaţi prin miros. Semnificaţia biologică a celor două 
tipare comportamentale reiese din manif estarea lor în cazul 
tuturor speciilor sociale: este cu siguranţă o condiţie a 
supravieţuirii să poţi distinge, de la cea mai fragedă vârstă, 
un prieten de un duşman. 

Arhetipul duşmanului capătă realitate în psihicul indi¬ 
vidual sub forma complexului umbrei prin evoluţia noas¬ 
tră într-un mediu social uman. Există două surse importante 
ale acestui complex: (1) îndoctrinarea culturală şi (2) repri¬ 
marea familială. 

Sursa culturală înglobează toată acea învăţătură de tip 
politic referitoare la grupurile străine considerate a fi ostile 
propriului grup (i.e. naţii, triburi sau bande), ca şi învăţă¬ 
tura de tip religios referitoare la noţiunea de rău (în cultura 
noastră: Satana, Diavolul, Iadul). Fatalmente, umbra ajun¬ 
ge să posede contrariul însuşirilor personei, umbra compen¬ 
sând, ca să zicem aşa, pretenţiile frivole ale personei, persona 
contrabalansând trăsăturile antisociale ale umbrei. Co¬ 
existenţa acestor două personalităţi puternic contrastante 
într-un acelaşi individ se manifeslă la fel de mult în litera¬ 
tură ca şi în viaţa obişnuită: Dorian Gray, omul de lume fru¬ 
mos şi spiritual, îşi ţine ascuns portretul acolo unde nu-1 
poate vedea nimeni pentru că portretul poartă pecetea depra¬ 
vatei sale vieţi secrete; Dr. Jekyll şi Mr. Hyde sunt una şi 
aceeaşi persoană, devenind ba un medic respectabil, ba o 

fiinţă monstruoasă; personalitatea foarte populară de 1 a tele¬ 
viziune se poate purta la ea acasă, cu familia, ca o scorpie 
isterică. 

într-o oarecare măsură, toţi semănăm cu Dorian Gray 
în felul de-a ne feri umbra de privirile celorlalţi — dar asta 
nu în urma unui act de voinţă, ci ca act de subordonare faţă 
de autoritatea morală pe care Freud a numit-o supraeu, iar 
Jung complex moral. Potrivit lucrărilor lui Bowlby, se parc 
că imboldul de-a ne dezvolta acest câine de pază lăuntric 
nu reprezintă, cum credea Freud, teama de-a fi castraţi de 
tată pentru că am nutri dorinţe incestuoase, ci mai curând frica 
de-a fi abandonaţi de mamă pentru că suntem inacceptabili. 
Sumbra perspectivă de a fi respinşi din cauza vreunei laturi 
„rele" a sinelui pare să stea la baza tuturor sentimentelor 
de vinovăţie, a dorinţei de pedeapsă, ca şi a oricărei nos¬ 
talgii de ispăşire şi împăcare. Complexul moral se formează 
pe temeiul imperativului arhetipal de a ne însuşi şi de a per¬ 
petua valorile culturii în care s-a întâmplat să ne naştem. 
Dacă un astfel de imperativ n-ar exista, condiţia umană 
firească ar fi anarhia: am fi cu toţii nişte psihopaţi, incapa¬ 
bili să cooperăm ori să avem încredere unii într-alţii, iar 
însăşi subzistenţa speciei ar deveni de neconceput. 

Cu toate astea, dobândirea unui complex moral impune 
Sinelui restricţii serioase, din care multe trebuie să fie trans¬ 
mise umbrei, unde sunt resimţite — dacă sunt resimţite — 
ca o ameninţare. Ca să ne protejăm de această ameninţare 
şi să ne păstrăm seninătatea, folosim o serie de mecanisme 
de apărare a eului, cu precădere refularea, negarea şi pro¬ 
iecţia. Pe lângă faptul că ne refulăm umbra în inconştien¬ 
tul personal, îi negăm existenţa şi o proiectăm asupra altora. 
Procedăm astfel absolut inconştient, fără să ne dăm seama 
de ceea ce facem. E vorba de un act de autoconservare, ce 
ne dă posibilitatea să ne făgăduim partea „rea" şi s-o atribuim 

altora, pe care-i considerăm apoi răspunzători pentru ea. El 
explică practica larg răspândită a ţapului ispăşitor şi se află 
la baza nenumăratelor soiuri de prejudecăţi îndreptate îm¬ 
potriva oamenilor aparţinând unor grupuri determinate, 
diferite de al nostru. Proiecţia umbrei face totodată parte 
din sindromul psihiatric al paranoiei, în care propriile sen¬ 
timente ostile de persecuţie ale cuiva sunt negate şi proiec¬ 
tate asupra celorlalţi, resimţiţi apoi drept ostili şi cu intenţii 
de persecuţie a persoanei în cauză. 

Proiecţia umbrei poate constitui prin urmare un pericol 
major, atât pentru pacea socială, cât şi pentru cea dintre na¬ 
ţiuni, dat fiind că ne face capabili să-i transformăm pe cei 
percepuţi drept duşmani în ticăloşi sau în elemente nocive 
pe care e legitim să le urăşti, să le ataci, să le extermini. 
Guvernanţii lipsiţi de scrupule pot manipula mecanismul 
acesta în rândurile unor populaţii întregi. Hitler, de pildă, 
i-a calificat adesea pe evrei drept Untermenschen (suboa- 
meni) şi printr-o utilizare abilă a propagandei a izbutit să 
inducă în destul de mulţi germani proiecţia propriei lor 
umbre asupra evreilor, ceea ce a făcut posibil holocaustul. 
Acelaşi mecanism funcţionează în orice pogrom, în orice 
„purificare etnică" şi orice război. 

Cea mai solicitantă etapă a unei analize jungiene se 
petrece în clipa când analizandul (persoana supusă anali¬ 
zei) începe să se confrunte cu propria-i umbră. Faptul că 
această confruntare e dificilă nu e deloc surprinzător, de 
vreme ce întregul complex al umbrei e colorat cu sentimente 
de vinovăţie şi depreciere, ca şi cu teama de respingere o dată 
ce complexul ar fi descoperit ori scos la lumină. Oricât de 
dureros este acest proces, el trebuie continuat, deoarece o 
parte însemnată din potenţialul şi energia instinctivă a Si¬ 
nelui este captată de umbră, nemaifiind ca atare la dispozi¬ 
ţia personalităţii totale. Oamenii care suferă de starea aceasta 

de divizare a Sinelui se plâng în genere că sunt deprimaţi 
ţi apatici, iar viaţa li se pare lipsită de sens. Când analiza 
reuşeşte să conştientizeze umbra şi să-l împace pe pacient 
cu conţinutul ei, se obţine, după lupta iniţială, simţămân¬ 
tul unei mai mari vitalităţi, senzaţia că eşti mai viguros, mai 
creator, mai întreg. Să-ţi posezi umbra înseamnă să fii 
răspunzător pentru ea, astfel că simţul moral îţi este mai 
puţin orb şi mai puţin constrângător, iar opţiunile etice devin 
posibile. Conştiinţa umbrei, ca atare, nu este importantă doar 
pentru evoluţia personală, ci şi ca bază pentru o mai bună 
armonie socială şi înţelegere între naţii. 


Sexul şi genul 

Dacă Jung era de acord că factorii de mediu exercită o influ¬ 
enţă covârşitoare asupra dezvoltării psihologice individuale, 
el susţinea totuşi că influenţa aceasta acţionează prin evi¬ 
denţierea acelor „aptitudini subiective" cu care se nasc toţi 
copiii. Jung considera acest lucru valabil nu numai pentru 
dezvoltarea personei, a umbrei sau a tipului psihologic, ci, 
în aceeaşi măsură, pentru conştiinţa propriului gen. Ideea, 
atât de verosimilă în aparenţă, că diferenţele dintre genuri 
se datorează întru totul culturii şi nu au deloc de-a face cu 
predispoziţiile biologice ori arhetipale se bucură încă de o 
largă răspândire în societatea noastră, bazându-se însă pe 
discreditata teorie a tabulei rasa privind dezvoltarea umană 
şi fiind în complet dezacord cu o imensă cantitate de fapte 
antropologice şi ştiinţifice. 

Diferenţierea sexuală începe să se producă la aproximativ 
şase săptămâni după concepţie, când în fetusul de gen mas¬ 
culin s-au format gonadele şi ele încep să fabrice hormonul 
masculin, având un puternic efect asupra dezvoltării ulte- 

rioare a embrionului. P e de altă parte, în cazul genului femi¬ 
nin ovarele nu se formează decât în a şasea lună, moment 
în care dimensiunea, greutatea şi forţa musculară mai mare 
a fetusului de gen masculin sunt deja fixate. Iată baza bio¬ 
logică a dimorfismului sexual manifestat în marea majori¬ 
tate a societăţilor cunoscute de antropologie, în care creşterea 
copiilor este aproape întotdeauna sarcina femeilor, iar vână¬ 
toarea şi războiul sarcina bărbaţilor. Aceste diferenţe au mai 
puţin de-a face cu „stereotipurile" culturale decât ar vrea să 
ne convingă anumite concepte contemporane la modă. Deşi 
este adevărat că bărbaţii şi femeile au, la orice vârstă, mai 
multe lucruri în comundecât care să i despartă, există neîn¬ 
doielnic anumite diferenţe între ei, cu rădăcini în biologia 
speciei noastre. Jung a fost extrem de clar în privinţa asta. 
S-a referit de nenumărate ori la masculin şi feminin ca la 
două mari principii arhetipale, coexistând ca părţi egale şi 
complementare ale unui sistem cosmic echilibrat, aşa cum 
reiese din interacţiunea lui Yin şi Yang descrisă de filozofia 
daoistă. Aceste principii arhetipale furnizează baza pe care 
încep să funcţioneze stereotipurile masculine şi feminine, 
contribuind la dobândirea conştiinţei genului. Genul este 
o recunoaştere psihică şi o expresie socială a sexului pe care 
ni l-a atribuit natura, iar copilul devine conştient de genul 
său la o vârstă foarte timpurie, cam de un an şi jumătate. 

La început, mama funcţionează ca „purtător" al Sine¬ 
lui, în sensul că Şinele copilului este proiectat inconştient 
asupra mamei printr-o participation mystique (termen 
împrumutat de Jung de la antropologul Levy-Briihl pentru 
a desemna o relaţie în care ambii parteneri se identifică atât 
de intens unul cu celălalt, încât nu-şi mai dau seama că au 
o existenţă de sine stătătoare). Lucrul acesta e valabil deo¬ 
potrivă pentru băieţi şi fete, iar conştiinţa genului trebuie 
să se suprapună ulterior peste acest simţământ iniţial de con- 


80 



ETAPELE VIEŢII 


topire cu mama. Pentru fete nu există dificultăţi: conştiinţa 
genului se bazează, în cazul lor, pe o identitate împărtăşită 
cu mama. Pentru băieţi însă, trebuie să se ajungă la o trans¬ 
formare îngăduind conştiinţa unei identităţi bazate pe deose¬ 
birea faţă de mamă. în acest punct, prezenţa unei figuri 
paterne se poate dovedi crucială, dându-i băiatului posibili¬ 
tatea să treacă de la ideea de sine bazată pe identitatea cu 
mama la aceea bazată pe identificarea cu tatăl. Nici pentru 
fată prezenţa tatălui nu e mai puţin importantă, dat fiind că 
îi accentuează sentimentul feminităţii prin contrast cu alteri- 
tatea de esenţă a bărbatului, influenţând profund modul în 
care ea îşi resimte feminitatea în relaţia cu bărbaţii. 

Zorii conştiinţei sunt simbolizaţi în mitologie prin sepa¬ 
rarea celor doi părinţi ai universului, Cerul-tată şi maica Glie, 
şi crearea luminii din întuneric. La început cerul se supra¬ 
punea cu pământul şi astfel au rămas uniţi părinţii univer¬ 
sului până când un erou şi-a făcut drum între ei şi a îmbrâncit 
cerul cu atâta putere, încât el s-a înălţat pe firmament, 
aşezându-se acolo pentru totdeauna. Acestui eveniment 
memorabil i-a urmat ivirea luminii — simbol al conştiinţei 
şi „iluminării". 

Pe măsură ce relaţia părinte-copil se maturizează înăun¬ 
trul ordinii familiale tradiţionale, copilul îşi dă treptat seama 
că iubirea paternă diferă de cea maternă: iubirea tatălui e 
contingenţă (adică e condiţionată de adoptarea anumitor va¬ 
lori, norme şi moduri de comportament), pe când iubirea 
mamei e în mare măsură necondiţionată (adică mamei îi 
este îndeobşte de ajuns că propriul ei copil există). Deose¬ 
birea aceasta concordă cu diferenţele fenomenologice din¬ 
tre arhetipul tatălui şi al mamei aşa cum sunt reprezentate 
ele în mituri, religii şi basme. în vreme ce arhetipul mamei 
îşi găseşte expresia universală în Mama-natură, Zeiţa fer¬ 
tilităţii, Matca vieţii şi Cea-care-hrăneşte, arhetipul tatălui 

e personificai de către Cârmuilor, Omul în vârstă, Rege şi 
Legiuitor. Mama e înzestrată din belşug cu Eros, principiul 
iubirii, intimităţii şi înrudirii, în vreme ce tatăl este întru¬ 
chiparea vie a Logosului, principiul raţiunii, judecăţii şi 
discernământului. Cuvântul său înseamnă lege. Jung scria: 

Arhetipul mamei este cel mai direct accesibil copilului. Dar 
o dată cu dezvoltarea conştiinţei, tatăl pătrunde şi el în câm¬ 
pul vizual şi activează un arhetip a cărui natură este din multe 
puncte de vedere opusă aceleia a mamei. Aşa cum arhetipul 
mamei corespunde conceptului chinez de Yin, arhetipul tatălui 
corespunde lui Yang. El determină relaţia noastră cu bărba¬ 
tul, legea şi statul, cu raţiunea, cu spiritul şi cu dinamismul 
naturii. (CtPX, § 65) 

După ce conştiinţa genului şi a caracteristicilor sexului 
opus au fost dobândite în raport cu părinţii, ele sunt per¬ 
fecţionate prin interacţia cu semenii — cu precădere în joc. 
Rolurile adoptate de copii în jocuri au, desigur, determinări 
culturale, fiind bazate pe mimarea părinţilor şi a altor adulţi 
cu statut semnificativ din comunitate. Dar, aşa cum o do¬ 
vedesc o scrie întreagă de societăţi foarte dif erite între ele, 
aceste diferenţe culturale se dezvoltă pe temeiul unui proiect 
arhetipal. Practic pretutindeni, fetele înclină să fie mai ocroti¬ 
toare şi mai capabile de a se ataşa decât băieţii, şi asta pen¬ 
tru că sunt mai predispuse să caute apropierea celorlalţi şi 
să-şi manifeste încântarea atunci când o fac. Băieţii, pe de 
altă parte, sunt mai puţin interesaţi de interacţia socială ca 
atare şi au tendinţa să fie atraşi de o activitate fizică oare¬ 
care — să alerge, să „vâneze", să se joace cu jucării mobile, 
de mari dimensiuni. Ei au totodată tendinţa de-a fi mai gălă¬ 
gioşi, mai agresivi şi mai puţin docili în faţa adulţilor şi a 
celor de seama lor. 

Anima şi anirnus 

Aşa cum genul e perceput ca afirmare a principiului arheti¬ 
pal adecvatpropriului sex, şi relaţiile cu celălalt sex se spri¬ 
jină pe fundamente arhetipale. Dintre toate sistemele 
arhetipale care ne dau putinţa să ne adaptăm situaţiilor tipice 
ale vieţii umane, cel mai important este sistemul implicat 
în relaţia cu sexul opus. Jung a numit acest arhetip contra- 
sexual* animus — în cazul femeilor — şi anima în cazul 
bărbaţilor. în calitatea lor de aspect feminin al bărbatului 
şi de aspect masculin al femeii, cele două arhetipuri 
funcţionează ca o pereche de contrarii ( syzygia) în in¬ 
conştientul amândurora, influenţând profund relaţia reci¬ 
procă a tuturor bărbaţilor şi femeilor. 

Jung a descoperit totodată că atât anima cât şi animus 
funcţionează de fapt în vise şi în imaginaţie ca mijlocitori 
între inconştient şi eu, furnizând astfel o modalitate de 
adaptare deopotrivă interioară şi exterioară. Le-a descris ca 
pe nişte „imagini ale sufletului", ca pe un „non-eu“, deoarece 
sunt resimţite sub forma unor entităţi tainice şi numinoase, 
posedând o forţă considerabilă. Cu cât anima sau animusul 
sunt mai inconştiente, cu atât şansa lor de-a fi proiectate 
este mai mare, proces psihodinamic determinând experienţa 
„îndrăgostirii". De aceea, Jung a numit complexul contra- 
sexual „factor generator de proiecţie". 

„Fiecare bărbat poartă în sine imaginea eternă a femeii, 
dar nu imaginea unei femei anume, ci o imagine feminină 
determinată. Această imagine este fundamental inconştientă, 
factor ereditar cu origine primordială..." (OFXVII, § 338). 
„Femeia e compensată de un element masculin şi prin ur¬ 
mare inconştientul ei are, ca să spunem aşa, o amprentă mas- 


* în sensul de arhetip al sexului opus. (N.t.) 

culină... ca atare am numit factorul generator dc proiecţie 
al femeii animus... Animusul corespunde Logosului patern, 
după cum anima corespunde Erosului matern" (CfV IX ii, § 28). 

Ca şi umbra, complexul contrasexual posedă însuşiri 
opuse celor care se manifestă în persona, dat fiind că, până 
şi în vremurile noastre egalitariste, toată lumea se aşteap¬ 
tă ca băieţii să fie băieţi şi fetele fete. Astfel, cu cât un băr¬ 
bat este mai incapabil să-şi accepte umbra şi însuşirile 
feminine din sine însuşi, cu atât el se va identifica mai mult 
cu persona. De fapt Jung merge chiar mai departe, afirmând 
că „se poate deduce caracterul animei din acela al personei", 
deoarece „tot ce ar trebui să se afl e în chip firesc în atitudinea 
exterioară, însă lipseşte vădit, se va găsi fără greş în atitudinea 
lăuntrică. Este o lege fundamentală..." (CW'VI, § 806). 


Un sistem cu autoreglare 

Această lege fundamentală constituie regula homeostatică 
a autoreglării, pc care Jung a preluat-o din biologie spre a 
o aplica psihologiei umane. Homeostazia e modalitatea prin 
care toate sistemele organice se menţin în stare de echili¬ 
bru, în pofida modifi cărilor din mediul înconjurător. Regla¬ 
rea homeostatică poate fi observată de fapt la toate nivelurile 
vieţii, de la molecule la comunităţi, în cazul sistemelor vii 
ca şi în al celor lipsite de viaţă, întreaga noastră planetă 
putând fi considerată un imens sistem homeostatic. Cum 
psihicul s-a dezvoltat în contextul universului, Jung presu¬ 
punea că legile care guvernează cosmosul trebuie să gu¬ 
verneze şi în cazul psihicului. El s-a simţit ca atare îndreptăţit 
să considere psihicul un sistem cu autoreglare, care caută 
neîncetat să menţină un echilibru între tendinţele contrare, 
urmărindu-şi totodată propria creştere şi dezvoltare. 

Psihicul eun sistem cu autoreglare ce îşi menţine echilibrul 
exact la fel ca trupul. Orice proces care merge prea departe 
atrage după sine, imediat şi inevitabil, compensaţii, fără de 
care n-ar putea exista nici metabolismul normal, nici psihicul 
normal. în sensul acesta, putem considera legea compensaţiei 
drept o lege de bază a comportamentului psihic. Prea puţin 
într-o parte duce la prea mult într-altă parte. în mod similar, 
relaţia dintre conştient şi inconştient este compensatorie. (CW 
XVI, § 330) 

Principiul compensaţiei este conceptul-cheie al psiho- 
dinamicii jungiene, în sensul că ocupă un loc central în con¬ 
cepţia lui Jung privind modul în care se adaptează şi se 
dezvoltă psihicul de-a lungul ciclului vieţii. 


Un program pentru viaţă 

Modul de abordare a psihologiei dezvoltării de către Jung 
a fost atât de diferit de cel predominant la vremea lui, încât 
i-a atras în ochii multora eticheta de oaie rătăcită. în per¬ 
spectiva behavioristă ortodoxă, organismul uman nu era decât 
un sistem responsiv, reacţionând la stimulii externi spre a 
alcătui un repertoriu de comportamente prin intermediul 
condiţionării şi învăţării. Dimpotrivă, Jung considera că 
fiinţele umane se nasc cu un sofisticat program pentru viaţă, 
presupunând ciclul natural de viaţă al umanităţii şi fiind 
încorporat în Sine. Iată ce scria: 

în spatele actelor unui om nu se află nici opinia publică, nici 
codul moral — ci personalitatea de care el esteîncă inconştient. 
Aşa cum omul este deocamdată ceea ce-a fost dintotdeauna, 
el este deja ceea ce va deveni. Conştientul nu cuprinde totali¬ 
tatea omului, pentru că această totalitate constă doar în parte 
din conţinuturi conştiente... în această totalitate, conştientul 

e conţinut asemenea unui mic cerc tn interiorul unuia mai 

mare. (CWOCI, § 390) 

Pe măsură ce un om trece dintr-o etapă a vieţii în urmă¬ 
toarea, sunt activate aspecte noi şi adecvate ale Sinelui, pre- 
tinzându-şi exprimarea — iar Jung credea că acest program 
interior insuflă celei de-a doua părţi a vieţii un caracter cu 
totul diferit de al primeia. Preocupările esenţiale ale primei 
părţi sunt biologice şi sociale, pe când ale celei de-a doua 
sunt culturale şi spirituale. „Omul are două ţeluri, scria Jung. 
Primul e ţelul natural, procrearea copiilor şi ocrotirea pro¬ 
geniturii; de ele ţin dobândirea banilor şi a poziţiei sociale. 1 * 
Numai atunci când ţelul acesta a fost realizat se poate 
îndeplini noul ţel — „ţelul cultural** (Of VII, § 114). 

Tranziţia de la o etapă a vieţii la următoarea reprezintă 
pentru oricine un moment de criză potenţială şi tocmai de 
aceea, spre a-1 ajuta pe om în asemenea perioade critice, s-au 
dezvoltat riturile de trecere ale societăţilor primitive. Aceste 
rituri — în speţă riturile de iniţiere în vârsta pubertăţii, ri¬ 
turile de conferire a statutului de vânător, războinic sau şaman, 
riturile de căsătorie, riturile prilejuite de naşterea copiilor 
ori moartea rudelor— erau de mare valoare, deoarece con¬ 
stituiau confirmarea publică a faptului că se petrecuse o 
tranziţie semnificativă, iar prin simbolismul puternic al rit¬ 
ualului activau în inconştientul colectiv acele componente 
arhetipale adecvate etapei de viaţă la care se ajunsese; acest 
potenţial arhetipal era apoi încorporatîn psihicul individual 
al iniţiatului. 


Cerinţele arhetipale 

Maturizarea trebuie, aşadar, concepută ca un proces alcă¬ 
tuit dintr-o secvenţă înnăscută de cerinţe arhetipale, prc- 

supunând adică, din partea mediului înconjurător, urmă¬ 
toarele condiţii: hrană îndestulătoare, căldură, protecţie în 
faţa jefuitorilor şi a duşmanilor, toate pentru asigurarea 
supravieţuirii fizice; o familie — mama, tatăl şi grupul seme¬ 
nilor —, un spaţiu suficient de explorare fi joc\ o comuni¬ 
tate care să furnizeze limbajul, miturile, religia, ritualurile, 
valorile, basmele, iniţierea şi, în final, un partener, de 
asemenea, un rol economic şi/sau o vocaţie. 

Deşi aceste necesităţi arhetipale sunt identice pentiu toţi, 
fiecare cultură în parte va reuşi (sau nu) să le întrunească 
în modul care îi este propriu şi fiecare experienţă individu¬ 
ală de parcurgere a secvenţei amintite va fi unică. De pildă, 
caracteristicile efective ale părinţilor vor avea o influenţă 
profundă asupra dezvoltării copilului, dat fiind că ele deter¬ 
mină forma şi conţinutul complexului matern şi patem în 
psihicul individual al copilului, care asigură la rândul lor 
întemeierea personalităţii mature. Totuşi, aceste complexe 
nu sunt niciodată simple „clipuri video" ale părinţilor reali; 
sunt îmago-uri parentale, rezultatele unei interacţii conti¬ 
nue între părinţii individuali, aflaţi în mediul lor, şi părinţii 
arhetipali din inconştientul colectiv. Criteriul crucial este 
ca părinţii reali să fie „îndeajuns de buni" pentru a realiza 
arhetipurile parentale, adică îndeajuns de prezenţi (satisface¬ 
rea legii contiguităţii ) şi îndeajuns de adecvaţi în actele lor 
de ocrotire (satisfacerea legii similarităţii ) spre a aproxima 
cerinţele arhetipale ale copilului. Acolo unde părinţii nu sunt 
„îndeajuns de buni", restul programului vieţii poate suferi 
distorsiuni şi e posibil ca etapele ulterioare ale secvenţei 
arhetipale să-şi rateze realizarea. Astf el, băiatul al cărui tată 
a fost neadecvat ori absent îşi poate rata realizarea poten¬ 
ţialului masculin, stabilindu-şi rolul social sau vocaţional sub 
nivelul adevăratei lui înzestrări — ori poate fi incapabil să 

menţină o relaţie cu sexul opus suficient d e durabilă pentru 
a deveni el însuşi un soţ sau un tată adecvat. 


Rituri de trecere 

Pentru bărbat, sarcinile arhetipale proprii copilăriei şi ado¬ 
lescenţei sunt simbolizate în miturile eroului, existente în 
toate zonele lumii. Ele povestesc cum eroul îşi părăseşte locul 
de baştină şi este supus unei serii de probe şi încercări, cul¬ 
minând cu „suprema caznă" a luptei cu balaurul ori cu un 
monstru al mărilor. Biruinţa eroului e răsplătită cu o „co¬ 
moară greu accesibilă", şi anume tronul unei împărăţii sau 
o frumoasă prinţesă care-i devine mireasă. La fel se întâm¬ 
plă şi în realitate: ca să înfrunte aventura vieţii, băiatul tre¬ 
buie să sc desprindă de casă, părinţi şi toţi aceia de care e 
legat, să supravieţuiască probelor iniţierii (impuse altădată 
practic în toate societăţile tradiţionale) şi să-şi câştige locul 
propriu în lume (împărăţia). Spre a realiza toate astea şi a 
dobândi o mireasă, el trebuie să învingă forţa complexului 
matern încă activ în inconştientul său (lupta cu balaurul). 
Lucrul acestaduce la o nouă desprindere de mamă, la o ulti¬ 
mă secţionare a cordonului ombilical fizic (victoria asupra 
monstrului-balaur presupune adesea absorbirea eroului în 
pântecul acestuia, din care scapă croindu-şi drum afară ca 
într-o operaţie auto-cezariană: drept rezultat, el „moare" în 
calitate de fiu al mamei sale, fiind „renăscut" ca bărbat ce 
îşi merită prinţesa şi împărăţia). Ritualul iniţierii masculine 
la pubertate înlesneşte această necesară tranziţie. Eşecul în 
probele iniţiatice — sau înf rângerea în lupta cu monstrul — 
este echivalent cu eşecul în desprinderea maternă: atunci 
prinţesa (anima) nu va mai fi nicicând eliberată din ghearele 

monstrului. Ea rămâne sechestrată şi fără de viaţă în in¬ 
conştient, în custodia complexului matern. 

La fete, tranziţia spre statutul de femeie este mai uşor 
de îndeplinit, deoarece genul feminin nu pretinde o schim¬ 
bare radicală a identificării de la cea proprie lumii materne 
la cea a lumii paterne, aşa cum se întâmplă cu băieţii. In 
consecinţă, iniţierea feminină, acolo unde există, e un pro¬ 
ces mai puţin solicitant şi îndelungat decât cel corespunză¬ 
tor băieţilor (cu excepţia ritului, rar întâlnit şi înspăimântător, 
al circumciziei feminine), constând în esenţă într-un cere¬ 
monial de recunoaştere a faptului că tânăra a păşit în faza 
reproductivă a vieţii. Totul se petrece ca şi cum scopul ritu¬ 
alului ar fi să-i accentueze percepţia introvertită de sine ca 
femeie creatoare în planul vieţii înseşi, având acces la un 
domeniu sacru al trăirii, pe care bărbatul nu-1 va putea 
cunoaşte niciodată. (Chiar şi bărbatul recunoaşte acest lucru 
şi e cuprins de veneraţie: „Anima, scrie Jung, e arhetipul 
vieţii înseşi “, [sublinierea lui Jung, CfV IX i, § 66]). 

în multe culturi nu există rituri de iniţiere feminină, iar 
sarcina de a genera această nouă conştiinţă a feminităţii îi 
revine bărbatului iniţiat. De aici miturile şi basmele în care 
eroina rămâne adormită până când vine s-o trezească un prinţ 
printr-un sărut (trezindu-şi totodată propria anima). E vorba 
de Frumoasa din Pădurea adormită sau de Brunhilda, cufun¬ 
dată în somn şi aşteptând sosirea lui Siegfried, încercuită 
de focul lui Wotan. 

Deşi cultura noastră nu mai oferă nici un rit de iniţiere, 
există încă în fiecare dintre noi, indiferent de gen, o nevoie 
arhetipală de iniţiere. Putem deduce acest lucru din visele 
pacienţilor supuşi analizei, care se îmbogăţesc cu simbolism 
iniţiatic în perioadele critice ale vieţii lor — de pildă în mo¬ 
mentul pubertăţii, al logodnei, al căsătoriei, al naşterii unui 
copil, al divorţului ori separării, la moartea unui părinte sau 

a soţului. Fiecare nouă etapă a vieţii, odată atinsă, pare să 
pretindă neapărat trăirea simbolurilor de iniţiere. Dacă socie¬ 
tatea nu e în stare să le furnizeze, atunci Şinele compensează 
lipsa, generându-le în vise. 


Dinamica înaintării 

Pentru toţi tinerii, maturizarea înseamnă o dificilă călătorie 
de la un trecut familiar înspre un viitor necunoscut şi există 
momente în care orice tânăr se simte înfricoşat de pericu¬ 
loasa incertitudine a drumului dinaintea sa. Uneori, dificul¬ 
tăţile pot părea atât de enorme, încât indivizii ajung la 
epuizare, renunţă sau regresează către o etapă anterioară de 
dezvoltare, revenind la mamă în acel aspect arhetipal al ei 
de mamă-care-hrăneşte şi conţine. In anumite împrejurări 
este posibil ca strategia aceasta să fie adecvată, fiind un soi 
de reculcr pour mienx sauter* ca să-ţi recapeţi puterile şi 
hotărârea necesare înfruntării încercărilor ce te aşteaptă. 

în această etapă apare un conflict inerent: programul 
arhetipal decretează că trebuie să ne desprindem de mamă 
şi să ne maturizăm în lipsa ei, raportându-ne însă simultan 
la dragostea şi siguranţa pe care ea le reprezintă: „Oricine 
se desparte de mamă tânjeşte să se reîntoarcă la ea. Dorul 
acesta se poate lesne preface într-o pasiune mistuitoare, 
punând în pericol tot ce s-a dobândit" (CW'V, § 352). Iată 
pericolul pe care riturile de trecere aveau menirea să-l 
învingă, căci, aşa cum descoperise Jung în timpul confrun¬ 
tării sale cu inconştientul, în orice dezvoltare psihică func¬ 
ţionează o dublă dinamică. Pe de-o parte suntem împinşi 
în exterior şi înainte, către viitor, pe de alta suntem traşi în 


* ,,A da înapoi ca să-ţi iei avânt" — în fr. în textul original. (N. t.) 

interior şi înăuntru, către trecut. Dezvoltarea nu este nicio¬ 
dată o înaintare simplă, lineară: e o spirală cu urcuşuri de 
progres şi coborâşuri de regres. Dar Jung a învăţat din pro- 
pria-i experienţă că regresul se poate pune în slujba creşterii 
şi că boala psihică poate reprezenta un efort de auto vinde¬ 
care al psihicului. 

Perioada dintre adolescenţă şi prima fază a vârstei adulte 
e vremea când oamenii sunt cel mai intens motivaţi să se 
îngrijească de „personalitatea Nr. 1“, revărsându-şi întrea¬ 
ga energie în slujbă, căsătorie, casă şi copii. Este o vreme 
a dezvoltării rapide — dat fiind că e unilaterală —, în care 
puţini oameni au suficient timp ca să se dedice vieţii lor 
lăuntrice. De aceea Jung susţinea că angajarea psihologică 
pe calea individuaţiei nu e deloc potrivită în această etapă. 
Dimpotrivă, e vorba de o perioadă în care trebuie să-ţi faci 
datoria faţă de societate spre a ţi răscumpăra dreptul indi¬ 
viduaţiei — care devine astfel sarcina celei de-a doua 
jumătăţi a vieţii. 


Iubirea şi căsătoria 

Pentru majoritatea oamenilor, capacitatea de a intra în relaţie 
cu sexul opus se maturizează în prima fază a vârstei adulte, 
până în punctul în care, dacă împrejurările o permit, căsă¬ 
toria devine nu numai posibilă, ci şi dorită. Aşa cum am 
văzut, simţământul că „te-ai îndrăgostit" survine atunci când 
întâlneşti o femeie sau un bărbat care, îndreptăţit ori nu, pare 
să fie întruchiparea vie a animei sau animusului propriu. 
Această experienţă extrem de tulburătoare e un exemplu 
pentru ce înseamnă să fii „luat pe sus" de forţa unui com¬ 
plex autonom. 

Orice arhetip, odată activat, îşi caută propria realizare în 
viaţă. Lucrul acesta e îndeosebi adevărat pentru animus şi 
anima, dat fiind că aspiraţia lor spre împlinire capătă o ne¬ 
obişnuită stringenţă din cauza presiunii sâcâitoare a dorinţei 
sexuale. Dar a te lega de un partener este mai mult decât o 
chestiune de proiecţie inconştientă. Dacă legătura e sortită 
să dureze îndeajuns pentru a duce la copii şi la creşterea 
lor, ea trebuie să fie menţinută printr-un interes sexual conti¬ 
nuu, prin forţa legii şi prin aceea că fiecare partener recu¬ 
noaşte în celălalt o persoană reală, având însuşiri mai presus 
şi dincolo de cele proiectate. A nu reuşi să-ţi ierţi partenerul 
că nu trăieşte la înălţimea animei sau animusului propriu 
poate sfârşi în suferinţă, acuzaţii reciproce şi divorţ. 

Jung era foarte conştient de toate astea graţie propriei 
lui experienţe maritale. în eseul publicat în 1925 Căsătoria 
ca relaţie psihologică, susţine că o căsătorie poate căpăta 
statului de relaţie veritabilă numai dacă depăşeşte oarbele 
proiecţii reciproce ale animusului/animei şi dacă fiecare din¬ 
tre cei doi parteneri devine conştient de realitatea psihică 
a celuilalt. Altfel e vorba de o „căsătorie medievală", guver¬ 
naţii ile tradiţie şi iluzii, de o pură participation mystique 
(„uniţi într-un trup şi un suflet"). în condiţiile actuale, căsă¬ 
toria trebuie să fie o instituţie mai conştientă, mai puţin 
stereotipă, chiar dacă asta duce la deziluzii — o dată cu re¬ 
tragerea fanteziilor despre sexul opus — şi sporeşte inciden¬ 
ţa separărilor şi a divorţului. „Conştiinţa nu se poate naşte 
fără durere" (CW'XVlf § 331). 

Dacă uniunea supravieţuieşte totuşi, atunci ea poate 
deveni ceea ce a primit numele de „căsătorie individuată" 
(Guggenbuhl-Craig, Marriage, Dead or Alive? <A murit 
sau nu căsătoria?> Ziirich, Spring Publications, 1977), dând 
posibilitatea ambelor personalităţi să sporească printr-o 

înţelegere mai profundă a fiecăreia de către cealaltă, a căsă¬ 
toriei care le uneşte, a lor înseşi, „lată ce se întâmplă foarte 
adesea pe la amiaza vieţii, spune Jung, şi în felul acesta mi¬ 
nunata noastră natură umană induce tranziţia de la prima 
jumătate a vieţii la cea de-a doua. E vorba de o metamor¬ 
foză din starea în care omul era doar unealta naturii instincti¬ 
ve într-o stare în care nu mai este o unealtă, ci el însuşi: o 
transformare a naturii în cultură, a instinctului în spirit" (CW 
XVII, § 335). 

Opiniile lui Jung privind iubirea celor de acelaşi sex tri¬ 
mit încă o dată la noţiunile de animus/anima. Homosexualul 
e o persoană care, crescând, s-a identificat în mai mare mă¬ 
sură cu părintele de sex opus în vreme ce potenţialul co¬ 
respunzător sexului său a rămas relativ inconştient şi 
nerealizat. în consecinţă, polaritatea fundamentală a atracţiei 
sexuale, dorinţa de unire cu „celălalt, necunoscutul", e re¬ 
simţită faţă de membrii aceluiaşi sex, care par să aibă acele 
însuşiri dezirabile percepute ca absente. 

Astfel, atunci când homosexualii bărbaţi se supun anali¬ 
zei, asta se datorează adesea faptului că n-au fost capabili 
să găsească ceea ce caută, şi anume partenerul în dragoste 
perceput ca întruchipare a propriului potenţial masculin nerea¬ 
lizat. Analiza poate ajuta la conştientizarea semnificaţiei psi¬ 
hologice a acestei căutări, netezind calea pentru o „relaţie 
individuată" cu alt bărbat, în care fiecare îl ajută pe celălalt 
să găsească ce caută. Consideraţii de acelaşi tip se aplică 
şi în analiza femeilor homosexuale. 

Aceste implicaţii ale teoriei jungiene în psihologia homo¬ 
sexualilor, ca şi altele, sunt foarte bine redate în lucrarea lui 
Robert H. Hopcke Jung, Jungians and Homosexuality <Jung, 
jungienii şi homosexualitatea> (Boston, Shambhala, 1989). 

Momentul amiezii 

Comparaţia jungiană a vieţii vârstei de mijloc cu amiaza 
provine din metafora pe care o folosea pentru viaţă, ima¬ 
ginată ca parcurs diurn al soarelui: 

Dimineaţa el se înalţă din marea nocturnă a inconştienţei şi 
priveşte lumea cea largă şi strălucitoare desfăşurată înaintea 
sa pe o întindere ce sporeşte treptat, cu cât urcă mai mult pe 
firmament. Pe întinderea aceasta a câmpului său de acţiune, 
determinată de propria-i înălţare, soarele îşi va descoperi sem- 
nificaţia; va vedea momentul de atingere a culmii şi cea mai 
largă răspândire posibilă a binefacerilor sale, precum şi ţelul 
lui. Cu această încredinţare, soarele îşi continuă cursul către 
zenitul nevăzut — nevăzut pentru că viaţa sa e unică şi indi¬ 
viduală, iar punctul culminant nu putea fi calculat dinainte. 
In momentul amiezei, începe coborârea. Iar coborârea în¬ 
seamnă inversarea tuturor idealurilor şi valorilor care fuseseră 
îndrăgite dimineaţa. Soarele intră în contradicţie cu sine însuşi. 
E ca şi cum s-ar retrage în razele sale în loc să le emită. Lumina 
şi căldura descresc şi în cele din urmă dispar... (CffVIII, § 778) 

La mijlocul vieţii se produce o enantiodromia însoţită 
dc aluzii fulgurante la moarte. Pentru mulţi oameni, mo¬ 
mentul acesta aduce o criză, îndoiala de sine şi interogaţia 
interioară. „Ce am realizat de fapt prin viaţa mea? Ce o să 
fac cu cât mi-a mai rămas de trăit? Ce mă mai aşteaptă în afară 
de bătrâneţe, boală şi moarte?" „Vinul a fermentat şi începe 
să se aşeze şi să se limpezească, comentează Jung, ... în loc 
să privească înainte, omul priveşte în urmă... începe să 
chibzuiască, să vadă cum i s-a desfăşurat viaţa până în punc¬ 
tul respectiv" (Clf'XVII, § 331a). Perioada dintre 35 şi 45 de 
ani e caracterizată prin rate ridicate ale depresiilor, divorţurilor 
şi sinuciderilor. Ceva mai târziu, femeile trebuie să se con- 

frunte cu problemele suplimentare ale menopauzei. Totuşi, 
aşa cum descoperise Jung în propriul său caz, criza de la 
mijlocul vieţii, deşi traumatizantă, e totodată o şansă de-a 
deveni mai conştient şi a spori lăuntric. 

Reuşita din prima jumătate a vieţii presupune canaliza¬ 
rea sinceră a tuturor forţelor într-o direcţie anume. Lucrul 
acesta duce la dezvoltarea unei personalităţi oarecum 
înguste, „unilaterale", şi la imposibilitatea de a realiza îndea¬ 
juns potenţialul Sinelui care subzistă latent în inconştient. 
Aşa cum spunea foarte apăsat Jung, „Personalitatea nu 
implică neapărat conştiinţa. Ea poate la fel debinesăfie 
latentă ori să viseze “ (CW IX i, § 508; sublinierea lui Jung). 
Criza de la mijlocul vieţii poate servi la „trezirea" acestui 
Sine visător încă nedescoperit, iar restul vieţii poate oferi 
şansa dezvoltării lui. O dată cu această realizare devine posi¬ 
bilă şi lucrarea efectivă a individuaţiei, căci individuaţia este 
procesul prin care dezvoltarea parcursă înlăuntrul cuiva 
ajunge să fie percepută conştient. 


Individuaţia Sinelui 

Filozofii s-au arătat interesaţi de principium individuatio- 
nis încă de la Aristotel, însă în secolul nostru fenomenul 
nu a fost studiatdecât de câţiva specialişti în psihologia dez¬ 
voltării, care au folosit spre a-1 desemna termeni ca „auto- 
realizare" şi „autoactualizare". Conceptul jungian e totuşi 
mai larg, căci Jung considera individuaţia un principiu bio¬ 
logic ce se manif estă în toate organismele vii, nu numai în 
cazul fiinţelor umane. „Individuaţia, scria el, este expresia 
acelui proces biologic — simplu sau complicat, după cum 
e cazul — prin care fiecare lucru viu devine ceea ce era sor¬ 
tit să fie dintru început" (CfVX 1, § 144). Ca şi cu arhetipurile 

înseşi, Jung a ajuns să creadă în cele din urmă că indivi¬ 
duala operează chiar şi în materia anorganică — aşa cum 
se formează cristalul dintr-o configuraţie ascunsă, ineren¬ 
tă soluţiei care îi preexistă. 

Ca psiholog însă, Jung era fascinat de ceea ce considera 
a fi realizarea supremă a principiului individuaţiei — psi¬ 
hicul uman în forma sa cea mai deplină de dezvoltare. E 
vorba de actul creator al desăvârşirii Sinelui: o integrare trep¬ 
tată a Sinelui inconştient, atemporal (pe care Jung îl numea 
adesea „omul de vârstă bimilenară aflat în fiecare dintre 
noi“) în personalitatea dependentă de timp a bărbatului sau 
femeii din contemporaneitate. Cum se petrece oare această 
fuziune neobişnuită? Răspunsul este că ea are loc în somn, 
iar procesul se bucură de un sprijin nepreţuit dacă ne înre¬ 
gistrăm visele, reflectăm asupra lor şi le analizăm. 

Descriind actul analitic, Jung scria: „Atât pacientul, cât 
şi eu ne adresăm omului de vârstă bimilenară aflat în fie¬ 
care dintre noi. în ultimă instanţă, cele mai multe din pro¬ 
blemele noastre rezultă din faptul că am pierdut contactul 
cu instinctele, cu înţelepciunea străveche, de neşters, depo¬ 
zitată în noi înşine. Şi unde anume putem relua contactul 
cu omul străvechi din noi? în visele noastre" (Reflecţii psi¬ 
hologice 76). 

Aşa cum vom arăta încapitolul 5, Jung afirma că visele 
joacă un rol indispensabil în homeostazia psihică, deoarece 
înlesnesc adaptarea la cerinţele vieţii prin compensarea limi¬ 
tărilor unilaterale ale conştiinţei. Reluată noapte de noapte 
şi an de an, activitatea aceasta de compensare îşi aduce con¬ 
tribuţia periodică la procesul individuaţiei, aşa cum se poate 
vedea cu uşurinţă dacă examinezi o serie îndelungată de vise 
provenite de la acelaşi pacient. 

Rememorarea viselor, consemnarea şi analiza lor inten¬ 
sifică funcţia homeostatică. Dar visele îşi continuă acţiunea 

proprie fie că noi ni le reamintim sau nu. La urma urmelor, 
marea majoritate a viselor au loc fără să fie percepute con¬ 
ştient de cineva, şi ele au pesemne un rost important de 
vreme ce practic toate animalele visează, iar creierul în stare 
de vis există pe lume de 135 milioane de ani. Ar fi o enor¬ 
mă pierdere de vreme din partea naturii dacă visele n-ar avea 
o contribuţie de importanţă crucială pentru supravieţuire. 
S-a dovedit că etologia şi psihologia jungiană împărtăşesc 
acelaşi punct de vedere asupra acestui fenomen incitant, 
chiardacăpuţini etologi (şi, la drept vorbind, puţini jungieni) 
îşi dau seama de asta. în perspectiva etologiei, visele au sar¬ 
cina de a integra experienţa cotidiană a animalului în pro¬ 
gramul de viaţă înscris în genomul speciei (constituţia sa 
genetică globală). Visele sprijină capacitatea de supravieţuire 
potenţială a animalului şi oferă mijloacele prin care se reali¬ 
zează tiparele fundamentale ale ciclului vieţii. E vorba de 
o individuaţie desfăşurată la nivel natural, organic. 

Tipul de individuaţie care-1 interesa cu precădere pe Jung 
era procesul trăit în mod conştient de bărbaţii şi femeile al 
căror scop este să întruchipeze umanitatea la nivelul depli- 
nătăţiiînscriseîn ei înşişi. Condiţiile exterioare impun fatal¬ 
mente restricţii asupra dezvoltării individuale, astf el că, aşa 
cum nici o mamă nu poate spera să întruchipeze arhetipul 
matern în totalitate, nici individul nu poate năzui să înglo¬ 
beze vreodată întregul potenţial al inconştientului colectiv. 
Oricât de favorizată ne-ar fi fost evoluţia, puţini dintre noi 
pot spera, odată ajunşi la vârsta de mijloc, să fie ceva mai 
mult decât o versiune „relativ bună" a Sinelui. Oricine poate 
totuşi să urmeze sfatul apolinic „Cunoaşte-te pe tine însuţi", 
să ţină seama de dictonul lui Pindar „Devino ceea ce eşti" 
şi să înveţe de la Platon şi Aristotel să-şi descopere „ade¬ 
văratul sine" — explicitând astfel ceea ce fiecare este deja, 

în chip implicit. în termeni jungieni, asta înseamnă să depăşeşti 
sciziunile impuse de mediul parental şi cultural, să te le¬ 
pezi de „învelişul fals al personei" (Cff'VII, § 269), să re¬ 
nunţi la mecanismele de apărare ale eului şi, în loc să-ţi 
proiectezi propria umbră asupra altora, să te străduieşti s-o 
cunoşti şi s-o accepţi ca parte a vieţii tale interioare; să te 
împaci cu personalitatea de sex opus care trăieşte înlăun- 
trul sufletului tău şi să încerci, în fine, să împlineşti în mod 
conştient intenţiile supreme ale Sinelui. Fireşte că realizarea 
integrală a acestor obiective în limitele vieţii omeneşti nu 
e niciodată cu putinţă, dar nu acesta e esenţialul. „Ţelul e 
important doar în principiu, scria Jung; esenţial este opus *-ul 
care duce spre ţel; acesta e însuşi ţelul unei vieţi" (CWX VI, 
S 400). 

A tc dărui acestui opus înseamnă să-ţi trăieşti rodnic vâr¬ 
sta înaintată, achitându-te de obligaţiile spirituale ale matu¬ 
rităţii târzii. „O fiinţă umană n-ar ajunge, cu siguranţă, până 
la şaptezeci sau optzeci de ani dacă această longevitate n-ar 
avea o semnificaţie anumepentru specie. După-amiaza vieţii 
trebuie să aibă o semnificaţie în sine, ea nu poate fi doar 
un jalnic apendice la dimineaţa vieţii" (Cff'VlII, jj 787). 

A-ţi folosi anii aceştia ca să devii o fiinţă umană atât de 
deplină pe cât îţi stă în puteri înseamnă să contribui la 
bunăstarea societăţii şi totodată la împlinirea individuală a 
vieţii proprii. Oamenii în vârstă care au obţinut individu¬ 
ala sunt — şi au fost întotdeauna — deţinătorii înţelepciu¬ 
nii, căci au avut răgaz să reflecteze, să integreze tot ce-au 
învăţat de-a lungul unei vieţi. Oricât de bine instruiţi ar fi 
tinerii, „învăţatul din cărţi" nu se va măsura niciodată cu 
suflul interior pe care-1 poţi dobândi de la cineva care ştie 

* Activitate, lucrare, operă — lat. {N.t.) 

şi a frai'L Ateindividua înseamnă a-ţi realiza existenţa per¬ 
sonală ca expresie unică a umanităţii şi, în vasul fragil al 
micii tale lumi psihice, a distila esenţa creaţiei. La scara 
microcosmică a acestui experiment, marele cosmos devine 
conştient de sine. 



4 


Tipurile psihologice 


Jung a fost interesat atât de universalul, cât şi de particularul 
vieţii omeneşti. Psihologia trebuia să definească mai întâi 
structurile şi funcţiile psihice comune tuturor oamenilor, apoi 
să arate cum ajung ele să alcătuiască acea combinaţie unică 
din care e constituită personalitatea individuală. Tipurile psi¬ 
hologice (Clf'Vl), carte publicată în 1921, a fost prima încer¬ 
care a lui Jung de a-şi realiza această dublă intenţie. 

E rezonabil să presupui că toţi oamenii posedă cam 
aceeaşi înzestrare psihologică prin care percep ceea ce se 
petrece în exteriorul şi în interiorul lor, formulează opinii 
despre toate astea şi hotărăsc modalitatea în care să reac¬ 
ţioneze la evenimente, pe măsură ce se succed. Ceea ce-i 
deosebeşte pc oameni este felul în care îşi folosesc, fiecare 
în parte, înzestrarea, iar modalitatea aceasta tipică de aper- 
ccpţie şi reactivitate constituie ceea ce psihologia numeşte 
„tipul" fiecăruia. 

întrebările care solicită inventivitatea oricărui psiholog 
ce-şi propune să construiască o tipologie sunt următoarele: 

(1) care sunt componentele fundamentale ale înzestrării? şi 

(2) cum se deosebesc oamenii în privinţa utilizării acestor com¬ 
ponente, constituindu-şi astfel modalitatea obişnuită de 
adaptare la realitate? Răspunsurile lui Jung la aceste întrebări 
sunt: (1) înzestrarea constă din patru funcţii psihologice, denu¬ 
mite de el senzafie , gândire, sentiment şi intuifie, toate aflate 

a priori 1 a dispoziţia oricărui om, ş i (2) indivizii se deosebesc 
prin acea funcţie din cele patru utilizată preferenţial. 

O nouă diferenţiere între oameni ţine de faptul că ei dau, 
de regulă, o pondere mai marc fie evenimentelor obiective 
exterioare, fie, dimpotrivă, evenimentelor subiective inte¬ 
rioare (diferenţiere ţinând, adică, de atitudinea lor faţă de 
realitate, în mod caracteristic extravertită sau introvertită ). 


Cele patru funcţii 

în Tipuri psihologice, Jung explică extrem de detaliat diver¬ 
sele caracteristici ale celor patru funcţii, toată această infor¬ 
maţie fiind foarte succint rezumată în Omul şi simbolurile 
sale, carte publicată la doi ani după moartea lui: „Aceste 
patru tipuri funcţionale corespund instrumentelor vădite prin 
care conştiinţa îşi dobândeşte orientarea în raport cu ceea 
ce experimentează. Senzaţia (adică percepţia prin simţuri) 
îţi spune că ceva există; gândirea îţi spune ce anume este; 
sentimentul îţi spune dacă e vorba de ceva plăcut sau nu; 
intuiţia îţi spune dincotro vine şi încotro se duce" {Omul 
şi simbolurile sale, 61). 

Jung considera că gândirea şi sentimentul sunt funcţii 
raţionale, iar senzaţia şi intuiţia, funcţii iraţionale. Puţini 
oameni găsesc greu de acceptat faptul că gândirea, spre a fi 
eficace, trebuie să fie logică şi raţională, dar mulţi întâmpi¬ 
nă dificultăţi când e vorba să conceapă sentimentul ca pro¬ 
ces raţional. Jung spune că asta se întâmplă deoarece confundă 
sentimentul cu emoţia ori afectul. Sentimentul, în sensul 
atribuit de el termenului, poate desigur să genereze emoţii, 
însă numai atunci când e suficient de puternic ca să declan¬ 
şeze în coip modificări biochimice sau neurologice; în mod 
normal, el este folosit pentru a face judecăţi de valoare 

privind evenimentele interioare ori exterioare, determinând 
astf el dacă sunt plăcute sau neplăcute, frumoase sau urâte, de 
dorit sau nu, bune sau rele etc. Lucrul acesta presupune o re¬ 
flecţie de tip evaluativ în lumina experienţei trecute şi este, 
ca atare, în viziunea lui Jung, un proces raţional. Confuzia pe 
această temă ar fi diminuată dacă am concepe funcţia senti¬ 
ment jungiană ca un proces judicativ privind valorile: termenul 
de funcţie de evaluare ar fi, poate, mai adecvat. 

Ca funcţie psihologică, senzaţia e instrumentul cu aju¬ 
torul căruia prelucrăm conştient datele obiective ale sim¬ 
ţurilor noastre şi ne construim percepţiile propriei lumi. 
Intuiţia e instrumentul cu ajutorul căruia facem deducţii 
asupra posibilităţilor inerente unei situaţii supuse conştienţei 
noastre la un moment dat. A denumi aceste funcţii „iraţio¬ 
nale", cum face Jung, nu ajută prea mult, dat fiind că ast¬ 
fel ai impresia că el le consideră oarecum patologice sau 
„nebuneşti". Prin termenul de „iraţional", Jung vroia să suge¬ 
reze că ele funcţionează într-un fel ce nu are deloc de-a face 
cu raţiunea. „Neraţional" ar fi fost un termen mai potrivit. 


Cele două atitudini 

Modul în care se manifestă fiecare funcţie în psihologia unui 
individ depinde de atitudinea caracteristică pe care el — 
sau ea — a adoptat-o. în vreme ce extravertitul e orientat 
preponderent către evenimentele lumii exterioare, introver¬ 
titul are în primul rând interes pentru lumea interioară. De 
regulă, extravertitul are „o fire deschisă, neprefăcută, uşor 
adaptabilă la o situaţie dată; el se ataşează imediat şi, ig¬ 
norând orice perspectivă neliniştitoare, se va aventura ade¬ 
seori, cu o încredere iresponsabilă, în situaţii necunoscute". 
Introvertitul, pe de altă parte, are „o fire ezitantă, reflexivă, 

retrasă, care se rezumă la ea însăşi, se retrage dinaintea 
obiectelor, are întotdeauna o poziţie oarecum defensivă şi 
preferă să se pună la adăpostul unei circumspecţii neîn¬ 
crezătoare" (CW'VII, § 43). 


O încăierare la uşa cârciumii 

Iată un exemplu care va contribui la clarificarea sensului 
dat de Jung acestor funcţii şi atitudini. Să ne imaginăm patru 
persoane — tipul senzaţie, tipul gândire, tipul sentiment şi 
tipul intuiţie — care asistă la scena următoare: 

Doi bărbaţi ier clătinăndu-se dintr-un bar. Strigă unul la al tul 
şi se înjură. Se încaieră. Unul din ei se prăbuşeşte la pământ 
şi îşi izbeşte capul de asfalt. 

Fiecare martor va reacţiona la aceste evenimente 
într-un mod caracteristic tipului său psihologic. Să-i luăm 
pe rând. 

Tipul senzafie va oferi cea mai clară relatare a celor în¬ 
tâmplate. Observase înălţimea, constituţia şi înfăţişarea 
fiecăruia din cei doi bărbaţi: unul era gras, de vârstă mijlocie 
şi chel şi avea o cicatrice în dreptul ochiului stâng; celălalt 
era mai tânăr, cu părul blond, mai atletic şi purta mustaţă. 
Amândoi erau îmbrăcaţi nepretenţios, în tricouri, jeanşi şi 
jachete de trening. Cel care a căzut a fost tipul gras, izbindu-se 
de marginea trotuarului cu tâmpla dreaptă. S-a auzit o tros¬ 
nitură etc. 

Tipul gândire interpretează evenimentele pe măsura 
derulării lor, atribuind fiecăruia câte o semnificaţie. Cei doi 
bărbaţi ies clătinându-se din bar, deci e evident că băuseră. 
Strigă unul la altul şi se înjură, deci între ei se ivise un 

diferend. Urmează o încăierare, deci trebuie s ă fi fost îndea¬ 
juns de afectaţi de diferendul cu pricina ca să treacă la vio¬ 
lenţe fizice. Unul se prăbuşeşte la pământ, deci era cel mai 
slab (sau mai băut) dintre ei. Tot el îşi sparge capul, deci 
s-ar putea să aibă o comoţie cerebrală şi să necesite îngri¬ 
jire medicală etc. 

Tipul sentiment reacţionează la fiecare eveniment al 
scenei cu judecăţi de valoare: „Ce episod mizerabil!" „Oa¬ 
menii ăştia îţi provoacă repulsie!" „E clar că-i vorba de un 
bar în care vin doar bădăranii, nu e un loc unde să te duci 
când vrei să stai liniştit de vorbă cu un prieten." „Tipul de 
pe jos trebuie să se fi rănit, dar aşa-i trebuie!" etc. 

Tipul intuiţie „vede" tot ce s-a întâmplat: e vorba de nişte 
huligani care ţin cu două echipe de fotbal rivale. Dezgus¬ 
tat de limbajul lor murdar, proprietarul barului le-a spus s-o 
şteargă, şi asta i-a înfierbântat atâta că au ajuns la bătaie. 
Bărbatul care şi-a spart capul e predispus la asemenea acci¬ 
dente, cel în cauză nefiind decât un nou incident în viaţa 
lui plină de necazuri. Şi-a fracturat craniul şi o să i se for¬ 
meze un cheag de sânge pe creier, fiind nevoie de-o opera¬ 
ţie. N-o să poată merge săptămâni întregi la serviciu, iar biata 
nevastă-sa va trebui din nou să se zbată ca s-o scoată cumva 
la capăt. Iată ce păţesc oamenii proveniţi din medii fără 
instrucţie, care n-au pentru ce să trăiască în afară de fotbal 
şi băutură. Lucruri de felul acesta o să se tot întâmple şi 
situaţia va deveni şi mai rea pentru că nu facem nimic ca 
să schimbăm societatea sau să îmbunătăţim sistemul de în¬ 
văţământ etc. 

Observaţii, reflecţii, judecăţi de valoare şi intuiţii de tipul 
celor redate mai sus se pot întâlni la oricine ar fi avut ocazia 
să asiste la episodul evocat, dar constatarea lui Jung este 
că fiecare dintre noi tinde de regulă să privilegieze în obser¬ 
varea evenimentelor un anume mod funcţional, în detrimentul 

celorlalte trei. A recurge în chip obişnuit la acest mod e ceea 
ce determină tipul funcţional al cuiva. în plus, tipul de reacţie 
la un asemenea episod va fi totodată determinat de atitudinea 
caracteristică a fiecăruia, un extravertit având şanse mai mari 
să intervină, să dea primul ajutor, să-l înlăture pe agresor, 
să cheme o ambulanţă etc., în vreme ce introvertitul va fi 
mai predispus să observe, să înregistreze, să reflecteze tăcut 
la cele petrecute, preferând să lase intervenţia în seama 
altcuiva (adică a unui extravertit sau a unui slujbaş a cărui 
meserie c tocmai să se implice în aşa ceva). 


Opt tipuri psihologice 

Cu cele două tipuri de atitudine şi patru tipuri funcţionale 
ai posibilitatea, cel puţin teoretic, să descrii opt tipuri psiho¬ 
logice: tipul senzaţie extravertit, tipul senzaţie introvertit, 
tipul gândire extravertit, tipul gândire introvertit ş.a.m.d. 

Gândire 



Fig. 2 Atitudini şi funcţii în cazul unui tip gândire-senzaţie 
extravertit. 

Jung a observat că rareori se întâmplă ca oamenii să uti¬ 
lizeze, în exclusivitate, o unică funcţie: tendinţa este să-şi 
dezvolte două funcţii; una din ele devine funcţia predomi¬ 
nantă sau superioară, cealaltă — funcţia auxiliară. 

Celelalte două funcţii rămân relativ inconştiente şi sunt 
asociate umbrei. Cea mai inconştientă dintre ele e cunos¬ 
cută sub numele de funcţie inferioară. De pildă, e puţin 
probabil să găseşti gândirea şi sentimentul sau senzaţia şi 
intuiţia la fel de dezvoltate în aceeaşi persoană. în consecinţă, 
funcţiile raţionale — gândirea şi sentimentul — pot fi con¬ 
cepute ca o pereche de contrarii, şi la fel funcţiile iraţionale 
— senzaţia şi intuiţia. Un tip gândire-senzaţie extravertit va 
avea, prin urmare, o umbră de tip sentiment-intuiţie intro¬ 
vertit şi viceversa. Lucrul acesta poate fi reprezentat printr-o 
diagramă (fig. 2). 

în Tipuri psihologice, Jung face o prezentare completă 
şi captivantă a fiecăruia dintre cele opt tipuri teoretice. Nu 
putem da aici decât o schiţă superficială a fiecărui tip, 
însoţită de prezentarea sumară a umbrei ce-1 contracarează 
(şi care poate fi foarte evidentă pentru cei ce au de-a face 
cu persoana în cauză). 

Tipul senzaţie extravertit 

Persoanele de acest tip sunt interesate cu precădere de 
cum sunt lucrurile în realitate. Cu „picioarele pe pământ" 
şi oameni practici în esenţă, lor le plac detaliile şi nu prea 
au vreme de abstracţiuni, valori sau sensuri. Ţelul lor con¬ 
stant, spune Jung, este „să aibă senzaţii şi, dacă se poate, 
să se bucure de ele“ (CW VI, § 605). Oamenii aceştia caută 
efectiv emoţiile puternice în sporturi periculoase şi au ten¬ 
dinţa să fie nişte bons viveurs care trăiesc clipa prezentă 
şi, asemenea lui Epimeteu, nu dau mare atenţie viitorului. 

Rezultatul e că pot fi excelenţi companioni. Motto-ul lor 
este: „Mănâncă, bea şi fii fericit, căci mâine s-ar putea să 
murim." Cu toate astea, pot părea superficiali şi „fără suflet". 
Dacă ajung sub observaţie psihiatrică, asta se datorează vici¬ 
ilor, fetişismului ori nevrozei obsesionale. 

Umbra: funcţia lor inferioară e intuiţia, care, fiind in¬ 
trovertită, e declanşată de evenimente lăuntrice şi n-are legă¬ 
tură cu ce se petrece în exterior. Odată activată, ea are 
tendinţa să genereze suspiciuni negative, de obicei nefon¬ 
date. în consecinţă, persoanele de tipul acesta pot deveni 
brusc paranoide ori ostile, fără motive prea evidente. Intuiţia 
lor rudimentară, nedif erenţiată, îi poate totodată împinge, spre 
surpriza celorlalţi, în braţele câte unui cult ezoteric de tipul 
antropozofiei sau spre vreo formă de misticism arhaic. 

Exemple: ingineri, oameni de afaceri, constructori, şoferi 
de curse, jockey, alpinişti; Mr. Gradgrind din cartea lui 
Dickens Vremuri grele , cu un interes obsesivpenlru „fapte". 

Tipul senzaţie introvertit 

„în vreme ce tipul senzaţie extravertit se orientează după 
intensitatea influenţelor obiective, spune Jung, tipul intro¬ 
vertit se orientează după intensitatea senzaţiei subiective 
excitate de un stimul obiectiv" (CfVV I, § 650). Emma Jung, 
care considera că aparţine acestui tip, se descria pe sine ca 
fiind asemenea unei plăci fotografice ultrasensibile. Orice 
detaliu dintr-o situaţie e remarcat şi poate fi, la dorinţă, 
rememorat. Astfel de oameni au amintirea vie a priveliştilor, 
culorilor, a anumitor pasaje din cărţi, a sunetelor, conver¬ 
saţiilor, mirosurilor, gusturilor, senzaţiilor tactile ş.a.m.d. 

Umbra: funcţia lor inferioară e intuiţia extravertită care, 
când devine activă, a fost declanşată de evenimente exte¬ 
rioare. O astfel de intuiţie are tendinţa să fie fundamental 

negativă, adică, atunci când tipul senzaţie extravertit îşi 
foloseşte puţina intuiţie pe care o posedă, el alege de obi¬ 
cei partea rea a situaţiei: miroase întotdeauna că ar fi ceva 
în neregulă, sau vede pete-n soare. Adesea suspiciunea îi 
este neîndreptăţită, dar câteodată o nimereşte. „în vreme ce 
intuiţia extravertită... are de regulă un «nas fin» pentru posi¬ 
bilităţile reale în mod obiectiv, această intuiţie cu tentă 
arhaică are un fler uluitor pentru toate posibilităţile primej¬ 
dioase aflate la pândă undeva, în spate" (CIVV 1, § 654). 
Lucrul acesta poate duce la fantezii profetice sumbre despre 
ceea ce s-ar putea petrece în lumea de dincolo. Când per¬ 
soanele de acest tip se prăbuşesc psihic, ele au tendinţa să 
devină paranoide. 

Exemple, descrierile amănunţite de oameni şi locuri din 
romanele lui Thomas Mann sugerează că el aparţinea aces¬ 
tui lip; marii pictori impresionişti francezi, care-şi repro¬ 
duceau intensele lor impresii lăuntrice asupra realităţii, aveau 
probabil şi ci tendinţe de tip senzaţie introvertită. 

Tipul gândire extravertit 

Persoanele de tipul acesta îşi bazează actele pc conside¬ 
raţii intelectuale guvernate de criterii exterioare. Au capa¬ 
citatea de a rezolva probleme, a reorganiza diverse activităţi, 
a decanta concluziile şi a alege grâul de neghină. Sunt intere¬ 
saţi mai totdeauna de condiţiile exterioare, şi nu de teorii 
ori idei. Adoră legile empirice, încercând să le aplice în orice 
situaţie în care se implică. Dat fiind că subordonează sen¬ 
timentul gândirii, pot părea reci şi distanţi. 

Umbra: sentiment introvertit. Lucrul acesta generează 
sentimente şi judecăţi de valoare rudimentare, inadecvate 
şi prost exprimate. Cei cu gândire extravertită au tendinţa 
să-şi considere relaţiile personale valabile o dată pentru tot- 

deauna şi să nu perceapă sentimentele persoanelor care-i 
înconjoară. Funcţia lor sentiment de tip arhaic îi poate con¬ 
duce uneori la conversiuni politice ori religioase neaştep¬ 
tate sau la schimbări tot atât de neaşteptate în ce priveşte 
loialitatea arătată celorlalţi. 

Exemple : avocaţi, funcţionari, consultanţi în manage¬ 
ment, practicanţi ai ştiinţeloraplicate şi tehnicieni; Voltairc, 
un gânditor strălucit şi ateu, care a atacat Biserica o viaţă 
întreagă, s-a convertit brusc la catolicism pe patul de moarte, 
cerând sfântul maslu. 

Tipul gândire introvertit 

Actele acestui tip psihologic sunt şi ele bazate pe con¬ 
sideraţii intelectuale, fiind însă guvernate de criterii 
interne. Aceşti oameni au tendinţa să fie puţin interesaţi de 
evenimentele desfăşurate în lumea exterioară şi sunt fun¬ 
damental preocupaţi de teorii şi idei. Dacă citeşti prezentarea 
făcută de Jung acestui tip, îţi dai seama că se descrie chiar 
pe sine: „Ceea ce i se pare de maximă importanţă e pre¬ 
zentarea ideii subiective, a imaginii simbolice primare 
plutind enigmatic înapoia ochiului minţii" (CfVV [, § 628). 
De fapt, însăşi teoria lui Jung privind tipurile psihologice 
este un bun exemplu de gândire introvertită în acţiune: e 
un sistem minuţios gândit, structurat în contrarii şi con¬ 
traponderi meşteşugite, apoi supraordonat, ca toate tipolo¬ 
giile, datelor psihologice. Plăcându-le să fie lăsaţi în pace, 
cu gândurile lor, oamenii aparţinând acestui tip preferă ade¬ 
sea singurătatea şi, fiindu-şi suficienţi intelectualiceşte lor 
înşişi, nu le pasă prea mult dacă ideile lor sunt sau nu accep¬ 
tate de ceilalţi. 

Umbra-, sentiment extravertit. Acesta poate să se acti¬ 
veze în relaţia cu obiectele exterioare, dar celor cu gândire 

introvertită 1 e vine foarte greu să-şi recunoască sentimentele 
şi să le împărtăşească altora. Cum sentimentul e primitiv 
şi în mare măsură inconştient, el se poate exprima în chip 
donquijotesc şi imprevizibil: când lumea sau evenimentele 
nu se comportă aşa cum crede persoana cu gândire intro¬ 
vertită că „trebuie neapărat" să se comporte, pot izbucni 
afecte puternice; sau e posibil să intervină ataşamente faţă 
de persoane nepotrivite — ca în cazul profesorului din În¬ 
gerul albastru, care s-a dăiuit cu pasiune unei prostituate, 
cu urmări dezastruoase. 

Exemple, filozofi, „intelectuali", matematicieni, cei ce 
se ocupă cu ştiinţa „pură"; Bertrand Russell. 

Tipul sentiment extravertit 

Sentimentele, valorile şi judecăţile acestui tip tind să fie 
convenţionale şi în acord cu cele ale lumii pe care o frecven¬ 
tează îndeobşte. Ca atare, oamenii aceştia sunt afabili şi „de 
înţeles". Detestă să rămână în propria lor companie şi con¬ 
sideră că introspecţia e morbidă şi deprimantă. Bucurându-se 
de'popularitate în rândul prietenilor şi al colegilor de ser¬ 
viciu, ei sunt acei oameni pe care te poţi întotdeauna baza 
că-ţi vor sări în ajutor când ai o nevoie. Se prea poate ca 
prietenul care apare ca prin minune pentru a-ţi hrăni pisi¬ 
ca ori a-ţi face piaţa atunci când eşti constrâns să stai la pat 
cu o vertebră dislocată sau cu o gripă să aparţină tipului sen¬ 
timent extravertit. 

Umbra-, gândire introvertită. DupăJung, „inconştientul 
acestui tip conţine, în primul rând şi mai ales, un anume 
fel de gândire — infantilă, arhaică, negativă" (CW'VI, § 600). 
O asemenea gândire e mărginită, brutală şi cinică. E foarte 
iscusită în aparenţă să aducă justificări pentru starea de mo¬ 
ment a sentimentului, o tactică având darul să-l irite la ma- 

ximum p e tipul gândire exfcavertit. Dacă s e întâmplă ca tipul 
sentiment extravertit să adopte un sistem intelectual, el are 
tendinfa să-l susţină cu fanatism, pentru că este incapabil 
să-l gândească până la capăt. Când tipul acesta se prăbuşeşte 
psihic, tendinţa lui c fie către isterie, fie spre manie. 

Exemple-, actori, „personalităţi" TV, specialişti în relaţii¬ 
le cu publicul, Wagner (din Faust de Goethe); Noel Coward, 
Oscar Wilde, Lady Ottoline Morrell, Mae West, Sir Tho- 
mas Beecham, Sarah Bernhardt. 

Tipul sentiment introvertit 

Persoanele de acest tip posedă un ansamblu de valori 
extrem de diferenţiat, pe care au tendinţa să-l ţină doar pen¬ 
tru sine. Pot avea totuşi o influenţă ascunsă asupra celor¬ 
lalţi, graţie standardelor pe care le întruchipează în modul 
lor de viaţă. Pot furniza unei grupări coloana vertebrală etică, 
fără să pledeze ori să ţină discursuri, ci pur şi simplu prin 
prezenţa lor. Potrivit lui Jung, aceste persoane „sunt mai 
mult tăcute, inaccesibile, greu de înţeles... armonioase, ne- 
ieşind în evidenţă, dând impresia de agreabilă odihnă... fără 
dorinţa de a-i tulbura pe ceilalţi, de a-i impresiona, influen¬ 
ţa ori schimba în vreun fel... nestrăduindu-se prea mult să 
răspundă emoţiilor reale ale unei alte persoane... Tipul aces¬ 
ta păstrează o binevoitoare neutralitate uşor critică, însoţită de 
o vagă tentă de superioritate...“ (CIT VI, § 640). Acestui tip 
i se potriveşte zicala „Apele liniştite sunt adânci". 

Umbra: gândire extravertită. Ca şi în cazul tipului senti¬ 
ment extravertit, gândirea aceasta e concretă şi primitivă, 
dar, extravertită fiind, are tendinţa să cadă în robia realităţilor 
obiective; atunci când persoanele aparţinând acestui tip 
încearcă să-şi folosească funcţia gândire, ele tind să se piardă 
în amănunte, nefiind în stare să vadă pădurea din cauza 
copacilor. Prăbuşirea psihică duce de regulă la depresie. 

Exemple: Rainer Maria Rilke, care a scris odată unei 
doamne: „Te iubesc, darasta nu e defel treaba ta!“ Mona Lisa 
dă impresia că aparţine acestui tip. 

Tipul intuiţie extravertit 

Persoanele de acest tip îşi folosesc de regulă intuiţia în 
interacţia cu lumea exterioară. Spre deosebire de tipul sen¬ 
zaţie, intuitivii nu sunt interesaţi de lucruri „aşa cum sunt 
ele în realitate", ci în măsura în care s-ar putea face cu ele 
ceva. După Jung, „intuiţia nu e pur şi simplu percepţie sau 
viziune, ci un proces activ, creator, care conferă obiectului 
exact la fel de mult cât a extras din el“ (CW VI, § 610). 
Intuitivii extravertiţi văd fulgerător posibilităţile inerente 
unei situaţii date şi au capacitatea să prevadă evoluţia ei ulte¬ 
rioară. Când însă nu au ca funcţie auxiliară gândirea, nu sunt 
în stare să rămână la proiectele pe care le-au iniţiat şi să le 
urmărească până la obţinerea unui rezultat satisfăcător. Darul 
lor este, în esenţă, să inoveze, iar rutina îi plictiseşte. îşi 
vor face noi prieteni, vor căpăta noi preferinţe ori idei din 
cauza posibilităţilor interesante pe care le presupun, iar apoi, 
la fel de repede, lc vor abandona de îndată ce s-a ivit la ori¬ 
zont o nouă posibilitate. 

Umbra : senzaţie introvertită. După Jung, „intuitivul are, 
fireşte, şi el senzaţii, dar nu se orientează după ele aşa cum 
sunt; le foloseşte mai degrabă ca puncte de plecare pentru 
percepţiile sale" {CW\ I, § 611). Totuşi, el e adesea com¬ 
plet inconştient de propriile senzaţii şi ca atare tinde să nu 
observe că e obosit, înfrigurat ori înfometat. Când senza¬ 
ţia introvertită îi este activată, ea îl poate face să interpreteze 
greşit mesajele venite de la organele de simţ, ceea ce îl trans¬ 
formă eventual într-un ipohondru sau îl împinge la manii 
privind regimul alimentar ori exerciţiul fizic. 

Exemple', ziarişti, agenţi de bursă, antreprenori, cei care 
comercializează „viitorul", cei care scot profituri din cir¬ 
culaţia monetară, creatori de artă şi designeri de modă care 
anticipează la nouvelle vague înainte de apariţia ei efectivă. 

Tipul intuiţie introvertit 

„Intuiţia introvertită nu e interesată de posibilităţile exte¬ 
rioare, ci de ceea ce au declanşat în interior obiectele 
externe" (CW VI, § 656). Persoanele de tipul acesta sunt 
înclinate să folosească mecanismul reificării (adică îşi tra¬ 
tează ideile, imaginile sau viziunile ca şi cum ar fi obiecte 
reale). „în consecinţă, pentru intuiţie imaginile inconştiente 
dobândesc demnitatea de lucruri" (CW VI, § 657). Ase¬ 
menea lui Jung însuşi, care era preponderent un tip intui¬ 
tiv introvertit (având ca funcţie auxiliară gândirea), lor le 
vine greu să-şi comunice ideile într-o modalitate simplă şi 
organizată, deoarece îşi urmăresc multiplele imagini şi idei 
în derularea lor, „vânând fiecare posibilitate din matricea 
inconştientului", cum spune Jung, dar trecând de regulă cu 
vederea eventualele implicaţii personale ale acestor posi¬ 
bilităţi. „Dacă tipul acesta n-ar fi existat. Israelul n-ar mai 
fi avut profeţi" (CWV I, § 658). Ei pot ajunge la viziuni de 
mare strălucire, pe temeiul cărora, dacă ar fi interesaţi sau 
îndeajuns de organizaţi ca să le comunice, alţii ar putea să 
construiască ulterior ceva. 

Umbra: senzaţie extravertită. Cum senzaţia le este în 
mare măsură inconştientă, ei sunt mereu în pericolul de-a 
pierde contactul cu realitatea exterioară, iar dacă se prăbu¬ 
şesc psihic devin schizofrenici. Mulţi dintre ei au persona¬ 
lităţi schizoide, asemenea lui Jung însuşi când era copil. 
Lipsiţi de precizie în detaliile practice şi cu o proastă orien¬ 
tare în spaţiu şi timp, au tendinţa să uite întâlnirile stabilite. 


113 



JUNG 


sunt rareori punctuali şi se rătăcesc imediat în locuri nefa¬ 
miliare. Proasta relaţie cu realitatea, combinată cu intensi¬ 
tatea viziunilor lăuntrice, îi face pe unii dintre ei să se 
autoperceapă ca aparţinând categoriei „geniilor neînţelese". 
Atitudinea lor faţă de sexualitate poate fi rudimentară şi 
inadecvată, iar performanţa erotică le este în general de 
proastă calitate, deoarece nu percep ceea ce se petrece în 
trupul propriu sau al partenerului. 

Exemple: vizionari, profeţi, poeţi, psihologi (dar nu cei 
care se ocupă de psihologia experimentală ori didactică), 
artişti, şamani, mistici şi persoane stranii, ca Nietzsche (mai 
ales în Aşa grăit-a Zarathustra)-, Swedenborg. 

Trebuie să atragem atenţia cititorului că descrierile de 
mai sus au fost prin forţa lucrurilor extrem de simplificate 
şi nu reflectă cum s-ar cuveni exegeza amănunţită oferită 
de Jung. Indicăm celor care vor să studieze în detaliu această 
tipologie capitolul X din volumul VI al Operelor complete. 


Surse 

Căutarea unor caracteristici psihologice tipice nu s-a rezu¬ 
mat nicidecum doar la demersul lui Jung. A căuta un numi¬ 
tor comun e felul în care procedează întotdeauna funcţia 
gândire atunci când se conf runtă cu date complexe, astfel 
că, din vremea anticilor până astăzi, s-au construit multe alte 
tipologii. 

Lucru interesant, categoriile în care se împart aceste 
tipologii sunt de regulă în număr de patru, de parcă mintea 
noastră ar avea tendinţa naturală de-a se orienta în cadrul 
unei tetrade de contrarii-pereche. Busola, acel instrument 
indispensabil pentru orientare, e cea mai bună comparaţie. 

î n secolul a 1 V-lea înainte deCnstos, fi lozoful grec Empe- 
docle susţinea că tetrada elementelor — pământul şi aerul, 
focul şi apa — e guvernată de un mare cuplu de contrarii, 
Iubirea şi Vrajba. Cam în aceeaşi vreme au fost definite patru 
calităţi primordiale — fierbinte şi rece, umed şi uscat — 
care alcătuiau şi ele o tetradă de contrarii, la fel ca cele patru 
tipuri de sânge ale lui Aristotel şi cele patru umori ale lui 
Hipocrate. Aceste sisteme străvechi de clasificare şi-au găsit 
expresia modemăîn Teoria tipurilor (din 1921) a lui Rorschach 
şi în lucrarea lui Kretschmcr Aspectulfizic şi caracterul (1921), 
apărute cam în acelaşi moment în care Jung îşi publica Tipurile 
psihologice. 

Motivul care l-a determinat pe Jung să-şi construiască 
tipologia nu se datora decât în parte dorinţei de-a explica 
de ce el însuşi şi cu Adler intraseră în conflict cu Freud; 
mai era vorba, după părerea mea, de o nouă încercare de 
a-şi compensa simţământul propriei stranietăţi şi al izolării. 
Aşa cum trebuia să descopere ce avea în comun cu restul 
comunităţii, trebuia să explice şi în ce fel era diferit. 

Ca urmare, s-a aventurat în cercetarea extensivă a câtor¬ 
va dintre cele mai mari diferende din istorie (de exemplu 
cel dintre Sf. Auguslin şi Pelagius, dintre Tertulian şi Origen, 
Luther şi Zwingli), precum şi a unor distincţii categoriale 
majore făcute cândva de filozofi şi de poeţi (de exemplu dis¬ 
tincţia lui Nietzsche între apolinic şi dionisiac, a lui Spitteler 
întrePrometcu şi Epimeteu, a lui Goethe între principiul dias- 
tolei şi al sistolei). De fiecare dată, a ajuns la concluzia că 
aceste distincţii reprezintă diferenţa fundamentalăîntre ati¬ 
tudinea extravertită şi cea introvertită. 

în plus, şi-a întemeiat prezentarea pe o cunoaştere obţinu¬ 
tă empiric, în urma observării unui număr considerabil de 
indivizi diferiţi. Ţinea foarte mult la asta, dovadă că atunci 
când tipologia i-a fost atacată de psihologii din mediile 

academice a ripostat pe u n ton caustic în pref aţa 1 a cea de-a 
şaptea ediţie a Tipurilor psihologice : „tipologia mea e rezul¬ 
tatul unei experienţe practice de ani întregi, iar o asemenea 
experienţă nu e, fireşte, accesibilă psihologului de tip aca¬ 
demic..." 

Şi totuşi, din ampla trecere în revistă întreprinsă de Jung 
lipseşte, în mod vădit, o sursă importantă a celor două tipuri 
de atitudine: e vorba de distincţia psihologului francezAlfred 
Binet (apărută în lucrarea sa L ’Etude experimentate de t'in- 
lelligence <Studiulexperimental al inteligentei> din 1903) 
între două tipuri de atitudine intelectuală, denumite de el 
„introspecţie" şi „extcmospccţie". Introspecţia era definită 
de Binet drept „cunoaşterea pe care o avem despre lumea 
noastră interioară, gândurile noastre, sentimentele noastre", 
în vreme ce cxtcrnospccţia era „orientarea cunoaşterii noas¬ 
tre către lumea exterioară, contrară cunoaşterii de sine" 
(Ellcnbcrgcr, Descoperirea inconştientului 702-703). Cum 
distincţia lui Binet, ca să nu mai vorbim de terminologia sa, 
e extrem dc similară celei a lui Jung, este bizar că ea nu a 
fost deloc menţionată în Tipuri psihologice. Cea mai mă- 
rinimoasă interpretare a acestei tăceri ar fi că Jung a sufe¬ 
rit, dczvoltându-şi ideile despre tipul introvertit şi extravertit 
dc atitudine, un fenomen de cryptomnesia (literal, „memo¬ 
rie ascunsă") — şi, cu toate că nu şi-a reamintit deloc, în 
mod conştient, de lucrarea lui Binet, ea n-a rămas fără rod 
în inconştientul său personal. 


Utilizarea tipologiei 

Tipologiei jungiene i se poate aduce aceeaşi obiecţie ca 
tuturor celorlalte tipologii — anume că încearcă să încor¬ 
seteze varietatea aparent infinită a trăsăturilor psihologice 

omeneşti în nişte categorii înguste, impuse arbitrar. Totuşi, 
un argument în favoarea ei este că Jung, marele individua¬ 
list, era extrem de conştient de această problemă, exprimân- 
du-şi convingerea că „fiecare individ constituie o excepţie 
de la regulă". Şi Jung continuă: 

Nimeni n-ar putea da vreodată o descriere a unui lip — in¬ 
diferent cât de completă — care să fie aplicabilă nu unui sin¬ 
gur individ, ci mai multora, în ciuda faptului că, în anumite 
privinţe, ea caracterizează adecvat mii de alţi indivizi. Con¬ 
formitatea e un aspect al omului, unicitatea e alt aspect. O clasifi¬ 
care nu explică psihicul individual. Cu toate astea, înţelegerea 
tipurilor psihologice deschide calea spre o mai bună înţelegere 
a psihologiei umane în genere. (CWV I, § 895) 

N u există tipuri „pure". Nimeni nu are numai o singură 
funcţie şi o singură atitudine — şi nimic în rest. Fiecare din¬ 
tre noi e un amalgam. Există oameni în cazul cărora poţi 
determina cu uşurinţă care e funcţia şi care e atitudinea pre¬ 
dominantă îndeobşte şi există oameni pentru care e imposi¬ 
bil s-o faci. lată un lucru admis fără restricţii de Jung: „este 
adesea foarte greu să descoperi cărui tip anume îi aparţine 
o persoană, mai ales când e vorba de tine însuţi". Referindu-se 
la tipurile de atitudine, spunea: „oricine posedă ambele 
mecanisme, atât extraversiunea, cât şi introversiunea, şi numai 
prevalenţa relativă a uneia sau a celeilalte determină tipul. 
De aceea, pentru ca tabloul să capete relieful necesar, el tre¬ 
buie retuşat destul de radical, ceea ce va duce la o falsifi¬ 
care mai mult sau mai puţin respectuoasă" (CW'VI, § 4). 

Aspectul cel mai larg acceptat din tipologiajungiană este, 
în fond, distincţia între tipul introvertit şi cel extravertit de 
atitudine. Chiar şi profesorul Hans Eysenck de la Univer¬ 
sitatea din Londra, care şi-a arătatîntotdeaunaadversitatea 

faţă d c orice formă d e analiză, a confirmat — folosindu-sc 
de tehnici cantilative controlate cel mai atent posibil — exis¬ 
tenţa unei axe extravcrsiunc-introversiunc. Totuşi încercările 
de a stabili pe baze empirice cele patru tipuri funcţionale 
jungiene nu s-au soldat cu rezultate semnificative. 

Jung susţinea că tipul cuiva e determinat în aceeaşi 
măsură de factori genetici şi de mediu, şi s-ar părea că este 
efectiv verosimil ca atât atitudinea extravertită, cât şi cea 
introvertită să reprezinte nişte forme biologice de adaptare. 
Poziţia noastră dominatoare pe această planetă e rezultatul 
direct al capacităţii de a ne adapta condiţiilor variabile de 
mediu, pe dc-o parte, şi de a reflecta la modalităţile eficace 
prin care le putem preîntâmpina, pe de altă parte. în cazul 
unei specii atât de complicate cum este Homo sapiens , e 
oportun ca anumiţi indivizi să fie genetic predispuşi să se 
specializeze într-o orientare extravertită, iar alţii într-una 
introvertită. 

Atât atitudinea extravertită, cât şi cea introvertită sunt 
la fel de necesare pentru o dezvoltare sănătoasă, fiecare din¬ 
tre noi pendulând, într-o oarecare măsură, între aceste două 
orientări. La urina unnei, până şi cel mai extravertit indi¬ 
vid se cufundă noapte de noapte — atunci când merge la 
culcare şi începe să viseze — într-o stare profund introver¬ 
tită. în starea de vis, ne retragem cu totul din lumea exteri¬ 
oară şi, atât cât durează, visul reprezintă însumarea întregii 
noastre percepţii a realităţii. 

Elaborând teoria tipurilor psihologice, Jung a constatat 
un lucru extrem de important pe care psihologii din medi¬ 
ile academice aveau tendinţa să-I ignore, anume că e cu 
neputinţă ca un psiholog să fie integral obiectiv atunci când 
îşi adună şi interpretează datele. în afara cazurilor în care 
observatorul poate să-şi cunoască „ecuaţia personală" şi să 
ţină cont de ca în studiile sale, observaţiile îi sunt fatalmente 

viciate de propria subiectivitate. Chiar şi în fizică s-a con¬ 
statat că cercetătorul influenţează fenomenul pe care-1 
observă; iar lucrul acesta trebuie să fie cu atât mai adevărat 
în studiul psihologiei umane şi în practica analitică, lată de 
ce e util să-ţi cunoşti propriul tip, asta facându-te capabil 
să corectezi într-o oarecare măsură părtinirile personale cu 
care intervii într-o situaţie dată. 

Global vorbind, tipologia lui Jung c cel mai bine utiliza¬ 
tă când te serveşti de ea ca de o busolă: Şinele are teoretic 
la dispoziţie toate posibilităţile tipologice, dar e util să-ţi 
poţi fixa nişte coordonate, pe care să le foloseşti ca să-ţi 
jalonezi drumul în viaţă. Jung admitea că drumul acesta nu 
e niciodată stabilit cu stricteţe, ci este oricând susceptibil 
de modificări. Din perspectiva asta, a avea conştiinţa pro¬ 
priului tip psihologic nu mai reprezintă o constrângere, ci 
o eliberare, pentru că ţi se deschid noi posibilităţi de a „navi¬ 
ga" în viaţă, posibilităţi pe care, foarte probabil, nu le-ai fi 
descoperit altminteri niciodată. 



5 

Vise 


A recurge la vise e indispensabilîn analiza jungiană clasică. 
Modul teoretic în care a abordat Jung visul a fost profund 
influenţat de al lui Freud: la început ca model pentru tera¬ 
pia practică, mai târziu ca model de respins, de schimbat, 
de extins. Trebuie prin urmare să luăm concepţia freudiană 
asupra viselor ca punct de pornire. 

Freud credea că în timpul visului dorinţele interzise scapă 
de inhibiţia diumă şi caută să pătrundă în conştient. Totuşi 
natura „interzisă" a acestor dorinţe le face să fie percepute 
de către eu drept stânjenitoare, astfel că ele pot provoca 
trezirea. Este funcţia viselor, conform concepţiei lui Freud, 
să împiedice acest lucru: ele apără eul transformând dorin¬ 
ţa inacceptabilă într-un ansamblu de imagini acceptabil — 
îngăduind astfel visătorului să-şi continue somnul. „Toate 
visele sunt, într-un sens, vise de înlesnire", scria Freud în 
Interpretarea viselor: „Ele servesc scopului de a prelungi 
somnul, de a împiedica trezirea. Visele sunt PAZNICII som¬ 
nului, şi nuperturbanfii lui “ (p. 330, sublinierea lui Freud). 

Instanţa mentală răspunzătoare de această funcţie pro¬ 
tectoare este „cenzura" sau supraeul, care determină dorinţa 
interzisă ( conţinutul latent al visului, cum îl numea Freud) 
să se disimuleze şi să se înfăţişeze sub o formă care nici să 
nu perturbe eul şi nici să nu-1 trezească pe visător. Visul 
însuşi e astfel conţinutul manifest al dorinţei disimulate. Spre 

a disimula conţinutul latent, cenzura recurge la o scrie de 
tehnici, precum deplasarea, condensarea, simbolizarea şi 
figur abilitatea, iar aceste transformări cu scop defensiv sunt 
responsabile de natura adesea stranie şi iraţională a visu¬ 
lui manifest. Freud merge atât de departe, încât recurge la 
argumentul circular după care natura stranie a viselor este 
ea însăşi o dovadă a existenţei cenzurii şi a funcţiei ei de 
a disimula adevărata semnificaţie a visului. 

Scopul interpretării freudiene a viselor este să anihileze 
acţiunea cenzurii. Lucrul acesta se obţine prin tehnica aso¬ 
ciaţiei libere, în care pacientul porneşte de la una din imagi¬ 
nile visului şi îşi lasă gândurile să se asocieze acesteia în 
deplină libertate. în formularea lui Freud: „Refacerea conexi¬ 
unilor pe care lucrarea visului le-a distrus e însăşi sarcina 
ce trebuie îndeplinită de procesul interpretativ* 1 (ibid. , 422). 
Astfel, „ interpretarea viselor e calea regală către cunoaş¬ 
terea activităţilor inconştiente ale minţii' (ibid., 769, sub¬ 
linierea lui Freud). Cu alte cuvinte, visul reprezintă un cod 
care trebuie decodificat, un traseu încâlcit care trebuie des¬ 
câlcit, astf el ca imaginile sale să poată fi reduse la semnifi¬ 
caţia lor de bază. 

Freud era mulţumit că rezolvase prin aceste formulări 
enigma care a intrigat omenirea încă din Antichitate, anume 
modul de a dezvălui semnificaţia viselor. Devenise atât de 
convins de asta, pe când era în vacanţă, în 1895, la castelul 
Belle Vue din apropierea Vienei, încât şi-a imaginat că înlr-o 
bună zi, pe o placă de marmură, se va consemna că ,Jn 
această casă, la data de 24 iulie 1895, secretul viselor i s-a 
dezvăluit doctorului Sigmund Freud". 

La început, Jung a urmat abordarea freudiană, dar curând 
i-a văzut limitările, şi rezervele lui, tot mai serioase, au fost 
similare celor pe care le nutrea faţă de psihanaliză ca întreg. 

Freud credea că visele îşi modelează conţinutul manifest 
folosind amintiri reziduale din două surse: din evenimentele 
zilei precedente şi din copilărie. Jung admitea acest lucru, 
însă, aşa cum am văzut, mergea mult mai departe, susţinând 
că visele provin dintr-o a treia sursă, şi mai profundă, ţinând 
de istoria evoluţiei speciei noastre, pe care o numea in¬ 
conştient colectiv. în plus, Freud credea că dorinţele interzise 
răspunzătoare de producerea viselor au o origine predomi¬ 
nant sexuală. Jung, pe de altă parte, era convins că visele 
îşi au originea într-un tip de preocupări mult mai extinse, 
anume în problematica fundamentală a existenţei umane. 

După ruptura cu Freud şi confruntarea avută cu incon¬ 
ştientul, Jung s-a considerat liber să-şi dezvolte propria abor¬ 
dare privind visele, faţă de care, spre deosebire de Freud, 
nu s-a arătat niciodată dogmatic. Dimpotrivă, era capabil de 
o modestie exagerată: „Nu am o teorie asupra viselor, scria, 
nu ştiu cum apar visele. Şi nici măcar nu sunt prea sigur că 
felul meu de a trata visele merită numele de «metodă»" (CW 
XVI, § 86). Odată emisă această autotăgăduire, Jung începe 
totuşi să respingă principiile de bază ale teoriei freudiene 
privind visele, înlocuindu-le cu propriile lui idei. 

Realitatea este că majoritatea ipotezelor lui Freud s-au 
dovedit lipsite de soliditate în lumina cercetării asupra viselor, 
pe când ale lui Jung au rezistat probei timpului. De pildă 
observaţia absolutcertă că toate mamif erele visează, iar co¬ 
piii îşi consacră cea mai mare parte a timpului unui somn cu 
vise de tip REM (rapid eye movement*) atât în uter, cât şi 
postnatal, pare să înlăture complet ideea că visele sunt expre¬ 
sii disimulate ale dorinţelor refulate sau că funcţia lor pri¬ 
mordială este să menţină somnul. E mult mai verosimil să 


* „Mişcare rapidă a ochilor (globilor oculari).“ (/Vi.) 

susţii, asemenea lui Jung, că visele sunt creaţii naturale ale 
psihicului, că ele îndeplinesc o funcţie de tip homeostatic 
ori de autoreglare şi că se supun imperativelor biologice de 
adaptare în vederea acomodării individuale, a creşterii şi 
supravieţuirii. 

Teoria jungiană a viselor poate fi rezumată în patru 
puncte: 

1. Visele sunt evenimente naturale, spontane, ce se desfă¬ 

şoară independent de voinţa ori intenţia conştientă. 

2. Visele sunt deopotrivă funcţionale şi compensatorii, 
prin faptul că servesc la înlesnirea echilibrului şi a 
individuaţiei personalităţii. 

3. Simbolurile viselor sunt adevărate simboluri, nu 
semne, şi ele deţin o funcţie transcendentă. 

4. Forţa terapeutică a viselor este mai bine slujită de 
tehnica amplificării şi a imagina/iei active decât de 
interpretarea bazată pe „asociaţia liberă". 

Vom trata aceste puncte pe rând. 


Natură pură 

Visele sunt produse imparţiale, spontane ale psihicului 
inconştient, scăpând controlului voinţei. Sunt natură pură; ele 
ne indică adevărul nedisimulat, natural, fiind ca atare adec¬ 
vate, aşa cum nu mai este nimic altceva, să reflecte o atitu¬ 
dine aflată în acord cu natura noastră fundamentală atunci când 
conştiinţa noastră s-a îndepărtat prea tare de fundamentele sale 
şi astfel a ajuns într-un impas. (CW'X, § 317) 

„Ele nu amăgesc, nu mint, nu distorsionează sau mas¬ 
chează... Ele caută întotdeauna să exprime ceva necunos¬ 
cut şi neînţeles de către eu“ (C1FXVII1, § 189). Visul este 

„o autozugrăvire spontană, sub o formă simbolică, a situ¬ 
aţiei reale din inconştient" (CfV VIII, § 505). 

Cu siguranţă, nu este vorba de faţadă având drept scop 
să ascundă ceea ce se află înapoia ei: 

... aşa-zisa faţadă a majorităţii edificiilor nu e în nici un caz 
o contrafacere sau o distoreionare amăgitoare; dimpotrivă, ca 
urmează planul edificiului şi trădează adesea aranjamentul 
dinăuntru. Imaginea „manifestă" a visului e visul însuşi şi 
conţine întreaga sa semnificaţie. Când descopăr zahăr în urină, 
e vorba de zahăr şi nu de o faţadă pentru albumină. Ceea ce 
Freud numeşte „faţada visului" este obscuritatea visului, iar 
ea nu e de fapt decât proiecţia incapacităţii noastre de înţe¬ 
legere. Spunem că visul are un înveliş fals pentru că nu izbu¬ 
tim să vedem prin el. (CW'XVI, § 319) 

Lui Jung îi plăcea să citeze din Talmud, potrivit căruia 
„Visul este propria lui interpretare". Şi atunci, de ce e nevoie 
să interpretăm visele? Nu pentru că ar fi disimulări , ci pen¬ 
tru că semnificaţiile lor sunt formulateîntr-un „limbaj" pic¬ 
tural care devine inteligibil eului numai dacă îl transpunem 
în cuvinte. 

„întreaga lucrare a visului c fundamental subiectivă, visul 
fiind un teatru în care visătorul este deopotrivă scenă, actor, 
sufleur, regizor, public şi critic" (CfVV III, § 509). 

Punctul de vedere după care visele sunt doar îndeplinirea imagi¬ 
nară a dorinţelor refulate este iremediabil depăşit. E adevărat 
că există şi vise care reprezintă în chip manifest dorinţe sau 
temeri, dar ce e de făcut cu tot restul? Visele pot conţine ade¬ 
văruri ineluctibile, enunţuri filozofice, iluzii, fantezii nebuneşti, 
amintiri, planuri, anticipări, experienţe iraţionale, chiar şi vi¬ 
ziuni telepatice sau Dumnezeu mai ştie ce pe deasupra. (CfV 
XVI, §317) 

Funcţia d e compensare 

Afirmaţia lui Jung că visele îndeplinesc o funcţie compen¬ 
satorie prin echilibrarea atitudinilor unilaterale ale conştiinţei 
eului e coerentă cu conceptul său de homeostazie psihică. 
Pasajul citat mai înainte (la p. 85), în care Jung afirmă că 
„legea compensaţiei este o lege de bază a comportamentu¬ 
lui psihic", continuă astfel: „Prea puţin într-o parte duce la 
prea mult într-altă parte. în mod similar, relaţia dintre con¬ 
ştient şi inconştient este compensatorie. Iată una din regulile 
interpretării viselor verificată cel mai bine. Când ne pro¬ 
punem să interpretăm un vis, este întotdeauna util să ne între¬ 
băm: ce atitudine conştientă compensează visul?" (CIPXVI, 
§ 330) 

Astfel, visele „contribuie cu ceva important la cunoaş¬ 
terea noastră conştientă", iar „un vis care n-a izbutit să facă 
lucrul acesta n-a fost interpretat aşa cum trebuie" (CfPXVI, 
§ 318). Visele „pun întotdeauna accentul pe cealaltă parte, 
spre a menţine echilibrul psihic" (CfPVII, § 170). 

într-un anume sens, conceptul jungian de compensare 
poate fi considerat o lărgire a teoriei lui Freud privind în¬ 
deplinirea dorinţelor, dat fiind că ambele concep visele drept 
modalităţi de a pune la dispoziţia conştiinţei ceva până atunci 
inaccesibil şi inconştient. însă în vreme ce Freud susţinea că 
ţelul visului este de-a amăgi, astfel încât cenzura să fie în¬ 
şelată iar umbra să poată pătrunde, deghizată, în conştiinţă, 
Jung credea că ţelul este subordonat individuaţiei, valoro¬ 
sul potenţial inconştient fiind pus la dispoziţia întregii per¬ 
sonalităţi. în opoziţie cu abordarea cauzală şi reductivă a 
lui Freud, care identifica în conţinutul visului originile sale 
instinctuale inf antile, Jung pleda pentru o abordare construc¬ 
tivă, teleologică, încercând să descopere unde anume ar putea 
duce conţinutul visului. După Jung, implicaţiile prospective 

ale unui vis erau mai semnificative pentru dezvoltarea per¬ 
sonalităţii (şi pentru un rezultat terapeutic pozitiv) decât 
posibilele sale origini într-o experienţă personală anterioară. 
A împlânta un simbol în propriul său trecut însemna să-l 
privezi pe visător de contribuţia acestui simbol la prezent 
şi la viitor, iar a adopta un punct de vedere fundamental 
reductiv însemna să negi forţele creatoare, aspirând către 
un ţel, ale sistemului psihic. „Nici un fapt psihologic nu va 
putea fi explicat vreodată numai în termeni de cauzalitate; 
fiind un fenomen viu, el este întotdeauna indisolubil legat 
de continuitatea procesului vital, astfel că nu e doar pro¬ 
dusul unei dezvoltări, ci totodată ceva aflat în continuă dez¬ 
voltare şi ceva creator" (CW'VI, § 717). 

Prin urmare, visele se subordonează imperativului teleo¬ 
logic al Sinelui, care lucrează neîncetat spre ase autorealiza 
în viaţă (teleo este un cuvânt compus provenit din teleos, 
însemnând perfect, complet, şi lelos, însemnând sfârşit; ca 
atare, teleologia se referă la atingerea ţelului de completitu¬ 
dine). 


Simbolismul 

în nici o altă zonă de dezacord dintre Jung şi Freud deose¬ 
birile de temperament între ei nu s-au reflectat mai clar ca 
în atitudinea fiecăruia faţă de simboluri. Pentru Freud, sim¬ 
bolul era reprezentarea figurativă a unei idei, a unui con¬ 
flict ori a unei dorinţe inconştiente; era o formaţiune de 
substituire ce disimula în mod eficace adevărata semnifi¬ 
caţie a ideii reprezentate: sabia era un simbol al penisului, 
teaca ei un simbol al vaginului, iar introducerea săbiei în 
teacă un simbol al actului sexual. 

în ce-1 priveşte, Jung nu considera simbolul freudian un 
simbol propriu-zis; el era un semn, pentru că se referea mereu 
la ceva cunoscut ori cognoscibil şi întruchipa un sens gala 
stabilit. Jung înţelegea simbolurile complet altf el. Pentru el 
simbolurile erau entităţi vii, aspirând să exprime ceva neştiut 
dinainte; erau idei intuitive care, în clipa naşterii lor, nu 
puteau fi formulate într-un mod mai adecvat (CfV XV, § 
105). Astfel, simbolurile „înseamnă mai mult decât spun“ 
şi rămân „o perpetuă provocare la adresa gândurilor şi 
simţămintelor noastre" (CWV 1, § 119). 

Aceste moduri diferite de abordare a simbolisticii repre¬ 
zintă o nouă expresie a orientării freudiene reductive, pe 
de-o parte, şi a orientării jungiene teleologice, pe de alta. 
Pentru Jung, simbolurile erau factori de creştere naturali, 
ce făceau cu putinţă dezvoltarea personalităţii, rezolvarea 
conflictelor şi depăşirea contrariilor polare. Din acest motiv 
Jung susţinea că simbolurile au o funcţie transcendentă, 
înlesnind orice tranziţie de la o stare psihologică la alta. 
Simbolurile sunt în consecinţă indispensabile pentru vinde¬ 
care şi pentru individuaţia Sinelui. Fiinţele umane îşi dato¬ 
rează statutul prevalent în lume tocmai faptului că sunt 
animale făuritoare de simboluri. 

Odată pusă în discuţie, funcţia transcendentală ne duce 
în însuşi miezul preferinţei jungiene pentru paradox şi al 
laudei aduse forţei generative a contrariilor. „Contrariile 
sunt condiţii preexistente indestructibile şi indispensabile 
ale oricărei vieţi psihice", scria Jung (CWX IV, § 206). Toate 
contrariile sunt intrinsec ireconciliabile: dar conflictul dintre 
elementele oricărei perechi de contrarii generează tensiunea 
care determină psihicul să caute o a treia posibilitate, aflată 
dincolo de amândouă. Dacă poţi învăţa să înduri tensiunea 
produsă neîncetat de contrarii, atunci problema se ridică la 
un alt nivel, superior: binele se reconciliază cu răul, iubirea 

cu ura, îndoiala cu certitudinea, iar consecinţa este o nouă 
sinteză între conştient şi inconştient, persona şi umbră, eu 
şi Sine. Aceste reconcilieri nu se obţin nici pe cale raţională, 
nici pe cale intelectuală — ci în chip simbolic, prin inter¬ 
mediul funcţiei transcendente a simbolurilor. 

A lucra cu simbolurile în mod creator constituie, aşa¬ 
dar cheia reuşitei în dezvoltarea individuală şi practica te¬ 
rapeutică. 


Interpretarea 

în analiza visului, punctul de plecare jungian nu era inter¬ 
pretarea, ci „amplificarea" — ceea ce înseamnă să intri în 
almosf era visului, să-i determini tonalitatea şi totodată detaliile 
imaginilor şi simbolurilor, astfel încât să amplifici trăirea 
visului însuşi. Atunci impactul său asupra conştiinţei creşte. 

Cum orice simbol cuprinde mai mult decât se poate 
spune despre el, el nu trebuie „redus" la originile sale, ci 
dimpotrivă, semnificaţiile trebuie să-i fie examinate în lumi¬ 
na arhetipurilor. în loc să destrami visul într-o înşiruire de 
formulări intelectuale, trebuie să întreprinzi o circumam- 
bulatio (literal, ocolire, încercuire) a simbolurilor, îngăduin- 
du-le să-şi arate conştiinţei diversele lor faţete. E necesar 
să iei în considerare şi asociaţiile personale, dar evaluarea 
deplină a intenţiei visului nu poate rămâne la atât dacă vrei 
să primeşti tot ce-ţi poate el dărui. 

Deşi majoritatea viselor pe care ni le reamintim nu sunt 
decât nişte fragmente ori o secvenţă de episoade scurte, 
multe au de spus o poveste şi îmbracă forma unei drame 
intime. în ele se poate detecta o structură determinată, pe 
care Jung a împărţit-o în patru etape: (1) expozitiunea, care 
stabileşte locul şi deseori momentul acţiunii, ca şi perso- 

najele implicate; (2) dezvoltarea intrigii, în cadrul căreia situ¬ 
aţia devine complexă şi „se produce o anumită tensiune, 
deoarece nu ştii ce se va întâmpla 4 *; (3) culminaţia sau 
peripeteia, când „se întâmplă ceva decisiv ori ceva se schim¬ 
bă radical"; (4) lysis — concluzia, soluţia sau rezultatul 
lucrării visului (OPVIII, § 361-364). 

Un exemplu va lămuri aceste puncte: 

[Mă aflam] într-o regiune muntoasă, la frontiera dintre Elveţia 
şi Austria. Se însera şi am văzut un om în vârstă, purtând uni¬ 
forma vameşilor din imperiul austro-ungar [etapa I: expozifi- 
unea ]. A trecut pe lângă mine, oarecum încovoiat, fărâ să-mi 
dea nici o atenţie. Arăta prost dispus, melancolic — şi jignit 
[etapa a Il-a: dezvoltarea]. Erau de faţă şi alte pereoane, iar 
cineva mi-a spus că bătrânul nu se află în realitate acolo, că 
e fantoma unui vameş care murise cu ani în urmă [etapa a III- 
a: peripeteia ]. „E unul dintre aceia care n-a putut muri încă 
aşa cum se cuvine 44 [etapa a IV-a: /yji'j]. 

Visul nu se sfârşeşte însă aşa, căci visătorul e transportat 
în altă parte, unde se desfăşoară o structură narativă simi¬ 
lară; acum el se pomeneşte într-un oraş. 

Oraşul era Dasel şi în acelaşi timp un oraş italian, cam ca 
Dergamo. Era vară, soarele arzător se afla la zenit şi totul era 
scăldat într-o lumină intensă [ expoziţiunea ]. O mulţime se 
îndrepta, asemenea unui val, către mine — şi am ştiut că maga¬ 
zinele se închideau şi că oamenii mergeau spre casă, să 
mănânce [dezvoltarea]. în mijlocul acestui val uman păşea un 
cavaler, acoperit în întregime de o armură. Urca nişte trepte, 
venind spre mine. Purta o cască de felul coifurilor medievale, 
cu deschizături în dreptul ochilor, şi un pieptar de zale. 
Deasupra avea o tunică albă pe cam se afla ţesută, în faţă şi 
în spate, câte o mare cruce roşie [peripeteia ]... M-am între¬ 
bat ce-o fi însemnând această apariţie şi atunci cineva a părut 

că-mi răspunde — fără să fi fost nimeni acolo care să vor¬ 
bească: „Da, e vorba de o apariţie obişnuită. Cavalerul trece 
pe-aici mereu între douăsprezece şi unu şi o face de mult (de 
veacuri, am dedus) şi toată lumea ştie asta“ \lysis\ (MDR 160) 

Primul lucru care te impresionează în acest vis privit în 
ansamblu este calitatea extrem de frapantă a atmosferei şi 
imaginilor sale, ca şi puternicul contrast aparent între 
vameşul trist, fantomatic şi prezenţa neobişnuită, ireală a 
cavalerului medieval. Faptul că visul debutează la frontiera 
dintre Elveţia şi Austria trebuie să aibă o semnificaţie, la 
fel îmbrăcămintea, înfăţişarea şi comportarea vameşului. De 
ce nu putea el să fie acolo şi de ce nu putea muri aşa cum 
se cuvine? De ce e văzut cavalerul, care trebuia să fi murit 
dc mult, pe străzile unui oraş modem? In vreme ce primul 
c bătrân şi uzat, o fiinţă lipsită acum de viaţă, al doilea este 
impregnat cu forţa vibrantă a unei imagini arhetipale — cava¬ 
lerul în armură strălucitoare. Ce înseamnă oare toate astea? 

In terapia jungiană se obişnuieşte să abordezi visul în 
trei etape. Prima încearcă să determine contextul visului în 
viaţa visătorului, astfel încât să se poată înţelege ceva din sem¬ 
nificaţia sa pur personală. Mai departe trebuie definit con¬ 
textul cultural al visului, acesta fiind întotdeauna legat de 
mediul şi epoca în care a fost visat. în sfârşit, este investi¬ 
gat conţinutul arhetipal, astfel ca visul să fie plasat în con¬ 
textul vieţii umane ca întreg, deoarece la nivelul cel mai 
profund visele ne leagă de experienţa străveche a speciei 
noastre. 

în practică este rareori posibil să diferenţiezi aceste etape 
o dată ce, în mod inevitabil, componenta personală, cultura¬ 
lă şi arhetipală a experienţei, ca şi interpretările semnifi¬ 
caţiei lor, interacţionează continuu. Totuşi, pentru claritate, 
vom lua în considerare elementele visului amintit sub fiecare 
din cele trei aspecte, acceptând inevitabila lor suprapunere. 

Contextul personal 

în mare măsură, contextul personal a fost deja arătat 
(v. pp. 27-33 de mai sus): acest vis al lui Jung a avut loc 
înainte ca prietenia lui cu Freud să se sfârşească. Mai exact, el 
s-a petrecut în vremea când Jung lucra la cartea sa Metamorfoze 
şi simboluri ale libidoului {CW V, Simboluri ale metamor¬ 
fozei), unde exprima idei care aveau să se dovedească — 
se temea Jung — inacceptabile pentru Freud. Asociaţiile 
făcute de el în jurul visului sunt concise şi la obiect, căci 
Jung nu era, precum Freud, adeptul folosirii neîngrădite a 
procedeului asociaţiei libere. Pentru Jung, asociaţiile iz¬ 
buteau să uşureze interpretarea visului doar atâta vreme cât 
se limitau la imaginile din vis. Asociaţia liberă freudiană 
îl îndepărta pe visător de vis, în viziunea lui Jung, nefăcând 
decât să-l trimită neîncetat înapoi, la complexele lui infan¬ 
tile, ceea ce anula însuşi scopul procedeului. 

Jung spune că a asociat imediat cuvântul vameş cu acela 
de cenzură, iar în asociere cu frontieră s-a gândit la frontiera 
dintre conştient şi inconştient, pe de-o parte, şi dintre pro¬ 
priile sale puncte de vedere şi cele ale lui Freud, pe de alta. 
Despre cavaler, Jung spune: 

Oricine îşi poate imagina cu uşurinţă ce am simţit văzând deo¬ 
dată într-un oraş modem, la vremea aglomeraţiei de prânz, 
venind spre mine un cruciat. Ceea ce m-a frapat ca fiind extrem 
de bizar a fost că nimeni din mulţimea de oameni ce treceau 
pe-acolo nu părea să-l remarce... era ca şi cum ar fi fost com¬ 
plet invizibil tuturor, în afară de mine... chiar şi în vis, ştiam 
că acel cavaler provenea din veacul al XH-lea. Este perioada în 
care debuta alchimia şi totodată căutarea Sfântului Graal. 
Legendele Graalului au fost întotdeauna de maximă impor¬ 
tanţă pentru mine, începând din clipa când le-am citit prima 
oară, la cincisprezece ani. Am avut intuiţia că în spatele aces- 

tor poveşti se află încă, bine ascuns, u n mate secret. Ca atare 
mi se părea foarte firesc ca visul să evoce lumea Cavalerilor 
Graalului şi a căutării lor — pentru că ea era, în sensul cel 
mai profund, proptia mea lume, care n-avea nimic de-a face 
cu lumea lui Freud. întreaga mea fiinţă era în căutarea unui 
lucru încă neştiut, însă capabil să confere o semnificaţie banali¬ 
tăţii vieţii. (MDR 158-161). 

Contextul cultural 

Frontiera reprezintă o linie acceptată de demarcaţie între 
două state: în termenii logicii visului, faptul că ele sunt state 
naţionale ori stări* mentale e prea puţin important. Ceea 
ce nu poate fi trecut cu vederea e altceva: statul lui Freud 
este Austria, iar al lui Jung Elveţia; şi Freud, într-o anume 
postură „imperială", inspectează frontiera dintre ele. La fron¬ 
tieră bunurile personale ale cuiva sunt supuse unui examen 
minuţios, bagajele sunt deschise, căutându-se obiecte de 
contrabandă, paşaportul e cercetat spre a se verifica dacă 
împuternicirile posesorului sunt valide, iar toate astea se fac 
de către un funcţionar al Vămii. Poate exista oare aici o trimi¬ 
tere la obiectul de studiu al psihanalizei (frontiera între con¬ 
ştient şi inconştient) şi la Freud ca analist-şef, prost dispus, 
jignit şi trist pentru că-1 bănuieşte pe visător că ar nutri idei 
deopotrivă subversive şi discutabile? Reflectând asupra visu¬ 
lui, Jung a făcut, desigur, această legătură. De ce însă, s-a 
întrebat, să-l viseze pe Freud în ipostază de fantomă a unui 
vameş? „Poate să fie asta dorinţa ucigaşă pe care Freud 
insinua că aş resimţi-o în ce-1 priveşte?" Jung a decis că nu, 
căci n-avea nici un motiv să-i dorească moartea. Şi-a consi¬ 
derat visul mai curând o formă de compensare şi corectare 


• în engleză state înseamnă stat şi totodată stare, joc de cuvinte care 
se pierde în traducere. (A ’,t.) 

a atitudinii sale conştiente faţă de Freud, p e care o percepea 
acum drept exagerat de deferentă. Visul îi recomanda un 
mod de-a fi mai critic, mai viguros în interacţia sa cu Freud. 

Suprapunerea Baselului cu Italia în cea de-a doua parte 
a visului este probabil o trimitere la opera concetăţeanului 
lui Jung, Jakob Burckhardt, care a legat civilizaţia oraşului 
lor de cea a Renaşterii italiene. Această Italie e lumea ani- 
mei şi a iubirii, a lui Dante şi Beatrice, Petrarca şi Laura, 
a artei şi re-naşterii spiritului omenesc. Faptul că soarele 
se află la zenit şi lumea se revarsă spre casă, părăsind maga¬ 
zinele, evocă enantiodromia de la mijlocul vieţii, aşa cum 
o descria Jung (p. 94 de mai sus): „în momentul amiezei, 
începe coborârea. Iar coborârea înseamnă inversarea tutu¬ 
ror idealurilor şi valorilorcare fuseseră îndrăgite dimineaţa." 
Prima jumătate a vieţii e viaţa „acumulării şi cheltuirii", însă 
acum magazinele s-au închis şi etapa aceasta s-a sfârşit. Ce 
făgăduieşte viitorul? Răspunsul se întruchipează în silueta 
neobişnuită a cavalerului acoperit de armură; nu e un om 
al viitorului, ci un personaj arhetipal al trecutului, nobilul 
creştin, războinicul-curtean. El aparţine veacului al XlI-lea, 
pe care Jung îl asociază cu începuturile alchimiei şi apariţia 
legendei Sfântului Graal. 

Contextul arhetipal 

Imaginile arhetipale cele mai semnificative din acest vis 
sunt potirul (Graalul), cavalerul/războinicul şi crucea. Ele 
punîn evidenţă, fiecare şi prin asociere, tema arhetipală a 
regelui bătrân şi muribund, cea a vindecătorului rănit şi a 
şamanului/magicianului. 

Potrivit legendei, Graalul este potirul folosit de Isus la 
Cina cea de Taină, iar apoi de losif din Arimateea casă adune, 
după răstignire, sângele Mântuitorului şi să-l păstreze. E 

vorba, aşadar, de cel mai preţios obiect al cultului creştin. 
Totuşi tema potirului miraculos este cu mult mai veche decât 
creştinismul. Aşa cum însuşi Freud s-ar fi arătat, cel din¬ 
tâi, de acord, Graalul sau potirul e un simbol feminin, o 
matrice în care se petrece o metamorfoză miraculoasă, dătă¬ 
toare de viaţă. Potirul sau vasul e un element central în 
tradiţia alchimică, avându-şi începuturile în vechea Chină 
şi ajunsă în Europa de nord, cum observa Jung, în secolul 
alXll-lea. Gnosticii, faţă de care Jung simţea o mare afini¬ 
tate, credeau că unul dintre zeii originari dăruise oamenilor 
un krater, un vas pentru amestecuri, unde erau cufundaţi 
cei care urmăreau transformarea spirituală. Această tradiţie 
gnostică pare să fi pătruns în alchimia europeană prin inter¬ 
mediul lui Zosimos Panopolis, unul dintre primii şi cei mai 
influenţi alchimişti, ale cărui viziuni aveau să-l intereseze 
foarte mult pe Jung ceva mai târziu. Misticii medievali adop¬ 
taseră vasul (potirul) în chip de simbol al sufletului al cărui 
rost este să fie umplut iarăşi şi iarăşi de Graţia Divină. 

Asocierea legendei Graalului cu Anglia şi Cavalerii 
Mesei Rotunde ai Regelui Arthur s-a făcut prin intermedi¬ 
ul lui Merlin, marele magician, şaman şi bard al mitologiei 
celtice. Merlin s-a născut din unirea vinovată a diavolului 
cu o fecioară inocentă, apărând astfel o contrapondere la 
figura lui Cristos. La începutul carierei sale, Merlin pre¬ 
zidează o luptă cu balaurul, având drept consecinţă înlătu¬ 
rarea bătrânului rege uzurpator Vertigier şi înlocuirea lui cu 
Regele Uter, căruia Merlin îi mărturiseşte taina Graalului, 
învăţându-1 să dureze a Treia Masă. Prima Masă fusese a 
Cinei celei de Taină; a Doua fusese Masa pe care losif din 
Arimateea păstrase Graalul, o masăpa trată ; a Treia Masă, 
care avea să se datoreze Regelui Uter, trebuia să fie rotundă. 
Această rotunjire a pătratului este esenţa însăşi a configu¬ 
raţiei de mandata şi simbolizează atingerea totalităţii. 

realizarea completă a Sinelui. Căutarea Sfântului Graal 
reprezintă căutarea individuaţiei, asumată sub specie aeter- 
nitatis. 

Legenda Graalului l-a fascinat pe Jung toată viaţa. în ado¬ 
lescenţă îi citise pe Malory şi Froissart, iar din întreaga muzi¬ 
că îi plăcea cel mai mult Parsifal de Wagner. Şi-ar fi dedicat 
tot atâta timp din viaţă Graalului ca şi alchimiei, dacă soţia 
lui nu şi-ar fi exprimat marea dorinţă să întreprindă ea însăşi 
această cercetare. Rezumându-ne la relaţia cu visul, cel mai 
interesant aspect al legendei, în afara potirului însuşi, este 
tema „bătrânului rege bolnav", Amfortas. Asemenea lui 
Chiron din mitologia greacă, Amfortas are o rană care nu 
se vindecă; iar aspectul incitant al acestei răni este loca¬ 
lizarea ei: se afl ă pe coapsă, în zona genitală. Rana lui Am¬ 
fortas e o rană genitală, chinul lui e un chin sexual. El doreşte 
să renunţe la autoritatea de rege şi să i-o transfere lui Parsifal 
— cam în acelaşi fel în care Freud dorea să o transmită pe 
a sa lui Jung —, însă n-o poate face decât în clipa când 
Parsifal îl va întreba despre Graal. 

Jung însuşi n-a făcut această legătură între Amfortas şi 
Freud, dar s-a referit la aceea cu tatăl său, care fusese în 
propria-i viaţă precursorul psihologic al lui Freud: „îmi 
amintesc de tatăl meu ca de un suferind atins de rana lui 
Amfortas, un «rege-pescar» cu o rană ce nu voia să se vin¬ 
dece — acea boală a creştinilor căreia alchimiştii îi căutau 
leacul. Iar eu, asemenea unui Parsif al «amuţit», am fost de-a 
lungul adolescenţei martorul acestei boli şi, la fel ca Parsifal, 
n-am reuşit să scot o vorbă. N-am avut decât vagi bănuieli" 
(MDR 205). 

Freud era şi el un „rege-pescar", iar Jung se dovedea în 
prezenţa lui la fel de incapabil să vorbească precum Parsif al, 
căci nu-1 întrebase niciodată despre slujba pe care o oficia 

înaintea zeului sexualităţii. Iată d e ce relaţia lor a durat atât 
cât a durat. 

Subjugat de personalitatea lui Freud, trecusem sub tăcere pe 
cât îmi fusese cu putinţă propriile mele judecăţi şi îmi repri¬ 
masem criticile. Era o condiţie indispensabilă ca să colaborezi 
cu el. Mi-am spus: „Freud e cu mult mai înţelept şi mai experi¬ 
mentat ca tine. Deocamdată trebuie doar să asculţi ce-ţi spune 
şi să înveţi de la el.' 4 Iar pe urmă, spre propria-mi mirare, m-am 
pomenit visându-1 în ipostaza unui slujbaş ursuz al mo¬ 
narhiei imperiale austriece, a unui defunct, a fantomei unui 
inspector vamal, capabilă să se mai ţină încă pe picioare!" 
(MDR 159) 

Simbolismul crucii necesită o oarecare amplificare: ea 
indică punctele cardinale ale mandalei şi este simbolul 
creştin al totalităţii, reprezentând reconcilierea contrariilor 
prin suferinţă, comemorarea individuaţiei lui Cristos şi a 
răs-cumpărării întru Domnul. Crucea reprezintă calea prin 
care te supui destinului personal de fiinţă omenească — pen¬ 
tru creştin, dar şi penlru alchimist. 

A le supune dezacordului fundamental propriu naturii umane 
înseamnă să accepţi faptul că sufletul e dezbinat. Alchimia te 
învaţă că tensiunea aceasta e cvadruplă, alcătuind o cruce 
reprezentând cele patru elemente antagoniste. Cuatemitatea 
e cea mai simplă formă sub care poate fi privită o astfel de 
opoziţie totală. „Crucea" —ca foimă de suferinţă — exprimă 
realitatea psihică şi, ca atare, a-ţi purta crucea este un simbol 
adecvat pentru totalitatea şi pătimirea pe care alchimistul le 
desluşea în lucrarea sa. (CfTXVI, § 523) 

Cruciatul singuratic este ostaşul creştin mărşăluind parcă 
spre luptă. Are un ţel, un destin, pe care trebuie, vrând-nevrând, 

să-l împlinească. Este imaginea a ceea ce avea s ă devină 
Jung, nu ca creştin, ci ca om. „Când un om ştie mai mult 
decât ceilalţi devine singuratic 1 ', scria el spre sfârşitul vieţii. 

fn mine se afla un daimon... care mă subjuga... Nu puteam 
niciodată să mă opresc la ceva anume, odată obţinut. Trebuia 
să merg mai departe, să-mi prind din urmă viziunea. Cum con¬ 
temporanii mei nu puteau percepe această viziune, ei nu 
vedeau decât un nebun, zorind mereu înainte... Eram în stare 
să devin profund interesat de oameni; dar de îndală ce vedeam 
înlăuntrul lor, vraja dispărea. în felul acesta mi-am făcut ne¬ 
număraţi duşmani. Omul creator e prea puţin stăpân pe pro- 
pria-i viaţă. El nu e liber. Este încătuşat şi determinat de 
daimonul său... Această lipsă de libertate a fost extrem de du¬ 
reroasă pentru mine. Adesea mă simţeam ca pe un câmp de 
bătălie, zicând: „Tu ai căzut acum, dragul meu camarad, dar 
eu sunt nevoit să merg mai departe." (MDR 328-329) 

După toate cele spuse până acum, cititorul poate să-şi 
dea seama că analiza visului în manieră jungiană e un pro¬ 
ces discursiv presupunând o considerabilă erudiţie, ca şi un 
anume talent pentru percepţia simbolică. Această analiză 
cuprinde mult mai mult decât simpla interpretare a mesaju¬ 
lui de bază,careîncazuldefaţă ar putea fi formulat pe scurt 
astfel: „Descotoroseştc-te de Freud şi urmează-ţi propria 
calc." 

înainte de a deveni student la medicină, Jung cochetase 
cu ideea de a studia arheologia, şi domeniul acesta n-a înce¬ 
tat niciodată să-l captiveze. Aşa cum spunea deseori, abor¬ 
da visul ca şi cum ar fi fost un text încă nedescifrat şi îşi 
folosea, în această încercare, toate instinctele de arheolog. 
Numai atunci când ai dezgropat temeliile personale, cultura¬ 
le şi arhetipale ale unui vis ajungi în situaţia să-i cumpăneşti 
implicaţiile. Apoi, pe măsură ce dai ocol locului în care ai 

săpat, ţi se dezvăluie arhitectura visului şi în acelaşi timp 
percepi ce căutase să obţină arhitectul şi încotro poate să 
ducă întreaga lui forţă creatoare. E un subtil proces de 
cernere, de catalogare şi comparare, presupunând mult fler 
imaginativ: visul nu trebuie niciodată dezgropat distructiv, 
ci degustat în atmosfera lui, mesajul păstrându-i-se intact. 

Aşa cum a descoperit Jung, temele de mare importan¬ 
ţă din viaţa cuiva au tendinţa să se repete, ceea ce se poate 
verifica studiind serii de vise provenite de la aceeaşi per¬ 
soană. Jung însuşi a revenit la tema Graalului intr-un vis 
avut în 1938 în India, vis care, ca şi cel cu cruciatul, îl re¬ 
punea în legătură cu fantezia din copilărie privind castelul 
şi promontoriul său de stânci. în acest vis Jung se afla, 
împreună cu o serie de prieteni şi cunoştinţe din Ziirich, pe 
o insulă necunoscută din dreptul coastei sudice a Angliei. 
Era o fâşie de pământ lungă şi îngustă, iar pe coasta stân- 
coasă a capătului ei sudic se afla un castel medieval. „în 
faţa noastră se înălţa un beffroi impozant, prin poarta căruia 
se puteau vedea mari trepte de piatră. Am izbutit să vedem 
doar că treptele ajungeau, în partea de sus, într-o sală cu 
coloane. Sala aceasta era luminată palid de flacăra unor 
lumânări. Mi-am dat seama că era vorba de castelul Gra¬ 
alului şi că în seara aceea va avea loc acolo o «celebrare a 
Graalului»...“ (MDR 262) 

Lumea cavalerului, a Graalului, a lui Merlin nu era lumea 
lui Freud, ci a sa — lumea castelului de pe stânci, cu coloana 
lui de aramă şi laboratorul de alchimie. Problema lumii mo¬ 
deme, ca şi originea nevrozelor nu rezidau atât în refularea 
sexuală, cât în „pierderea sufletului", adică lipsa de percepţie 
a sacrului. Aportul lui Freud nu slujea decât la aplanarea 
situaţiei jalnice în care se află cultura noastră, dat fiind că 
el se străduia să descopere sacrul într-un unic instinct fun¬ 
damental — sexul. Idealul cavaleresc, una din cele mai 

nobile expresii ale sufletului european, rămânea ignorat. 
Sfânta Căutare a cavalerului degenerase în „tărâmul devas¬ 
tat" al civilizaţiei noastre postcreştine. 

Tema aceasta a revenit la rândul ei într-un alt vis, în care 
Jung se afla înconjurat de sarcofage datând din epoca mero- 
vingiană. Trecea apoi pe lângă personaje defuncte din seco¬ 
lul al VllI-lea şi continua să meargă până când ajungea la 
nişte morminte din secolul al Xll-lea, unde se oprea în faţa 
cadavrului unui „cruciat în platoşă de zale, întins acolo cu 
mâinile împreunate. Silueta lui părea sculptată în lemn. 
Vreme îndelungată, l-am privit crezând că e într-adevăr mort. 
însă deodată am văzut cum un deget al mâinii lui stângi 
începe să se mişte încetişor" (MDR 167). 

Cavalerul este încă viu în inconştientul său, punându-i 
la dispoziţie, din trecut, o cale pe care să înainteze înde- 
părtându-se de figura muribundă a lui Freud — funcţionarul 
vamal cel jignit. Există însă un trecut şi un viitor (crucea 
roşie a cruciatului, în faţă şi în spate) puse în evidenţă de 
simbolul creştin al totalităţii şi mântuirii, starea de răs¬ 
cumpărare întru Domnul. îi fusese sortit să înainteze aseme¬ 
nea cavalerului, ignorat de mulţimea din jur, având ca singur 
sprijin pâlpâirea propeiei sale „luminiţe" şi câteva suflete 
înruditepe care avea să le adune înjurul Mesei lui Rotunde. 

Nu e posibil să descrii în mod adecvat în cadrul unui sin¬ 
gur capitol transformarea profundă pe care o poate aduce, 
în cazul optim, analiza jungiană — ori să oferi ceva mai mult 
decât o schiţă rudimentară a principiilor pe care se bazează 
practicarea ei. Totuşi încercarea merită făcută, căci şcoala 
analitică marcată de numele lui Jung este cea mai de seamă 
moştenire lăsată de el culturii noastre. 

Inovaţiile introduse de Jung au depăşit cu mult ca in¬ 
fluenţă propria sa şcoală şi se cuvine să spunem că influenţa 
aceasta a fost generoasă şi umană. Formulările lui iniţiale 
au provenit în mare parte, aşa cum am văzut, din propria sa 
„boală creatoare", dar au reprezentat totodată o reacţie la 
stereotipul analistului freudian clasic, stând tăcut şi distant 
înapoia divanului, emiţând din vreme în vreme sentinţe şi inter¬ 
pretări ex cathedra , dar neimplicându-se în nici un fel în 
angoasele şi suferinţele pacientului. Jung a venit în loc cu o 
propunere radicală: ca analiza să fie un proces dialectic, o 
comunicare în ambele sensuri între doi oameni la fel de 
implicaţi. Deşi la data când a sugerat-o prima oară era vorba 
de o idee revoluţionară, modelul acesta i-a influenţat pe psiho- 
terapeuţii din majoritatea şcolilor, chiar dacă mulţi dintre 
ei nu par să-şi dea seama că a fost iniţiat de Jung. 

Aportul lui Jung la practica psihoterapeutică poate fi 
împărţit, pentru simplitate, în patru secţiuni: (1) modul în 

care a abordat boala mentală; (2) atitudinea sa faţă de pa¬ 
cienţi; (3) principiile şi tehnicile urmate în cursul tra¬ 
tamentului; (4) opiniile sale cu privire la rolul terapeutului. 


Boala 

Formulându-şi modalitatea proprie de abordare a bolii mentale, 
Jung se împotrivea nu numai concepţiilor psihanalizei freu- 
diene, ci şi ideilor care predominau pe atunci — şi în mare 
măsură mai predomină încă — în psihiatria obişnuită. 
Adevărul este că experienţa lui Jung era mai solidă şi men¬ 
talitatea lui cu mult mai luminată decât a majorităţii celor ce 
practicau fiecare dintre aceste discipline. Freud îşi experimen¬ 
tase şi (spre satisfacţia sa) îşi confirmase ipotezele bazându-se 
pe analizele întreprinse asupra unui lot restrâns de pacienţi 
austrieci aparţinând clasei mijlocii înstărite, majoritatea fiind 
femei suferind de isterie (afecţiune foarte la modă la sfârşitul 
secolului al XlX-lea, dar rareori diagnosticată astăzi). Pa¬ 
cienţii lui Jung proveneau, în schimb, cel puţin la începu¬ 
tul carierei sale, din toate categoriile sociale ori profesionale, 
prezentând practic toate afecţiunile descrise în Manualul de 
psihiatrie al lui Krafft-Ebing. în plus, Jung se baza, în afir¬ 
maţiile sale, nu numai pe sine însuşi şi pe pacienţi, ci şi pe 
cercetarea in extenso a miturilor, a religiilor comparate şi 
a antropologiei, străduindu-se din răsputeri să stabilească 
adevăruri universale, valabile pentru toate fiinţele umane, 
indiferent de clasa, rasa ori credinţa lor. Şi mai presus de 
orice, făcea tot posibilul să nu eşueze în dogmatism. Când 
colegul său englez E. A. Bennet i-a spus, în 1951, că scrie 
un articol despre el pentru British Medical Journal, Jung 
i-a răspuns imediat: „Indiferent ce spuneţi, explicaţi că n-am 

nici o dogmă, că rămân mereu deschis şi că pentru mine 
lucrurile nu sunt imuabile." 

Umanitatea luminată a modului său de-a aborda boala 
mentală a fost evidentă încă de când şi-a început lucrul la 
Burgholzli ca asistent al lui Bleuler. Spre deosebire de marea 
majoritate a psihiatrilor vremii, Jung asculta realmente, aşa 
cum remarcam mai devreme (v. mai sus p. 26), tot ce îi 
spuneau pacienţii, oricât de ireal sau halucinant le-ar fi fost 
discursul. Aşa cum scria, mult mai târziu: 

în multe cazuri din psihiatrie, pacientul care vine la noi deţine 
o poveste care nu a fost spusă şi pe care, de regulă, nimeni 
n-o cunoaşte. în opinia mea, terapia începe cu adevărat abia 
după investigarea acestei poveşti absolut personale. E taina 
pacientului, stânca de care a fost zdrobit. Dacă îi ştiu această 
poveste secretă, posed o cheie a tratamentului... Problema tera¬ 
piei este întotdeauna persoana ca întreg, niciodată simptomul 
izolat. Trebuie să punem acele întrebări care solicită întrea¬ 
ga personalitate. (MDR 118) 

Urmărind cu atenţie ce îi spuneau pacienţii, scria Jung, 

.. .mi-am dat seama că ideile paranoide şi halucinaţiile conţin 
un germene de sens. în spatele psihozei se află o personali¬ 
tate, istoricul unei vieţi, o alcătuire de speranţe şi dorinţe. Dacă 
nu le înţelegem, vina ne aparţine. Am început apoi să pricep 
pentru prima oară că înăuntrul psihozei se află disimulată o 
psihologie generală a personalităţii şi că ne confruntăm, şi aici, 
cu străvechile conflicte umane. Chiar dacă pacienţii pot părea 
mărginiţi şi apatici, sau complet imbecilizaţi, în mintea lor se 
petrece ceva mai mult şi cu mai mult sens decât ai impresia, 
în străfundurile bolnavilor mentali nu descoperim nimic nou 
sau necunoscut, ci întâlnim de fapt substratul propriei noas¬ 
tre naturi. {MDR 127) 

Lucrul acesta e încă şi mai adevărat î n cazul nevrozei: 
„Procesele psihice ale neuroticilor diferă prea puţin de ale 
aşa-numtţiloroameni normali — căci cine oare e astăzi abso¬ 
lut sigur că nu este la rândul lui neurotic?" (C1PVI11, § 667) 

Deşi învăţase la Burgholzli totul despre stabilirea unui 
diagnostic psihiatric, Jung considera că procedeul nu are 
decât o utilitate limitată: „Diagnosticele clinice sunt im¬ 
portante, pentru că oferă doctorului un anumit sistem de ori¬ 
entare. Dar ele nu-1 ajută pe pacient. Crucială este 
povestea. Căci numai ea dezvăluie fundalul omenesc şi 
suferinţa umană şi numai de aici încolo terapia doctorului 
începe să acţioneze" (MDR 124). 

Vechea abordare patologistă, care persistă în psihiatria 
generală până în ziua de azi, descrie bolile mentale ca pe 
nişte entităţi distincte, fiecare prezentând un tablou clinic 
specific şi bine determinat. Jung considera acest lucru bene¬ 
fic până la un punct, având însă dezavantajul de a proiec¬ 
ta în prim-plan toate trăsăturile neesenţiale ale afecţiunii, în 
vreme ce disimulează tocmai aspectul esenţial, anume „fap¬ 
tul că boala în cauză este întotdeauna un fenomen profund 
individual" ((CW XVII, § 203). 

în termeni foarte generali, Jung credea că schizofrenia 
(psihoza) şi isteria (nevroza) sunt nişte expresii-limită ale 
celor două tipuri fundamentale de atitudine: introversiunea 
extremă — având ca rezultat retragerea libidoului din lumea 
exterioară şi canalizarea lui într-un univers absolut privat 
al fanteziei şi imaginilor arhetipale — şi extraversiunea 
extremă, ducând, prin pierderea simţului de integritate lăun¬ 
trică, la o exagerată grijă pentru propria influenţă exercitată în 
universul relaţiilor sociale. Cu alte cuvinte, schizofrenicii tră¬ 
iesc în inconştient, pe când istericii trăiesc în persona proprie. 

Văzute, aşadar, în contextul lor conceptual cel mai larg, 
atât sănătatea, cât şi boala mentală sunt funcţii de echilibru 


143 



JUNG 


sau dezechilibru homeostatic între nevoile factorului indi¬ 
vidual şi cerinţele celui colectiv. Oamenii ajung neurotici 
pentru că înlăuntrul lor s-au petrecut sciziuni, iar procese¬ 
le conştiente şi inconştiente nu mai funcţionează echilibrân- 
du-se homeostatic. Această „dezbinare cu inconştientul" este 
„sinonimă cu pierderea instinctului şi a rădăcinilor". însă 
„dacă izbutim să ne dezvoltăm aşa cum trebuie acea funcţie 
pe care am numit-o transcendentă, discordanţa încetează şi 
ne putem bucura de latura benefică a inconştientului. In¬ 
conştientul ne oferă atunci toată acea încurajare şi asistenţă 
pe care natura cea generoasă o poate revărsa asupra omu¬ 
lui" (CW XIV, § 502). 

Este adevărat că Jung pune mereu accentul pe viaţa psi¬ 
hică lăuntrică a omului, şi totuşi el nu ignoră importanţa 
adaptării la cerinţele sociale: 

Astfel, din punct de vedere psihologic (nu clinic), putem 
împărţi psihonevrozele în două grupe principale: una cu¬ 
prinzând oamenii „colectivi", cu o individualitate puţin dez¬ 
voltată, cealaltă cuprinzându-i pe „individualişti", cu o adaptare 
de tip colectiv atrofiată. în consecinţă, atitudinea terapeutică 
e diferită, căci este absolut limpede că un individualist neuro- 
tic nu poate fi vindecat decât dacă îşi recunoaşte omul colec¬ 
tiv lăuntric — aşadar necesitatea adaptării de tip colectiv. (CW 
XVI, § 5) 

Opinia lui Jung, după care simptomele psihiatrice sunt 
exacerbări persistente ale reacţiilor psihofiziologice naturale, 
n-a fost împărtăşită doar de Freud, ci şi reafirmată de către 
acei psihiatri contemporani care utilizează în abordarea bolii 
mentale concepte etologice. Dr. Brant Wenegrat de la 
Stanford University Medical Centre din California, de pildă, 
consideră toate sindroamele psihopatologice, fie ele psiho- 
tice, neurotice ori de tip psihopatie, drept manifestări anor- 

male sub aspect statistic ale strategiilor de reacţie înnăs¬ 
cută (propriul său termen pentru arhetipuri), strategii co¬ 
mune tuturor indivizilor, indiferent dacă sunt sănătoşi sau 
bolnavi mental. 

Jung a dus această concepţie mult mai departe, afi rmând 
că formarea simptomului este ea însăşi un rezultat al pro¬ 
cesului de individuaţie, că boala e un act creator autonom, 
o funcţie a imboldului de creştere şi dezvoltare a psihicului 
constrâns să se manifeste în condiţii anormale. Nevroza este, 
în consecinţă, o formă de adaptare, — deşi o „adaptare infe¬ 
rioară" — a unui organism potenţial sănătos care răspunde 
cerinţelor vieţii. „Din cauza unui obstacol oarecare — o 
slăbiciune sau un def ect constitutiv, o educaţie proastă, expe¬ 
rienţe nefericite, o atitudine neadecvată etc. — omul se 
retrage dinaintea dificultăţilor vieţii...“ (CW XIII, § 472). 
Individuaţia e alterată sau o ia pe un drum greşit pentru că 
individul întâmpină dificultăţi în obţinerea unei adaptări 
mature, iar asta deoarece anumite nevoi arhetipale esenţiale 
în procesul său de dezvoltare n-au fost satisfăcute la momen¬ 
tul potrivit, în trecut. 

Totuşi lucrul acesta nu înseamnă că Jung era de acord 
cu Freud asupra situării invariabile a originii nevrozei în 
copilărie. Dimpotrivă, pentru el nevroza era determinată de 
incapacitatea de a lupta cu împrejurările prezente. Ea poate 
să apară în oricare din etapele ciclului vieţii ca reacţie la 
diverse evenimente exterioare — cum ar fi, de exemplu, să 
mergi la o şcoală nouă, să-ţi pierzi unul dintre părinţi, să-ţi 
schimbi slujba, să fii chemat la armată, să te căsătoreşti, să 
fii însărcinată cu primul copil etc. E adevărat că traumele 
din trecut pot predispune individul să manifeste simptome 
neurotice, dar traumele acestea nu constituie cauza nevrozei. 
Prin urmare, în opinia lui Jung nevroza este, în esenţă, o 
formă de fugă din faţa unui eveniment solicitant al vieţii 
în raport cu care individul se simte dezarmat. Jung îşi învăţa 


145 



JUNG 


în consecinţă elevii să se întrebe întotdeauna atunci când 
aveau de-a face cu un nou pacient: „De ce sarcină încearcă 
oare să scape pacientul?" 

Nu rareori, problema pacientului dispare chiar în clipa 
când prăbuşirea psihică l-a exclus din viaţa activă, dar viaţa 
e resimţită ca fundamental sterilă şi lipsită de sens. 

Am văzut adesea oameni care devin neurotici atunci când se 
mulţumesc cu răspunsuri inadecvate sau greşite la problemele 
vieţii. Urmăresc o poziţie socială, căsătoria, reputaţia, succe¬ 
sul exterior sau câştigul, rămânând nefericiţi şi nevrozaţi chiar 
dacă au obţinut ceea ce urmăresc. Astfel de oameni se limi¬ 
tează de regulă la un orizont spiritual prea îngust. Viaţa lor 
nu are destul conţinut, destulă semnificaţie. Dacă li se dă 
putinţa să se dezvolte, căpătând o personalitate mai amplă, 
nevroza lor de obicei dispare, lată de ce idaea de dezvoltare 
a fost întotdeauna pentru mine de maximă importanţă. 

Faptul că Jung înţelegea formarea simptomului ca pe un 
act creator era extrem de valoros pentru instalarea unei ati¬ 
tudini terapeutice optimiste atât a pacientului, cât şi a tera¬ 
peutului, deoarece, în loc ca simptomele să fie considerate 
o formă inutilă de suferinţă, ele puteau fi privite ca „dureri 
de creştere" ale sufletului în efortul său de a scăpa de frică 
şi a găsi împlinirea, ca o nepreţuită şansă de a deveni con¬ 
ştient şi a spori. Nevroza, spune Jung într-o formulare ce 
se apropie cel mai mult de o definiţie definitivă, este sufe¬ 
rinţa acelui suflet care nu şi-a găsit sensul. 


Pacientul 

Mulţi dintre pacienţii care l-au consultat pe Jung au vorbit 
despre cordialitatea, căldura şi amabilitatea cu care erau 

primiţi. Simţul umorului, mereu prezent, nu-i îngăduia să 
pară infatuat ori să-şi dea importanţă; şi niciodată nu încerca 
să mascheze faptul că e la rândul lui supus greşelilor, ca 
orice fiinţă umană. De pildă, odată şi-a întâmpinat un nou 
pacient profund zbuciumat cu un zâmbet încurajator, spu- 
nându-i: „Văd că ai dat şi dumneata de bucluc!" Era încre¬ 
dinţat că trebuie să-i trateze pe oameni mai curând ca pe 
nişte fiinţe umane decât ca pe nişte„pacienţi“ şi îşi învăţa 
elevii că fiecare consultaţie trebuie să fie o întrevedere 
deopotrivă mondenă şi clinică. De aceea n-a utilizat nicio¬ 
dată un divan sau alte tehnici ori trucuri vădite ale meseriei, 
tratând pe oricine ca şi cum ar fi fost fundamental normal 
şi sănătos, dar admiţând, printre altele, că s-ar putea să aibă 
un necaz. „Dacă acea persoană are o nevroză, spunea, asta 
reprezintă ceva în plus, dar oamenii trebuie consideraţi nor¬ 
mali şi întâmpinaţi aşa cum se obişnuieşte în lume" (Bennet, 
Meelings with Jung <!ntrevederi cu Jung>, 32). 

Ceea ce îi impresiona pe cei mai mulţi din pacienţii săi 
era gradul în care se afla în interiorul situaţiei analitice, abso¬ 
lut înăuntru: nu distant şi invizibil, nu un ecran de proiecţii, 
un manipulator de transfer, un impresar clinic, ci aflându-se 
acolo ca persoană reală, complet implicată în problemă, 
respectând pacientul ca pe un egal, neconsiderându-1 defel 
un inferior bolnav. Dorinţa intensă de a renunţa la orice idee 
de superioritate personală sau încredinţare că deţine toate 
răspunsurile mergea mână-n mână cu bucuria de a-şi 
recunoaşte propria vulnerabilitate, în credinţa că „numai doc¬ 
torul rănit vindecă". „E foarte important să nu ştii toate 
răspunsurile", spunea. „Adesea nu ştim şi, chiar dacă am şti, 
n-ar avea nici o importanţă, căci e mai bine pentru pacient 
să descopere el însuşi răspunsurile" (ibid., 32). 

Analista mea, Irene Champemowne, care a fost la rândul 
ei analizată de Jung, îmi spunea că îţi dădea sentimentul 

că se află acolo nu pentru că-ţi este, pur şi simplu, analist, 
ci pentru că prin tine îşi continuă propria cercetare, el însuşi 
învăţând din tot ce se petrecea. Iar lucrul acesta conferea 
discuţiilor o semnificaţie sporită. Jung însuşi o mărturisea 
în autobiografia lui: „Pacienţii mei m-au apropiat într-atât 
de adevărul vieţii omeneşti, încât n-am putut să nu învăţ 
lucruri esenţiale de la ei. întâlnirile cu oameni aşa de dife¬ 
riţi, petrecute la niveluri psihologice atât de diferite, au fost 
pentru mine incomparabil mai importante decât conversa¬ 
ţiile dezlânate pe care le-am avut cu celebrităţile" (MDR 143). 

Mai presus de orice, n-a uitat niciodată că fiecare pa¬ 
cient este aparte şi că regulile generale, ideile dogmatice 
şi metodele universale nu i se pot niciodată aplica: „învaţă 
teoriile, îşi sfătuia el elevii. Apoi, când pacientul intră pe 
uşă, uită-le.“ Era împotriva terapiei de grup şi a tuturor 
leacurilor fabricate în scrie. „Când ai de-a face cu indivizii, 
doar înţelegerea individuală va avea efect." 

Vom vedea că abordarea jungiană a pacientului diferă 
radical de aceea a psihiatrului convenţional, care aplică 
„modelul medical" tuturor celor pe care-i consultă, concen- 
trându-se asupra semnelor şi simptomelor de boală pentru 
a stabili „ce este în neregulă", a pune diagnosticul şi a pre¬ 
scrie un tratament, păstrându-şi mereu distanţa clinică şi 
autoritatea profesională. Dimpotrivă, Jung nu aborda pa¬ 
cientul din perspectiva patologiei, ci preîntâmpinând sănă¬ 
tatea în încercarea de a stabili „ce poate fi în regulă"; se 
concentra mai degrabă asupra simbolurilor şi sensurilor 
decât a simptomelor, descoperind ce nevoi arhetipale au 
suf erit frustrări şi trebuie satisfăcute şi legându-se de pacient 
prin intermediul intimităţii şi al „reciprocităţii" situaţiei ana¬ 
litice. Deosebirea esenţială între cele două abordări este că 
psihiatrul vede pacientul ca pe o victimă a bolii, pe când 
jungianul îl vede ca pe un candidat la individuaţie. 

Tratamentul 

Atitudinea jungiană faţă de tratament este, şi ea, foarte dif cri¬ 
ţă de a psihiatriei convenţionale. Psihiatrul e preocupat să 
diminueze suferinţa prin asigurarea medicaţiei şi asistenţei, 
în vreme ce jungianul îl stimulează pe pacient să participe 
la propria suferinţă astfel încât să-i privească frontal sem¬ 
nificaţia şi să mobilizeze forţele vindecătoare ale inconştien¬ 
tului. A te confrunta cu perspectivele majore ale vieţii poate 
fi foarte dureros, dar reprezintă un imbold preţios la autoexa- 
minare, un stimulent la a te „trezi" asumându-ţi propriul chin 
şi depăşindu-1. Jung a exclamat odată, cu privire 1 a un pacient: 
„Slavă Domnului că a devenit neurotic!" — căci în acel caz, 
ca şi în multe altele, nevroza era un îndemn să se îngrijească 
de ceea ce era absent ori problematic în viaţa lui şi să 
pornească într-o călătorie de autodescoperire şi reînnoire. 

Pentru psihiatru — copleşit cum este adesea de prea 
numeroşii săi pacienţi — boala mentală e un duşman (asu¬ 
pra căruia îşi proiectează propria sa umbră bolnavă), un 
duşman ce trebuie înfruntat şi învins, un „diavol" care tre¬ 
buie alungat. Pentru jungian boala constituie un mesaj sim¬ 
bolic al inconştientului, indicând unde anume s-a împotmolit 
pacientul în lupta sa de împlinire a cerinţelor programului 
arhetipal al vieţii. Intr-o clinică psihiatrică pacientul par¬ 
curge ritualul consultaţiei, al diagnozei şi al tratamentului, 
pactizează cu psihiatrul pentru a fi descătuşat de boală şi 
e încurajat să se lepede de responsabilitatea stării sale chi¬ 
nuitoare, lăsându-se „pe mâinile bune" ale doctorului. Dim¬ 
potrivă, jungianul tratează pacientul ca întreg, încurajându-1 
să-şi asume deplina responsabilitate a condiţiei sale şi să-şi 
înţeleagă boala drept expresie a propriei vieţi trăite ca un 
tot. E învăţat să-şi vadă simptomele ca provenind dintr-un 
mod de existenţă lipsit de echilibru, el însuşi reprezentând 

rezultatul unei intenţii arhetipale deturnate. Tratamentul con¬ 
stă în a-1 ajuta să identifice şi să găsească nişte căi de amen¬ 
dare a frustrării arhetipale, părăsindu-şi unilateralitatea şi 
instaurând un nou echilibru între forţele contrare dinlăun- 
trul personalităţii lui luate ca întreg. 

Pentru a realiza acest lucru nu e de-ajuns să te limitezi 
la interacţia cu circumstanţele conştiente. Este esenţial să 
cunoşti situaţia din inconştient. Iar aici analiza viselor şi a 
transferului devine indispensabilă. Abordarea psihiatrică e 
complet dif erită: scopul nu este să pătrunzi în inconştient ori 
să primeşti mesajele susceptibile de a ţi fi transmise de aces¬ 
ta, ci să-l anihilezi, să-l reduci la tăcere cu medicamente. Ţelul 
psihiatriei este de a-ţi oferi primul ajutor şi „reabilitarea" — 
de a-1 reda pe pacient comunităţii. Posibilitatea ca prăbuşirea 
psihică să reprezinte o criză plină de semnificaţie existenţială 
şi o şansă de evoluţie lăuntrică e rareori luată în considerare. 

Totuşi, din onestitate faţă de profesiunea psihiatrică, tre¬ 
buie să recunoaştem că pacienţii lui Jung, după ce el a părăsit 
Burgholzli, nu au reprezentat nicidecum materia primă curen¬ 
tă a practicii psihiatrice. Majoritatea erau oameni instruiţi, 
înstăriţi şi aflaţi în a doua jumătate a vieţii. Unii erau ra¬ 
finaţi sub aspect psihologic, în sensul că beneficiaseră deja 
de o formă oarecare de psihoterapie înainte să-l consulte pe 
Jung, şi o bună parte aveau prea puţine dereglări strict psihi¬ 
atrice. „Cam o treime din cazurile mele nu suferă de vreo 
nevroză clar definibilă, ci de lipsă de sens şi de scop în viaţă. 
Nu m-aş împotrivi dacă ea ar fi numită nevroza generală a 
epocii noastre" (Clf XVI, § 83). 

Cărei cauze îi atribuia Jung „nevroza generală a epocii 
noastre"? — „Pierderii de suflet" colective: pierderii con¬ 
tactului cu marile simboluri mitice şi religioase ale culturii 
noastre, apariţiei instituţiilor sociale ce ne înstrăinează de 
propria natură arhetipală. Acest punct de vedere se situează 

în prelungirea celui susţinut de filozofi precum Diderot şi 
Nietzsche şi dezvoltat mai târziu de Freud în Nelinişte in 
civilizaţie, anume că beneficiile civilizaţiei se obţin cu preţul 
fericirii naturale. Jung considera că pe măsură ce civilizaţia 
noastră devine mai seculară, mai materialistă şi mai coerci¬ 
tiv extravertită, nefericirea, „lipsa de sens şi scop“ a vieţilor 
noastre sporesc. Care ar fi soluţia? Nu o „reîntoarcere la 
Biserică*', deoarece propria Iui experienţă l-a învăţat că — 
exceptând cazul când se produce o revelaţie de tip gnostic — 
religia organizată înseamnă moarte spirituală. Şi tot în urma 
propriei experienţe, era încredinţat că n-avem altă soluţie 
decât să părăsim căutarea exclusiv extravertită de sensuri, 
desfăşurată în lumea exterioară a obiectelor materiale şi atât 
de tipică pentru cultura noastră, spre a restabili, în schimb, 
contactul cu facultăţile creatoare de simboluri existente latent 
în însăşi natura noastră psihică. Iar pentru asta e nevoie de 
un intens travaliu psihologic care să ne facă receptivi la 
bogăţia lăuntrică a inconştientului, spre a ne realiza efectiv 
tendinţele către totalitate. în acest proces, semnificaţia şi sen¬ 
sul ne reumplu vieţile. 

Jung a împărţit analiza în patru etape care inevitabil se 
suprapun şi nu se succed neapărat, întotdeauna, în aceeaşi 
ordine. Ele sunt: 

(I) Confesiunea — reprezentând etapa catharsisului iniţial, în 
care pacientul împărtăşeşte analistului secretele care-1 apasă. 
Procesul este de regulă asociat cu un simţământ de mare 
uşurare, de despovărare, de eliminare a unei încărcături otrăvite. 
Sentimentele de vinovăţie scad în intensitate, la fel sentimen¬ 
tul de-a fi izolat, inferior, un paria. începe integrarea umbrei. 

(II) Clarificarea — etapă echivalentă, în mare, cu analiza 
„interpretativă" freudiană. Sunt examinate simptomele şi 
fenomenele de transfer şi sunt identificate zonele de dezvoltare 

ratată. î n această etapă s e produc rareori transformări radi¬ 
cale, dar începe interacţia intensă cu inconştientul. 

(III) Educarea : intuiţiile obţinute în etapele (I) şi (II) sunt 
implantate acum în viaţă. Persoana începe să se resimtă pe 
sine altfel şi să exploreze noi modalităţi de a fi. Lucrul aces¬ 
ta e însoţit de o mai bună adaptare la cerinţele societăţii. 

(IV) Transformarea : interacţia cu inconştientul determină per¬ 
soana să se confrunte cu umbra, anima sau animusul şi cu alte 
componente arhetipale activate spre a-i contracara homeosta- 
tic, în mod natural, dezvoltarea anterioară—îngustă, neurotică 
ori unilaterală. în această etapă intră în scenă, suverană, funcţia 
transcendentă a simbolurilor. Calea spre individuaţie este acum 
deschisă şi e asociată cu atingerea „identităţii de sine**, o stare 
depăşind simpla „normalitate“ sau „adaptare socială** şi re¬ 
prezentând deplina afirmare şi acceptare a persoanei proprii 
ca entitate completă şi perfect îndreptăţită. 

Jung a explicat procesul analitic prin prisma studiilor sale 
de alchimie. A admis că, asemenea alchimiei, analiza nu e 
o ştiinţă, ci o artă, o ars spagyrica (spagyrica provenind 
din două cuvinte greceşti, spân , care înseamnă a sfâşia, a 
separa, a întinde — aşadar a analiza —, şi agerein , a aduna 
laolaltă sau a asambla — aşadar a sintetiza). Deviza alchimi- 
c 3.solve et coagula („dizolvă şi coagulează**) exprimăînseşi 
aceste două trepte: „Alchimistul vedea esenţa artei sale în 
separare şi analiză, pe de-o parte, şi în sinteză şi consoli¬ 
dare, pe de alta** (Prefaţă la CIT XIV). Faza analitică este 
corespondentul metodei reductive a lui Freud şi primelor 
două etape ale analizei jungiene, iar următoarea, faza sin¬ 
tetică, e corespondentul ultimelor două etape. 

Atingerea scopurilor,analizei sau, dimpotrivă, eşecul ei 
depinde de materialele brute ( prima materia din alchimie) 

c u care pacientul şi analistul vin în situaţia analitică (retortă, 
vas ) şi de transformarea produsă prin interacţia lor. Prima 
condiţie este ca ambii să-şi asume o totală responsabilitate 
atât pentru ei înşişi, cât şi pentru propria contribuţie la relaţia 
lor. „Doctorul trebuie să iasă din anonimat şi să dea seamă 
despre sine, aşa cum le cere şi pacienţilor să facă“ (CW 
XVI, § 23). 

La început, celor mai mulţi pacienţi le este greu să-şi 
asume responsabilitatea faţă de ei înşişi şi boala lor, prefe¬ 
rând să-i facă pe alţii răspunzători şi să adopte o atitudine 
pasivă sau dependentă de analist. Dar lucrurile trebuie să 
se schimbe dacă analiza are şansa să treacă vreodată din¬ 
colo de a doua etapă. „Adevărata terapie începe abia când 
pacientul vede că nu-i mai stă în cale tatăl sau mama, ci el 
însuşi..."(CW'VII, § 88) 

A convinge pacientul să-şi asume propria boalăcereune- 
ori mult tact, căci altminteri el poate adopta o atitudine 
morală de autocondamnare. Pacientul trebuie să înţeleagă 
că boala nu e „vina" lui, însă doar el poate să i dezvăluie sem¬ 
nificaţia şi să-i descopere tratamentul. Scopul este de-a sti¬ 
mula o relaţie creatoare, atât cu boala, cât şi cu personalitatea 
ca întreg, şi nu de-a genera sentimente de vinovăţie ori 
remuşcări. 

Tehnicile analizei jungiene — cele două fotolii, reciproci¬ 
tatea dialectică între două persoane egale, pauzele relativ 
frecvente şi reducerea progresivă a numărului de şedinţe, 
analiza personală a viselor şi „imaginaţia activă" din afara 
situaţiei analitice — au, toate, scopul de a întări la pacient 
acest simţ al responsabilităţii faţă de propriul proces de 
creştere lăuntrică. 

Iată de ce a înlăturat Jung divanul din camera de con¬ 
sultaţie. Determinând pacientul să fie pasiv şi dependent, 
divanul favoriza cu siguranţă regresiunea freudiană la com- 

plexele infantile şi împiedica iniţierea acelei aventuri cu scop 
de conlucrare şi prospectare ce defineşte, în concepţia lui 
Jung, analiza. Deşi lua notă de ceea ce fusese pacientul în 
trecut, Jung se arăta mult mai interesat de ceea ce este pacien¬ 
tul în procesul devenirii lui prezente. Faptul de a sta faţă în 
faţă pe fotolii asemănătoare înlesnea, atât pentru pacient cât 
şi pentru terapeut, considerarea celuilalt drept un coleg 
implicat într-o activitate comună, ca şi testarea veridicităţii 
eventualelor proiecţii pe care fiecare le-ar fi putut face asupra 
celuilalt. 

în ce priveşte frecvenţa şedinţelor, Jung critica practi¬ 
ca freudiană de-a vedea pacienţii foarte des, vreme înde¬ 
lungată. 

Psihanalistul crede că trebuie să-şi vadă pacientul o oră pe zi, 
luni în şir; eu mă rezum în cazurile dificile la trei sau patru 
şedinţe pe săptămână. De regulă mă mulţumesc cu două şi de 
îndată ce pacientul începe să meargă bine le reduc la una sin¬ 
gura. între timp, el trebuie să lucreze singur, dar sub supraveghe¬ 
rea mea. îi furnizez cât se poate de repede cunoştinţele 
psihologice necesare pentru a se elibera de autoritatea mea 
medicală. în plus, întrerup tratamentul cam la zece săptămâni, 
ca să-l retrimit astfel în mediul lui normal... în cadrul unui 
asemenea procedeu, timpul acţionează ca un factor de însănă¬ 
toşire, fara să fie nevoie ca pacientul să plătească timpul doc¬ 
torului. Cu o orientare adecvată, majoritatea devin în stare după 
o vreme să-şi aducă propria contribuţie — oricât ar fi ea de 
modestă, la început — în activitatea comună. Potrivit expe¬ 
rienţei mele, durata absolută a curei nu e scurtată prin mai 
multe şedinţe. (CfVXV I, § 43) 

Afirmaţia lui Jung că timpul necesar analizei nu se 
scurtează prin menţinerea unui număr mare de şedinţe săp¬ 
tămânale e dovedită de anumite studii care n-au reuşit să 

demonstreze că cinci şedinţe ar produce rezulte mai bune 
decât se pot obţine cu una sau două şedinţe pe săptămână. 
Există totuşi analişti, mai ales freudieni, dar şi unii 
posţjungieni din şcoala „psihologiei dezvoltării", care susţin 

— aşa cum se susţine o dogmă religioasă — că analiza 
înseamnă patru sau cinci şedinţe săptămânale, „altfel nu e 
analiză". Jung ar fi tratat cu dispreţ o asemenea idee. în orice 
caz, procesul analitic nu poate fi grăbit. Ars spagyrica nece¬ 
sită fatalmente timp ca să-şi îndeplinească ţelurile. 

Un alt aspect al practicii lui Jung, pe care cei mai mulţi 
analişti au decis să-l ignore (adesea din motive financiare), 
este recomandarea lui de a se Întrerupe analiza din zece in 
zece săptămâni, astfel ca pacientul să plonjeze iar In viaţă şi 
să i se tempereze speranţele puse In analist, stimulându-i-se 
în schimb încrederea în Şinele propriu. în felul acesta pacien¬ 
tul nu trăieşte pentru analiză, ci face analiză ca să trăiască 

— lucru extrem de benefic atât pentru pacienţi, cât şi pen¬ 
tru analişti deoarece e evitată starea de epuizare ce-i poate 
afecta atât de lesne pe terapeuţii conştiincioşi, iar munca lor 
este ferită de pericolul transformării într-o „rutină" ori într-o 
tehnică lipsită de viaţă. O întrerupere periodică a îndatoriri¬ 
lor clinice le dă analiştilor posibilitatea să se dedice altor 
ocupaţii, precum cercetarea, scrisul, lectura, pictura, mode¬ 
lajul în lut, călătoria, sportul, astfel încât să-şi poată reali¬ 
menta energiile creatoare şi să-şi întărească imunitatea faţă 
de acele forme de contagiune psihică şi de „vidare" obiş- 
nuiteîn rândul terapeuţilor, asistenţilor sociali şi psihiatrilor. 

Trebuie totuşi să recunoaştem că unii pacienţi nu pot 
deloc să lucreze astf el, mai ales cei care, din cauza unor de¬ 
ficienţe parentale manifestate în copilărie, au tulburări de per¬ 
sonalitate la limita patologicului ori de tip narcisist — sau, 
în fine, suf eră de ceea ce Bowlby numea „dependenţă anxi¬ 
oasă". Aceşti pacienţi au nevoie de timp ca să stabilească 

o relaţie de lucru cu analistul, relaţie datorită căreia pot în¬ 
cepe să se considere capabili de o legătură durabilă, baza¬ 
tă pe intimitate şi încredere. Şi numai după ce au obţinut 
lucrul acesta pot începe să beneficieze de acea interacţie 
imaginativă cu inconştientul pe care Jung o consideră cru¬ 
cială în analiză. Exceptându-i pe aceştia şi alte câteva cazuri 
neobişnuite, abordarea jungiană clasică poate fi aplicată cu 
succes pacienţilor suferind de cele mai diverse probleme 
personale şi dereglări neurotice. 

Pentru Jung, interacţia cu inconştientul reprezenta pro¬ 
priul său mod de viaţă, având drept scop de a fi, pur şi sim¬ 
plu, în suflet (esse in anima), ceea ce înseamnă să fii mereu 
receptiv la forţa creatoare a sufletului. „A fi ceea ce posedă 
suflet este a fi viu. Sufletul e partea vie din om, e ceea ce 
trăieşte din sine şi produce viaţă..." (CW IX i, § 59). Lu¬ 
crurile devin vii şi capătă suflet atunci când ajung sub influ¬ 
enţa imaginaţiei. „Psihicul creează în orice moment realitate 
şi singura expresie pe care o pot găsi pentru activitatea asta 
c «fantezie»" (CWM I, § 78). 

Secretul, atât al analizei cât şi al vieţii, este să participi activ 
la această fantezie, deopotrivă în viaţa din somn şi în cea trează, 
„în somn fantezia ia forma visului. Dar şi în viaţa trează con¬ 
tinuăm să visăm sub pragul conştiinţei" (CW XVI, § 125). 
Sufletul ne însoţeşte neîncetat, însă în genere îi ignorăm mani¬ 
festările pentru că nu reuşim să i le percepem. Iar lucrul aces¬ 
ta poate fi corectat nu numai ocupându-ne de visele noastre, 
ci şi prin practica imaginaţiei active. E vorba de un proce¬ 
deu prin care se asigură libertatea psihicului, îngăduindu-i 
să se exprime spontan, fără obişnuitul amestec al eului. Este 
„arta de a lăsa lucrurile să se întâmple", pe care Jung o re¬ 
marcase la Helene Preiswerk în timpul şedinţelor de spiritism 
şi de asemenea la el însuşi când se confruntase cu inconştien¬ 
tul. „Arta de a lăsa lucrurile să se întâmple, acţiunea prin 

nonacţiune, să te laşi în voia ta — cum propovăduia Meister 
Eckhart — au devenit pentru mine cheia menită să deschidă 
poarta către Cale. Trebuie să lăsăm lucrurile să se întâm¬ 
ple în psihic" (Prefaţă la Secretul Florii de Aur, Richard 
Wilhelm, Routlege & Kegan Paul, 1962, 93). 

Imaginaţia activă necesită o stare de reverie, aflată între 
somn şi trezie. Este ca şi cum ai începe să te cufunzi în somn, 
dar te-ai opri puţin înainte de a-ţi pierde cunoştinţa şi ai 
rămâne în starea asta, atent la ce se întâmplă. E important 
să înregistrezi tot ce ai resimţit, astfel încât să poţi pune acest 
material, într-o formă neperisabilă, la dispoziţia conştiinţei: 
îl poţi reda în scris, într-o pictură, în obiecte de lut şi chiar 
în dans ori în interpretări dramatice. 

La început eşti de obicei un simplu spectator, dar dacă 
"ţi este dat să resimţi realitatea sufletului şi să te supui cu 
idevărat forţei sale modelatoare, atunci trebuie să pătrunzi 
nlăuntrul fanteziei şi să devii un actor total implicat în 
iramă: 

Trebuie să te incluzi pe tine însuţi în acest proces, cu reacţi¬ 
ile tale personale, exact ca şi cum ai fl unul dintre personajele 
fanteziei sau, mai curând, ca şi cum drama care se joacă în 
faţa ta ar fi reală. Desfăşurarea fanteziei este un fapt psihic, 
la fel de real pe cât eşti de real — ca entitate psihică — tu 
însuţi. Dacă această operaţie crucială nu este îndeplinită, toate 
transformările rămân, abandonate, în fluxul de imagini şi tu 
însuţi rămâi neschimbat. (CH'IV, § 753) 

Tot din cauza propriei sale experienţe, Jung ţinea foarte mult 
ca pacienţii lui să-şi reprezinte în picturi imaginile psihice. 

Pacientul poate deveni independent în mod creator prin această 
metodă — dacă o pot numi astfel. Nu mai e dependent de vise 
ori de cunoştinţele doctorului său, ci , pictăndu-se pe sine. îţi 

dă o formă proprie. Pentru că ceea ce pictează reprezintă fan¬ 
tezii active... Este el însuşi într-un sens nou şi până acum străin 
pentru el, căci eul i se înfăţişează acum ca obiectul a ceea ce 
acţionează înlăuntrul său. (CfVXV I, § 106) 

învăţând să-şi analizeze visele şi dezvoltându-şi capa¬ 
citatea de imaginaţie activă, pacientul îşi asumă tot mai mult 
responsabilitatea pentru propria-i viaţă şi individuaţie. 

Prin urmare, timpul dintre consultaţii nu trece fără folos. în 
felul acesta faci mare economie de timp atât pentru tine, cât 
şi pentru pacient, în cazul căruia timpul înseamnă bani con¬ 
siderabili; şi totodată el învaţă să stea pe picioarele proprii, 
în loc să se cramponeze de doctor. Travaliul întreprins de 
pacient prin asimilarea progresivă a conţinuturilor inconştiente 
duce în cele din urmă la integrarea personalităţii sale şi ca atare 
la înlăturarea disocierii neurotice. (CJTXVI, § 26, 27) 


Terapeutul 

La Jung veneau multe persoane, cu atestări medicale sau 
fără, exprimându-şi dorinţa de-a deveni analişti. Pe unul din¬ 
tre aceşti solicitanţi Jung îl descrie în autobiografia sa: era 
doctor, cu un trecut fără pată şi cu cele mai bune recoman¬ 
dări. Când şi-a exprimat intenţia de-a se instrui ca să de¬ 
vină analist, Jung i-a spus: 

„Ştiţi ce înseamnă asta? înseamnă că trebuie să învăţaţi mai 
întâi să vă cunoaşteţi chiar pe dumneavoastră. Dumneavoas¬ 
tră înşivă sunteţi instrumentul. Dacă nu sunteţi un instrument 
bun, cum ar putea pacientul să fie făcut bine? dacă nu sunteţi 
convins, cum l-aţi putea convinge? Trebuie să fiţi neapărat auten¬ 
tic. Dacă nu sunteţi, doar Dumnezeu vă mai poate ajuta! Veţi 

îndrepta atunci pacienţii pe u n drum greşit. Aşadar, trebuie să 
acceptaţi mai întâi să fiţi analizat dumneavoastră." (MDR 134) 

Şi Jung l-a respins de îndată ce i-a ascultat primul vis, 
care dezvăluia o psihoză latentă. Ce contează însă sunt 
observaţiile sale, relevând accentul pe care-1 punea pe nece¬ 
sitatea ca terapeutul să se supună integral procesului pe care 
intenţionează să-l supervizeze pentru alţii. „Un discipol din 
vechime spunea: «Dacă omul nepotrivit foloseşte unealta 
potrivită, unealta potrivită acţionează nepotrivit.» Acest 
proverb chinezesc, atât de adevărat din păcate, contrastează 
puternic cu credinţa noastră în metoda «potrivită», indiferent 
de omul care o aplică. în realitate, totul depinde de om şi prea 
puţin sau nimic de metodă" (CW'XIII, § 4). 

Nu numai că analistul trebuie analizat în cursul instrui¬ 
rii sale, dar el trebuie să-şi continue singur analiza de-a lun¬ 
gul vieţii profesionale. 

Analistul trebuie să înveţe tot timpul, la nesfârşit... Am putea 
spune fără să exagerăm prea mult că nu mai puţin de jumă¬ 
tate din orice tratament care atinge straturi îndeajuns de adânci 
constă în examinarea de sine a doctorului, pentru că numai 
ceea ce doctorul poale îndrepta în el însuşi ar putea avea şansa 
să fie îndreptat şi în pacient. Şi nu e inutil nici dacă simte că 
pacientul îl loveşte, ba chiar îl dispreţuieşte; doar propria sa 
durere e aceea care-i dă măsura forţei de a vindeca. Acesta 
şi nu altul e sensul mitului gracesc despre doctorul rănit. (CW 
XVI, § 239) 

Autoanaliza e necesară deoarece, în concepţia lui Jung, 
relaţia analitică presupune din partea analistului o implicare 
la fel de puternică, dacă nu şi mai mare, ca a pacientului. 
La nivel inconştient, atât doctorul, cât şi pacientul iau parte 
la ceea ce alchimiştii au denumit coniunctio: asemenea unor 

substanţe chimice, ei sunt uniţi în situaţia analitică prin afini¬ 
tate, iar intcracţia lor produce o schimbare. „Când se com¬ 
bină două substanţe chimice, ambele sunt modificate. Este 
exact ce se petrece în transfer" (CW XVI, § 358). 

Termenul de „transfer" a fost introdus iniţial de Freud 
spre a desemna procesul inconştient prin care pacientul 
atribuie analistului simţăminte şi atitudini proprii, de fapt, 
unor persoane semnificative din trecutul său. Lucrul acesta 
produce aşa-numita relaţie de transfer, care trebuie diferen¬ 
ţiată de relaţia analitică sau alianţa terapeutică, referitoare 
la întregul relaţiei dintre pacient şi analist, ca persoane reale. 

Jung a lărgit considerabil sfera freudiană a transferului, 
concepând relaţia doctor-pacient ca pe o legătură arhetipală, 
prezentă în noi de la începuturile timpului. în cursul unei 
analize, imaginile arhetipale sunt activate şi, odată proiec¬ 
tate asupra persoanei analistului, pot să-i confere acestuia o 
marc forţă terapeutică (sau distructivă). Propria experienţă a 
lui Jung a pus în evidenţăproiecţia frecventă a unor persoane 
arhetipale de tipul magicianului, şamanului, vraciului şi bă¬ 
trânului înţelept. Apoi, fapt foarte important sub aspectul 
rezultatului terapeutic, analistul poate să devină receptorul 
proiecţiei unor nevoi arhetipale neîmplinite anterior. El poate 
deveni bunăoară personajul patern atotputernic de care 
pacientul a fost lipsit în copilărie — ceea ce a reprezentat, 
neîndoielnic, o componentă crucială în transferul efectuat 
de Jung însuşi asupra persoanei lui Freud. în sfârşit, inten¬ 
sa activitate inconştientă a pacientului determină o activi¬ 
tate simetrică în inconştientul analistului, iar rezultatul este 
că legătura dintre ei se transformă în ceva mult mai profund 
decât relaţia convenţională doctor-pacient. Iar tocmai acest 
aspect al transferului duce la necesitatea stringentă ca tera¬ 
peutul să fie temeinic analizat şi să rămână conştient de pro¬ 
pria sa „ecuaţie personală". Atunci abia îi este cu putinţă 

analistului să identifice elementele pe care le proiectează 
inconştient asupra pacientului (aşa-numitul contratransfer) 
şi să le folosească în mod constructiv în relaţia terapeutică, 
neîngăduindu-le să devină distructive. 

Mai mult, spre deosebire de analiştii altor şcoli, Jung a 
relevat importanţa vitală a sentimentului — nu numai al pa¬ 
cientului faţă de analist, ci şi al analistului faţă de pacient. 
Sentimentul oferă un catalizator de inestimabilă valoare. 
F.1 trebuie să fie prezent în relaţia eului cu inconştientul şi, 
în aceeaşi măsură, în relaţia analitică însăşi. Lucrul acesta 
e mai cu seamă valabil atunci când pacientul şi analistul 
sunt amândoi bărbaţi sau amândoi femei, reuşita fiind 
condiţionată de existenţa unei relaţii afective a fiecăruia cu 
inconştientul celuilalt. Unii pacienţi, excesiv de raţionali, 
„încearcă să înţeleagă doar cu creierul... şi când au înţeles 
cred că au realizat până la capăt ceea ce le revenea. Faptul 
că ar fi trebuit să aibă şi o relaţie afectivă cu conţinuturile 
inconştientului li se pare bizar, ba chiar ridicol" (CW XVI, 
§ 489). Şi totuşi, dacă sentimentul nu e prezent, nu se va pro¬ 
duce nici creşterea lăuntrică, nici transformarea. 

Astfel, în orice analiză temeinică personalitatea docto¬ 
rului şi a pacientului sunt implicate Ia fel de total. Propu¬ 
nând această concepţie profund angajată asupra relaţiei 
analitice, Jung desăvârşea viziunea operei sale de-o viaţă, 
datând din vremea în care, student la medicină, citise în 
Kraffi-Ebing că bolile mentale sunt „maladii ale persona¬ 
lităţii" şi că, pentru a le trata, doctorul trebuie să se situeze 
„înapoia obiectivităţii experienţelor sale" şi să răspundă cu 
„totalitatea fiinţei proprii". 

Aşa-zisul antisemitism al lui Jung 


Am început prin a-1 numi pe Jung o persoană paradoxală, 
dat fiind că alesese o cale excesiv de individuală pentru 
descoperirea fiinţei umane universale din interior. Era atât 
de fidel propriei sale „luminiţe", încât foarte mulţi l-au con¬ 
siderat un personaj bizar şi nu s-au ostenit prea mult să-i înţe¬ 
leagă scrierile ori să-i desluşească ideile. O parte dintre cei 
care au încercat l-au priceput anapoda şi s-au folosit de asta, 
adesea necinstit, ca să-l atace. Putem înţelege fenomenul 
prin prisma tipului său psihologic. Ca tip introvertit gândi- 
re-intuiţie, Jung avea o umbră de tip extravertit sentiment-sen- 
zaţie. Asta înseamnă că era capabil de formulări intelectuale 
strălucite şi de intuiţii psihologice profunde, dar că, în con¬ 
secinţă, atât judecăţile sale înrădăcinate în sentiment, cât 
şi relaţia lui cu circumstanţele exterioare puteau rămâne pre¬ 
care. Nu e neobişnuit pentru asemenea tipuri să simtă îndem¬ 
nul de a-şi afirma viziunea proprie asupra adevărului într-un 
fel îndrăzneţ şi neadmiţând nici un compromis tocmai în 
acele împrejurări când, din tact şi rafinament politic, ar tre¬ 
bui să păstreze tăcerea. Lucrul acesta îi face, fatalmente, să 
dobândească şi duşmani, dar şi prieteni. Jung era conştient 
de acest handicap. 

Am jignit mulţi oameni, pentru că de îndată ce vedeam că nu 

mă înţeleg subiectul era, din punctul meu de vedere, închis: 

trebuia să merg mai departe.N-aveam răbdare cu oamenii—- 

exceptându-i p e pacienţi. Trebuia să mă supun unei legi inte¬ 
rioare care mă domina ;i nu-mi lăsa libertatea de a alege. 
Fireşte că nu m-am supus ei întotdeauna. Cum am putea trăi, 
oricare dintre noi, (ară inconsecvente? (MDR 328) 

Un astfel de lucru poate să însemne o forţă, dar şi o slă¬ 
biciune. Pe de-o parte, îi dădea putinţa să facă descoperiri 
şi să construiască ipoteze la care nimeni altul nu ar fi avut 
curajul să ajungă la vremea aceea, contracarând astfel ten¬ 
dinţele anti-psihic şi proambientale ale behaviorismului, ca 
şi tendinţele reductive ale psihologiei freudiene sau pre¬ 
dilecţiile materialiste ale culturii contemporane. Pe de altă 
parte,însemna că unele din ideile sale stârneau o împotrivire 
duşmănoasă, în vreme ce altele rămâneau neînţelese ori erau 
întâmpinate cu indiferenţă. Mai însemna şi că s-a expus sin¬ 
gur unor învinuiri grave, ca de pildă acuzaţiei că ar fi rasist. 

Nu e locul aici să examinăm în detaliu această acuza¬ 
ţie, dar cum ea reapare din vTeme în vreme şi se susţine că 
toate ideile lui Jung trebuie respinse din cauza ei, cititorul 
este îndreptăţit să afle esenţa acestei învinuiri, ca şi versi¬ 
unea jungiană a poveştii. 

Acuzatorii lui Jung susţin că în anii care au urmat pre¬ 
luării puterii de către Hitler (în 1933) Jung s-a comportat 
într-un fel care îi dovedea atât antisemitismul, cât şi sim¬ 
patiile naziste. îşi bazau afirmaţia pe două probe: (1) că a 
publicat articole care susţineau existenţa unor diferenţe între 
psihologia evreiască şi cea ariană; şi (2) că a devenit în 1933 
preşedintele Societăţii Medicale (predominant germane) de 
Psihoterapie, lransformând-oîntr-o Societate Internaţională 
al cărei preşedinte a rămas până în 1939 — şase ani după 
ce Societatea Germană se „aliniase" ( gleichgeschaltel ) ofi¬ 
cial la ideologia nazistă. 

Jung n-a pus în discuţie adevărul acestor afirmaţii, dar 
a tăgăduit cu înverşunare că ar fi nazist ori rasist. Cum îşi 
justifica atunci comportarea? Mai întâi, articolele fuseseră 
publicate într-o revistă de specialitate adresată psihiatrilor, 
Zentralblatt fur Psychotherapie, ai cărei cititori erau, în mare 
parte, ei înşişi evrei. La începutul anilor '30 chestiunea 
iudeo-ariană era, ca să folosim o formulă foarte blândă, mult 
prea prezentă în mintea oamenilor. în opinia lui Jung, era o 
problemă ţinând, în mare măsură, de proiecţia umbrei: arienii 
îşi proiectau umbra asupra evreilor şi viceversa. Eradeci nece¬ 
sar să se încerce conştientizarea diferenţelor psihologice reale 
dintre cele două grupuri, în speranţa că astfel proiecţia umbrei 
va fi atenuată, înlesnindu-se acceptarea reciprocă. 

Atacat de un psihiatru elveţian, Dr. Gustav Belly, în Neue 
Ziiricher Zeitung din 27 februarie 1934, că s-a consacrat 
acestor chestiuni, Jung a replicat: 

Am fost, cu siguranţă, atât de imprudent încât să fac tot ce 
poate fi în clipa de faţă mai susceptibil să fie râu înţeles: am 
pus pe tapet chestiunea evreiască. Am făcut-o însă deliberat. 
Preastimatul meu critic pare să fi uitat că prima regulă a psi- 
hoterapiei esle să discuţi cu maximum de amănunte despre 
lucrurile cele mai delicate şi mai periculoase — şi totodată 
cel mai rău înţelese. (CtV X, § \024, sublinierea mea.) 

Atât aici, cât şi în alte articole, a susţinut că diferenţa 
între abordarea freudiană şi propria lui abordare se datorea¬ 
ză în bună parte trecutului evreiesc al lui Freud şi, respec¬ 
tiv, educaţiei sale creştine: 

Am sugerat cu ani în urmă că orice teorie psihologică ar tre¬ 
bui criticată mai întâi ca formă de confesiune subiectivă... 
Această premisă subiectivă e acelaşi lucru cu idiosincrazia 
noastră psihică. Idiosincrazia e condiţionată de (1) individ, 

(2) familie, (3) naţiune, rasă, climat, localizare ; i istorie... Sunt 
mândru de premisele mele subiective, iubesc în ele pămân¬ 
tul elveţian, sunt recunoscătorînaintaşilor mei teologi că mi au 
transmis premisa creştină... 

Psihologia evreiască a lui Freud este condiţionată, în mod 
similar, de istoria poporului evreu. 

Nu ne este oare îngăduit să întrebăm în ce constă diferenţa 
dintre o perspectivă fundamental evreiască şi una fundamen¬ 
tal creştină... ? Putem crede cu-adevărat că un trib care a rătă¬ 
cit prin istorie vreme de câteva mii de ani ca „poporul ales 
de Dumnezeu" nu a ajuns la ideea asta graţie unei particulari¬ 
tăţi psihologice foarte aparte? Dacă nu există diferenţe, cum 
de îi recunoaştem pe evrei? 

Toate ramurile umanităţii provin dintr-un singur trunchi, 
dar ce ar însemna un trunchi lipsit de ramuri distincte? „De 
ce această susceptibilitate ridicolă când cineva încearcă să 
spună ceva despre diferenţa psihologică între evrei şi 
creştini? Şi un copil ştie că există diferenţe" (CfPX,§ 1029). 

Jung sfârşeşte prin a nega că a ridicat această problemă 
din cauza simpatiei faţă de poziţia nazistă. Nu a făcut decât 
să reia puncte de vedere pe care le susţinuse încă din 1913. 
Totuşi „e o coincidenţă extrem de nefericită şi de uimitoare, 
admit cu toată sinceritatea, ca programul meu ştiinţific să 
se fi putut lega, fără nici o contribuţie din partea mea şi 
împotriva dorinţei mele exprese, de un manifest politic" (C W 
X, § 1034). 

In ce priveşte a doua acuzaţie, anume că preşedinţia sa 
la Societatea Medicală de Psihoterapie a coincis cu primii 
şase ani ai dictaturii lui Hitler, Jung s-a apărat spunând că 
acceptase să fie preşedinte tocmai ca să-i protejeze pe mem¬ 
brii evrei ai societăţii, lată faptele: preşedintele anterior al 

societăţii, profesorul Emst Kretschmer, demisionase în 1933, 
când a venit la putere Hitler, foarte probabil pentru că pro¬ 
cesul de Gleichschaltung (literal: „aducere la unison") a so¬ 
cietăţii era iminent. Jung, pe atunci vicepreşedinte onorific, 
a acceptat la cererea membrilor marcanţi ai societăţii să preia 
funcţia, dar a pus condiţia ca statutele să fie modificate radi¬ 
cal, pentru ca societatea să se transforme într-o organizaţie 
internaţională. 

Şi lucrul acesta s-a făcut, vechea Societate Germană 
devenind Societatea Generală Medicală Internaţională de 
Psihoterapie, alcătuită dintr-o serie de secţii naţionale — 
olandeză, daneză, suedeză, elveţiană — pe lângă cea ger¬ 
mană. Ultima ( Deutsche allgemeine ărztliche Gesellschaft 
fiirPsychotherapie) s-a înfiinţat şi „aliniat" la Berlin în sep¬ 
tembrie 1933 sub preşedinţia psihiatrului prof. M. H. Goring, 
vărul mareşalului. Una din primele acţiuni oficiale ale lui 
Jung ca preşedinte al societăţii internaţionale, la Congresul 
din Bad Nauheim ţinut în mai 1934, a fost să stipuleze că 
toţi doctorii evrei germanicarc fuseseră excluşi din societatea 
naţională „aliniată" sunt îndrituiţi să devină membri indivi¬ 
duali ai societăţii internaţionale, menţinându-şi astfel ace¬ 
leaşi drepturi sociale şi profesionale. Mai mult, la sfârşitul 
Congresului, Jung a emis o circulară către toţi membrii, în 
care se enunţa cu fermitate principiul: „Societatea Inter¬ 
naţională este neutră politic şi în convingeri." 

Aceste acţiuni nu prea indică simpatii antisemite sau fas¬ 
ciste din partea lui Jung. Şi atunci, cum de au aceste învinuiri 
tendinţa să se repete? Unul dintre motive ţine de o dovadă 
zdrobitoare în aparenţă, asupra căreia Jung a dat explicaţii, 
fără să mulţumească însă pe toată lumea. E vorba de calitatea 
lui de redactor-şef la Zentralblatt fiir Psychotherapie şi de 
răspunderea sa privind textele apărute aici. Zentralblatt era 
publicat în Germania, încă de laînfiinţarea societăţii iniţiale. 

Când a devenit organul Societăţii Internaţionale, a început 
să fie redactat din Ziirich de către Jung. în toamna lui 1933, 
profesorul Goring şi-a anunţat intenţia să publice un supli¬ 
ment special al Zentralblatt-u\m pentru membrii Societăţii 
Germane, obligându-i la fidelitate faţă de ideologia naţio- 
nal-socialismului. Jung n-a avut nici o putere, fiind vorba 
de o chestiune exclusiv germană. în momentul apariţiei nu¬ 
mărului din decembrie al Zentralblalt-uM, a descoperit cu 
groază că editura indusese manifestul lui Goring în ediţia 
destinată circulaţiei internaţionale, care purta numele lui în 
calitate de redactor-şef. în articolul său „Răspuns Doctorului 
Bally“, Jung declară că lucrul acesta s-a făcut fără ştiinţa 
sau aprobarea sa. Acuzatorii lui au refuzat să-l creadă. Totuşi 
în 1934 (şi nu după război, cum au susţinut unii) şi-a afir¬ 
mat public nevinovăţia, iar dacă ar fi minţit cei capabili să-l 
demaşte n-ar fi fost deloc puţini. Mai mult, au ieşit la iveală 
scrisori care îi confirmă versiunea. De pildă, Jung i-a scris 
în martie 1934 doctorului Olaf Briiel, cofondator danez al 
Societăţii Internaţionale, spunându-i că manifestul lui 
Goring a apărut împotriva „dorinţei lui exprese" şi că treuia 
să fie publicat într-un număr special, „purtând semnătura 
lui Goring, nu pe a mea". Jung a scris totodată secretaru¬ 
lui Societăţii, Walter Cimbal, protestând împotriva celor 
întâmplate şi cerându-iapăsatcatoatenumereleurmătoare 
ale Zentralblatt-u\u\ destinate circulaţiei internaţionale să 
fie „nonpolitice sub orice aspect". 

Jung a mai fost pus în dificultate şi datorită limbajului 
folosit în articolele sale privind diferenţele dintre arieni şi 
evrei, ca şi a faptului că percepea „valoarea negativă" atri¬ 
buită de Freud inconştientului ca pe o ameninţare la adresa 
culturii noastre, căci ar fi putut contribui la dezlănţuirea 
forţelor distructive pe cale să se acumuleze în psihicul arian. 

Ca membra a I unei rase vechi d e trei mii d e ani, evreul, ca şi 
chinezul cultivat, e conştient psihologic pe o zonă mai întin¬ 
să decât noi. Ca atare, pentru evreu este f n general mai puţin 
periculos să confere o valoare negativă inconştientului său. 
Inconştientul „arian", pe de altă parte, conţine forţe explozive 
şi germenii unui viitor care urmează să se nască, iar aceste 
elemente nu pot fi taxate, devalorizator, drept romantisme 
infantile fără pericole de ordin psihic. Popoarele germanice, 
încă tinere, sunt pe deplin capabile să creeze noi forme cul¬ 
turale care se află încă, aţipite, în bezna inconştientului fiecărui 
individ, germeni pulsând de energie şi capabili de o nestăvili¬ 
tă expansiune. Evreii, care au ceva de nomazi, nu au creat 
niciodată până acum o formă culturală proprie şi, din câte ne 
putem da seama, nici n-o vor face vreodată, pentru că toate 
instinctele şi darurile lor reclamă o naţiune mai mult sau mai 
puţin civilizată care să funcţioneze pentru ei ca gazdă a dez¬ 
voltării. (OV X, § 353) 

Jung sugerează în continuare că inconştientul arian are 
un „potenţial mai înalt" decât cel evreiesc deoarece posedă 
„o tinereţe nelecuită complet de barbarie", aşa cum o 
dovedeşte „fenomenul formidabil al naţional-socialismului, 
la care toată lumea priveşte cu mirare" (CW X, § 354). 

Exprimarea unor atare sentimente într-o revistă publicată 
în Germania nazistă — s-a sugerat — îl situează pe Jung în 
acelaşi cadru conceptual cu Adolf Hitler. Această judecată 
extrem de ostilă ţine prea puţin seama de atitudinile sociale 
predominante, la vremea aceea, în toate ţările europene. 
Cultura în care s-a maturizat Jung a fost inerent antisemită. 
După standardele contemporane, era vorba de o societate 
rasistă. Până şi cei mai instruiţi europeni credeau că negrii 
sunt inferiori şi că evreii constituie o problemă. Ambele afir¬ 
maţii erau considerate de majoritatea oamenilor ca direct 
evidente, oricât de greu de crezut poate fi lucrul acesta de 

către cei născuţi după 1945 — acel an fatidic în care spiri¬ 
tul european a fost năpădit de un val de oroare şi care ne-a 
transf ormat complet percepţia faţă de ceea ce poate însem¬ 
na să aparţii unui grup minoritar. 

Potrivit standardelor curente în primele patru decade ale 
acestui secol, Jung nu era rasist. Era, dimpotrivă, uman, 
deschis în spirit şi liberal. Fără să fie nici pe departe un 
burghez elveţian tipic, cum l-au descris duşmanii săi, a avut 
idei extrem de înnoitoare, devansând cu mult vremea sa. A 
pledat, de pildă, la începutul acestui secol pentru dezincrimi- 
narea homosexualităţii, considerând-o atât acceptabilă mo¬ 
ralmente, cât şi utilă ca formă de control al natalităţii; şi-a 
riscat reputaţia profesională luând partea lui Freud atunci 
când acesta era detestat de toată lumea din cauza concepţi¬ 
ilor sale asupra sexualităţii infantile; şi a avansat ideca 
profund înnoitoare după care în interiorul oricărui bărbat 
se află o personalitate feminină completă, după cum în orice 
femeie există o personalitate masculină, iar aceste persona¬ 
lităţi trebuie conştientizate, integrate şi trăite. Aşa cum îi scria 
lui Freud spre sfârşitul prieteniei lor, „nu m-aş fi alăturat 
dumneavoastră de la bun început dacă n-aş fi avut erezia în 
sânge" (Scrisorile Freud-Jung, 491, martie 1912). 

Se poate spune despre Jung că a fost lipsit deopotrivă 
de tact şi de abilitate punând problema relaţiilor dintre evrei 
şi creştini aşa cum a pus-o, dar pe de altă parte Freud n-a 
fost niciodată atacat pentru a fi Scut exact acelaşi lucru. După 
ce prietenia sa cu Jung a încetat, Freud i-a scris lui Sandor 
Ferenczi spre a-i mărturisi că n-a reuşit să-i unească pe „evrei 
şi goyim în slujba psihiatriei", adăugând că „ei se separă pre¬ 
cum uleiul şi apa". într-o altă scrisoare către Ferenczi, scria: 
„Există cu siguranţă mari diferenţe între spiritul evreiesc 
şi cel arian. Putem observa asta în fiecare zi. în consecinţă 
trebuie să existe neapărat, ici şi colo, diferenţe de viziune 

asupra vieţii şi a artei. însă n-ar trebui să existe o ştiinţă 
evreiască şi una ariană." Lucrul acesta ar fi foarte adevărat 
pentru psihanaliză şi psihologia analitică dacă ele ar fi real¬ 
mente nişte ştiinţe (de tipul fizicii sau chimiei), dar cum nu 
sunt ştiinţe, ci discipline hermeneutice („interpretative"), con¬ 
cepţia lui Jung despre ele — de „confesiuni subiective" având 
tenta personalităţii şi a culturii celor care le-au iniţiat — este 
mai exactă. 

Jung a fost mult criticat pentru afirmaţia sa (citată mai 
sus) că evreii au nevoie de o naţiune-„gazdă“ în sânul căreia 
să-şi dezvolte instinctele şi darurile naturale, deoarece asta 
ar putea implica, aşa cum susţineau obsesiv naziştii, că evreii 
sunt „paraziţi". Şi totuşi Freud n-a fost niciodată criticat pen¬ 
tru utilizarea aceleiaşi terminologii. în Moise şi monoteis¬ 
mul, carte publicată în 1938, Freud discută felurile în care 
evreii diferă de neevrei, admiţând „faptul că, în anumite pri¬ 
vinţe, sunt diferiţi de naţiunile-«gazdă»... Neîndoielnic, au 
o părere extrem de bună despre ei înşişi, se consideră mai 
nobili, de un calibru mai înalt, superiori celorlalţi oameni. 
Se consideră realmente poporul ales de Dumnezeu...“ Lui 
Freud i se îngăduie astfel de afirmaţii pentru că este evreu. 
Lui Jung nu — pentru că nu este evreu. 

Dacă învinuirea de antisemitism adusă lui Jung e ne¬ 
dreaptă, atunci de unde provine ea? Jung n-avea nici o în¬ 
doială: „Această suspiciune a emanat de la Freud" (CfV X, 
§ 166). Avem motive să credem că e adevărat. Există o 
scrisoare a lui Freud către prima pacientă psihanalizată de 
Jung, o evreică-rusoaică pe nume Sabina Spielrein; a fost 
scrisă în 1913, la scurtă vreme după ce destinatara scrisorii 
născuse un băiat şi imediat înainte de conferinţa psihanalitică 
ţinută la Miinchen: „M-am vindecat, după cum ştiţi, până 
şi de ultimele rămăşiţe ale predilecţiei mele pentru cauza 
ariană şi mi-ar plăcea să cred că, dacă veţi avea un băiat, 

e 1 v a ajunge un sionist plin de vigoare... N-o să-i prezint la 
Miinchen omagiile mele lui Jung, cum ştiţi prea bine... 
Suntem ş i rămânem evrei. Ceilalţi doar ne vor exploata şi 
niciodată nu ne vorînţclege ori preţui." Emest Jones, biogra¬ 
ful lui Freud, era conştient de rapiditatea cu care Freud şi 
cercul său vienez puseseră opozanţilor lor diagnosticul de 
antisemitism; el spune cum şi-a dat seama, cu oarecare sur¬ 
prindere, „cât de ultrasuspicioşi puteau deveni evreii la cel 
mai mic semn de antisemitism şi câte din remarcile sau 
actele lor s-ar putea interpreta în această lumină". Freud nu 
facea excepţie. „Avea obişnuita susceptibilitate evreiască 
la cel mai mărunt indiciu de antisemitism şi s-a împriete¬ 
nit cu foarte puţini neevrei." 

Cum Jung ştia prea bine, resentimentele din tabăra freu- 
diană fuseseră generate de „nelealitatea" sa, atribuindu-i-se, 
ca explicaţii pentru comportamentul său, nenumărate moti¬ 
vaţii josnice: din nefericire, asemenea prejudecăţi au per¬ 
sistat în anumite cercuri freudiene şi evreieşti până în ziua 
de astăzi. 

Nedreptatea învinuirilor aduse lui Jung a fost dezvăluită 
de către acei evrei care l-au cunoscut cel mai bine. Gerhard 
Adler, James şi Hilda Kirsch, Rivkah Kluger, Sigmund 
Hurwitz şi secretara lui Jung, Aniela JafFe, i-au luat cu toţii, 
plini de curaj, apărarea, evocând ajutorul generos pe care 
l-a dat colegilor evrei şi familiilor lor care fugeau de perse¬ 
cuţia nazistă şi negând că ar fi manifestat vreodată senti¬ 
mente antisemite sau pronaziste. Cât timp a fost preşedintele 
Societăţii Internaţionale de Psihoterapie, Jung a susţinut 
mereu dreptul evreilor de a participa deplin la treburile socie¬ 
tăţii, în ciuda a ceea ce numea, în 1938, „psihoza politică 
a momentului". A demisionai doar atunci când psihoza s-a 
întins sub forma celui de-al doilea război mondial. în timpul 
războiului, chiar şi în acele clipe întunecate când victoria 

nazistă părea iminentă, Jung a fost u n adept fervent a 1 cauzei 
Aliaţilor, aşa cum o dovedesc propriile sale scrisori şi nu¬ 
meroşi martori independenţi. 

La sfârşitul războiului a avut o întâlnire semnificativă 
cu Leo Baeck, eminent rabin şi profesor de religie, care iz¬ 
butise să supravieţuiască vreme de trei ani în lagărul de con¬ 
centrare de la Theresienstadt. Ajuns în 1946 la Ziirich, Baeck 
a refuzat invitaţia lui Jung, astfel că acesta s-a dus să-l vadă 
la hotelul unde locuia. Au stat de vorbă două ceasuri, timp 
în care Baeck l-a chestionat asupra tuturor acuzaţiilor vehicu¬ 
late împotriva lui. Răspunsurile lui Jung l-au mulţumit pe 
Baeck şi la despărţire cei doi se aflau în raporturi amicale. 

în cursul acestei discuţii, Jung a admis că „avusese o scă¬ 
pare" în evaluarea iniţială a fenomenului naţional-socia- 
lismului. Ce înţelegea prin asta? Ca toată lumea pe atunci, 
fusese impresionat de fulgerătoarea ascensiune a lui Ilitler 
şi înţelesese că dictatorul ar fi captat o formă extraordinară 
de energic din inconştientul teutonic. Totuşi, către sfârşitul 
lui 1934 îşi dăduse seama, ca orice observator atent, că ener¬ 
gia aceasta e canalizată în direcţii rele şi patologice. Rea¬ 
litatea era că, dacă îl interesase, naţional-socialismul îl 
interesase mai curând ca fenomen psihologic decât politic: 
era un exemplu de funcţionare a arhetipurilor la nivelul 
suprapersonal; se potrivea cu observaţia sa că, odată repri¬ 
mate, componentele arhetipale tind să erupă din inconştient 
în moduri primitive şi distructive. 

Cu o extraordinară clarviziune, Jung prezisese de fapt 
explozia nazistă într-un articol publicat nu mai târziu de 1918: 

Creştinismul l-a scindat pe barbarul germanic în două jumă¬ 
tăţi, una superioară şi alta inferioară, şi l-a făcut capabil, prin 
reprimarea părţii întunecate, să-şi domesticească jumătatea 
luminoasă, făcând-o adecvată pentru civilizaţie. Dar jumătatea 
inferioară, întunecată, îşi aşteaptă încă mântuirea şi al doilea 


172 



AŞA-ZISUL ANTISEMITISM AL LUI JUNO 

răstimp d e domesticire. Până atunci va rămâne asociată cu ves¬ 
tigiile erei preistorice, cu inconştientul colectiv, care e supus 
unei activări aparte şi tot mai intense. Pe măsură ce viziunea 
creştină asupra lumii îşi va pierde autoritatea, „bestia cea 
blondă" va fi auzită agitându-se tot mai ameninţător în 
închisoarea ei subterană,gataînorice clipă să scape afară, fapt 
cu urmări devastatoare. (CH'X, § 17) 

Creştinismul, combinat cu structura disciplinată, ierar¬ 
hică, a societăţii germane, a reprimat în inconştientul teu¬ 
tonic elementele wotanice — ţinând de zeul pătimaş, 
iraţional al furtunii şi freneziei, zeul războiului al cărui spi¬ 
rit brutal se înstăpâneşte peste sufl etele oamenilor şi îi scoate 
din minţi, insuflându-le pofta de sânge şi distrugere. Aceste 
cumplite vestigii arhetipale erau puse acum în mişcare. 
Scriind în 1936, Jung avansa „ideea eretică după care adân¬ 
curile insondabile ale caracterului lui Wotan lămuresc mai 
bine naţional-socialismul" decât explicaţiile raţionale, ba¬ 
zate pe cauze economice şi politice (Cff'X, § 385). 

Mitologia germană se singularizează prin aceea că zeii 
ei sunt biruiţi de către forţele întunericului. în Ragnorok 
întreaga dramă mitică sfârşeşte o dată ce Walhalla e mis¬ 
tuită de flăcări, asemenea celui de al Treilea Reichîn 1945. 
în 1936 Jung îl percepea pe Hitler ca subjugat de aceste ele¬ 
mente wotanice reprimate: „Impresionant în fenomenul ger¬ 
man e faptul că un singur om, în mod vădit un «posedat», 
a molipsit o întreagă naţiune într-un asemenea grad încât 
totul s-a pus în mişcare şi-a început să se rostogolească spre 
dezastru" (CW'X, § 388). 

Suntem îndreptăţiţi, aşadar, să conchidem că Jung nu era 
un susţinător al naziştilor sau un antisemit; şi te simţi îndem¬ 
nat să-i împărtăşeşti convingerea, atunci când scrie: „Trebuie 
să fie limpede pentru oricine care mi-a citit vreo carte că 
n-am fost niciodată un simpatizant nazist şi n-am fost nicio- 

dată antisemit; indiferent câtă citare şi traducere incorectă 
ori rearanjare a ceea ce am scris s-ar face, consemnarea ade¬ 
văratului meu punct de vedere nu poate fi distorsionată" (C. 
G. Jung ne vorbeşte, 193). 

Temperamental, Jung nu era capabil să fie nazist. Era 
ostil oricăror mişcări de mase, deoarece ele negau valoarea 
predominantă a psihicului individual. îi era silă de „isme“ 
şi n-avea nici o încredere în dogme, oricare le-ar fi fost 
înfăţişarea. La fel ca oricine însă, avea o umbră şi, ţinând 
cont de cultura în care s-a maturizat, ar fi fost surprinzător 
ca umbra aceasta să nu conţină şi atitudini fasciste sau anti¬ 
semite. Dar, spre deosebire, foarte probabil, de detractorii 
săi, Jung şi-a analizat umbra: „Nu e deloc puţin lucru să-ţi 
cunoşti propria vinovăţie şi propriu-ţi rău şi nu ai, cu sigu¬ 
ranţă, nimic de câştigat pierzându-ţi din vedere umbra. Când 
suntem conştienţi de vinovăţia noastră ne aflăm într-o pozi¬ 
ţie ceva mai favorabilă — putem, cel puţin, să sperăm că 
ne vom transforma şi vom deveni mai buni" ( CIVX , § 440). 
De această convingere fusese animat când îi mărturisise lui 
Leo Daeck că „a avut o scăpare". 

Recent, o seric de jungieni au cercetat faptele cu scopul 
de a dezbate chestiunea cât mai deschis posibil, iar rezul¬ 
tatul discuţiilor lor a fost publicat în Lingering Shadows 
<Umbre remanente> (Boston: Shambhala, 1991). Unii din¬ 
tre autorii acestei culegeri interpretaseră materialul existent 
ca o dovadă a vederilor antisemite ale lui Jung, dar opinia 
lor e minoritară în ansamblul comunităţii jungiene. Aceia 
care continuă să-i aducă acuzaţii (provenind, în majoritate, 
din afara acestei comunităţi) au cu certitudine motive să 
insiste. O posibilă explicaţie este că nu şi-au analizat îndea¬ 
juns propria lor umbră reprimată— fie fascistă şi antisemită, 
fie anticreştină — şi se bucură de aura autoîndreptăţirii 
morale pe care o capătă atunci când se proiectează pe ei 
înşişi în Jung. 

Presupunând că Jung ar fi fost un simpatizant nazist, este 
acesta un motiv de a respinge psihologia analitică în între¬ 
gime ? Unii spun cu insistenţă că da, convinşi probabil că 
vederile unui om trebuie să se conformeze mai întâi pre¬ 
ceptelor contemporane de corectitudine politică pentru ca 
opera să-i fie luată realmente în serios. Convingerea le-ar fi 
justificată doar dacă s-ar dovedi că psihologia analitică, rezul¬ 
tat atât de direct al psihologiei fondatorului ei, este impreg¬ 
nată de spirit fascist. Din fericire însă, accentul pus pe 
importanţa fundamentală a psihicului individual şi căutarea 
personală a completitudinii, combinat cu rezistenţa faţă de 
dogmatism, colectivism şi conformare socială situează psiho¬ 
logia analitică într-o zonă intelectuală cât se poate de înde¬ 
părtată de fascism. 

Jung era ostil tuturor acelor mişcări politice care încer¬ 
cau să sporească puterea statului, căci astfel individul ar fi 
fost privat de dreptul său de-a deveni autentic — credincios, 
adică, legii fiinţei proprii: „în măsura în care un om nu e 
fidel legii fiinţei sale proprii şi nu-şi desăvârşeşte persona¬ 
litatea, el nu va izbuti să-şi realizeze sensul vieţii" (CW'XVII, 
§ 314). Cei care urmează linia unui partid nu-şi aleg pro¬ 
pria cale, ci îşi cufundă potenţialităţile pentru totalitate într-o 
existenţă relativ inconştientă de conformare colectivă. Jung 
n-a considerat deloc sănătoasă dependenţa crescândă a indi- 

vidului de stat, caracteristică pentru evoluţia politică din vre¬ 
mea sa: „înseamnă că întreaga naţiune este pe cale să devi¬ 
nă o turmă, bazându-se mereu pe un păstor care s-o mâne 
către păşunile cele bune. Toiagul de păstor devine curând 
o bâtă de fier, iar păstorii înşişi se transformă în lupi." (CIV 
X, § 413). 

Şi totuşi, o parte dintre aceia pentru care aşa-zisul fas¬ 
cism al lui Jung nu reprezintă o soluţie au găsit alte motive 
să-i respingă ideile, susţinând că ele ar fi prea denaturate 
de presupoziţiile tipice pentru o persoană născută la vre¬ 
mea (1875), în locul (Elveţia) şi în mediul („burghezia" pro¬ 
fesională) respectiv ca să posede o validitate universală. De 
pildă, teoria individuaţiei e criticată pentru evidenta ci de¬ 
pendenţă de tipul psihologic introvertit al lui Jung, atitudinea 
terapeutică e criticată pentru concentrarea asupra eveni¬ 
mentelor interioare şi insuficientul interes faţă de relaţiile 
personale, iar orientarea spirituală — pentru că este prea 
influenţată de propria experienţă religioasă a lui Jung; toate 
acestea ar face ca psihologia sa să nu fie relevantă pentru 
problemele existenţiale ale oamenilor din lumea de azi. 

Desigur că aceste critici sunt întrucâtva adevărate: ori¬ 
cine, cât ar fi el de strălucit, trebuie să se fi născut unde¬ 
va, la o anume dată, într-o comunitate oarecare şi trebuie, 
fatalmente, să fie supus limitărilor acestui destin. Tendin¬ 
ţele introvertite, individualiste şi spiritualiste ale psihologici 
jungiene sunt evidente şi de netăgăduit. Dar ceea ce con¬ 
tează în cazul cuiva care atacă perspectivele cruciale ale exis¬ 
tenţei umane este în ce măsură îşi poate identifica originile 
„parohiale" şi, printr-un efort al intelectului şi imaginaţiei, 
le poate depăşi. Iar lucrul acesta a fost, dinîntâmplare, unul 
din darurile cele mai neobişnuite — şi mai paradoxale — 
ale lui Jung: capacitatea de a trăi în vremea sa şi totodată 
dincolo de ea, de a se înrudi cu oamenii tuturor vremurilor 

care au existat vreodată. Tot ce a scris poartă marca aces¬ 
tei înrudiri şi s-a spus despre el, pe drept cuvânt, că a avut 
idei într-un anume sens prea fundamentale ca să fie moder¬ 
ne. Tocmai pentru că era introvertit, plin de imaginaţie şi 
îndrăgostit de introspecţie, a putut să privească adânc şi 
îndelung în oglinda Sinelui său lăuntric, astfel încât imagi¬ 
nea umanităţii văzută acolo să fie mai pătrunzătoare, mai 
deschisă spre viilor şi mai amplă decât tot ce s-a propus până 
acum. 

Darul lui Jung de a depăşi îngrădirile propriei lui con¬ 
ştiinţe îşi are originea, cum am văzut, în jocurile imagina¬ 
tive din copilărie. Poate că cel mai semnificativ dintre ele 
a fost jocul cu piatra din grădina parohiei de la Klein-Hii- 
ningen (v. mai sus p. 16): „Oare eu însumi sunt cel care stă 
pe piatră — sau eu sunt piatra pe care stă e/?“ Ritualul aces¬ 
ta recurent se poate interpreta ca o formă de comportament 
patologic al unui copil cu privaţiuni de ordin emoţional, care, 
neavând o „încredere fundamentală" în lumea oamenilor, 
îşi compensează izolarea socială construindu-şi în imagina¬ 
ţie relaţia cu o piatră. Totuşi o astfel de interpretare reduc- 
tivă, deşi validă în limitele ei, neglijează consecinţele extrem 
de semnificative pentru copil şi cariera sa ca adult ale aces¬ 
tui joc. în dialogul cu piatra, seminţele psihologieijungiene 
au început să încolţească — principiul dualităţii, cel al opozi¬ 
ţiei şi enantiodromia, forţa însufleţitoare a imaginaţiei care 
prin mecanismul proiecţiei înviorează lumea, conferindu-i 
viaţă şi sens, dialectica lăuntrică a tezei, antitezei ş i sintezei, 
crucială pentru echilibrul şi dezvoltarea psihică. 

Piatra aceea a reprezentat prima întâlnire lăuntrică a lui 
Jung cu inconştientul: de atunci a început să fie fascinat de 
necunoscut, spre a înţelege ulterior, confirmându-i-se intu¬ 
iţia în câmpiile Athi, funcţia religioasă a psihicului — anume 
de a furniza instrumentul prin care Creaţia devine conştientă 

de sine. Proiectându-şi psihicul în acea piatră, i-a conferit 
viaţă, identitate, conştiinţă, procedând asemenea alchimiştilor 
atunci când aceştia scrutau, în retorte, prima materia. A ajuns 
să considere imaginaţia alintul viu din care se creează orice 
valoare; pentru că lumea materială a obiectelor este lipsită 
dc orice alt sens în afara aceluia pe care i-1 recunoaştem în 
psihic. 

Tipul acesta de vederi l-a expus pe Jung altor critici, 
anume că psihologia sa e fundamental egocentristă şi anti¬ 
socială, ba chiar neştiinţifică: Jung ar ţine prea puţin seama 
de influenţele sociale asupra dezvoltării personalităţii, iar 
metodele lui terapeutice n-ar avea ca scop promovarea 
adecvării la cerinţele societăţii. Aceste critici sunt în parte 
justificate, lucru pe care presupun că Jung îl ştia. Fiind însă 
profund introvertit, el era convins că relaţia cu lumea exte¬ 
rioară se poate obţine doar prin realizarea conştientă a lumii 
interioare. „Relaţia cu Şinele este deopotrivă relaţia cu 
semenul nostru — şi nimeni nu se poate lega de acesta din 
urmă până nu s-a legat de el însuşi" (CW XVI, § 445). 
Individuaţia, afirmă Jung, are două aspecte principale: „în 
primul rând este procesul interior şi subiectiv de integrare, 
iarîn al doilea rând este procesul, la fel de necesar, pe care-1 
presupune relaţia obiectivă" (CWXV I, § 448). „Nu tc poţi 
individua pe Evcrest", spunea Jung (Hannah, Jung: His Life 
and Work, <Jung — Viaţa şi opera sa>, 290). Individuaţia 
nu exclude pe cineva din lume, ci concentrează lumea în 
el însuşi (CW'VIII, § 432). 

Atunci când în sfârşit şi-a descoperit în sine siguranţa 
care-i lipsise în mediul copilăriei, „certitudinea interioară" 
obţinută astfel l-a făcut capabil pe Jung să-şi urmeze calea 
proprie, să-i înfrunte pe psihologii de tip academic şi pe 
Freud şi, asemenea lui William Blake, alt vizionar introver¬ 
tit, să trăiascăîntr-o relaţie de compensare cu epoca sa. Dacă 

Freud a adoptat principiile cauzalităţii ş i determinismul psi¬ 
hic, s-a concentrat asupra psihopatologiei copilului şi a deza¬ 
probat religia, considerând-o dorinţă infantilă de protecţie 
parentală, Jung l-a contracarat adoptând o perspectivă teleo¬ 
logică, a susţinut libertatea voinţei, a extins procesul de dez¬ 
voltare dincolo de copilărie, spre a cuprinde întreaga durată 
a vieţii, a declarat că boala este ea însăşi o formă de creştere 
lăuntrică şi a considerat religia modul de împlinire a unei 
nevoi fundamentale. 

Psihologii de tip academic i-au determinat şi ei o ati¬ 
tudine compensatorie. Cam cât a trăit Jung, psihologia din 
universităţi a fost dominată de behaviorism, caracterizat prin 
insistenţa sa dogmatică asupra investigaţiei riguroase a acelor 
reacţii comportamentale la stimuli externi susceptibile de 
cuantificare, excluzând sufletul şi tehnicile de introspecţie 
din laboratorul dc psihologie şi negând influenţa structurii 
înnăscute asupra comportamentului. Dimpotrivă, Jung a re¬ 
levat importanţa experienţei simbolice şi a evenimentelor 
lăuntrice, a susţinut cu tărie că sufletul şi investigarea sa 
sunt preeminente în raport cu orice altceva şi a declarat că 
propensiunile interioare asigură baza oricărei cunoaşteri şi 
experienţe psihologice. 

Rolul lui cultural a fost, la rândul său, compensator. 
Societatea occidentală, desprinsă de rădăcinile sale iu- 
deo-creştine, este nefiresc de materialistă, sărăcită spiritu¬ 
al şi obsedată de tehnologie. La nivelul colectiv, perpetuăm 
greşeala alchimiştilor, proiectându-ne aspiraţiile spirituale 
în lucruri materiale şi amăgindu-ne că am căuta astfel va¬ 
loarea supremă. Lucrul acesta ne îndeamnă să ne tratăm unii 
pe alţii ca şi cum am fi nişte bunuri economice, ori să secă¬ 
tuim resursele fizice ale planetei în vreme ce neglijăm, spre 
paguba noastră, resursele spirituale ale Sinelui. Civilizaţia 
noastră şi-a „pierdut sufletul" şi singurul remediu ar fi să 

reinvestim masiv în viaţa lăuntrică individuală, c a să refacem 
legătura cu „lumea mitică, în care ne aflam cândva acasă 
prin dreptul de-a ne fi născut" (MDR 237). Lipsiţi de sim¬ 
bolismul mitului şi al religiei, oamenii au devenit opaci la 
sensuri, iar societatea e sortită pieirii. 

Iată ce gen de afirmaţii i-au făcut pe universitari să-l cali¬ 
fice pe Jung drept „neştiinţific". Acesta a rămas netulburat: 
„Nu mă pot experimenta pe mine însumi ca problemă ştiinţi¬ 
fică. Mitul e mai individual şi exprimă viaţa cu mai multă 
exactitate decât o face ştiinţa" (MDR 17). Fără să fie străin 
de metoda ştiinţifică, după cum demonstrează primele sale 
cercetări, era nevoit să privească dincolo de ştiinţă: „ştiinţa 
se opreşte la frontierele logicii, nu însă şi natura: ea pros¬ 
peră pe un teren neexplorat de teorie" (CH'X VI, § 524). Ceea 
ce refuza să accepte era eroarea, larg răspândită, a scientismu¬ 
lui — faptul de a respinge tot ceea ce nu este susceptibil 
de explicaţie ştiinţifică. Prefera să confere ponderea cuveni¬ 
tă acelor experienţe iraţionale, acauzale, pe care ştiinţa refuză 
să le socotească demne de atenţie. In acest sens, considera 
psihologia „ştiinţifică" o formă de anti-viaţă: „cu cât raţiunea 
critică se înstăpâneşte mai mult, cu atât viaţa devine mai 
săracă; dar cu cât suntem capabili să conştientizăm mai mult 
conţinut mitic, cu atât integrăm mai multă viaţă. Raţiunea 
ridicată la rang de valoare supremă are ceva în comun cu 
absolutismul politic: sub stăpânirea ei, individul se pauperi¬ 
zează" {MDR 280). 

Prin urmare, psihologia analitică nu poate avea preten¬ 
ţia că e o ştiinţă experimentală, cum nu e, de altminteri, nici 
psihanaliza: ea este, cel mai probabil, o ramură a hermeneu¬ 
ticii — arta de a interpreta spre a extrage sensuri. „Omul 
— spunea Jung la sfârşitul unui celebru interviu BBC tele¬ 
vizat — nu poate suporta o viaţă lipsită de sens." De unde 
provine însă sensul? Răspunsul lui Jung este: din afirmarea 

lipsită de orice echivoc a Sinelui. Participând cu maximă 
implicare la individuaţie, Şinele urmăreşte creşterea şi dez¬ 
voltarea în sânul vieţilor noastre. Afirmarea Sinelui îi eli¬ 
berează energiile creatoare şi insuflă convingerea că cea mai 
bună viaţă este aceea trăită sub specie aeternitatis: „între¬ 
barea hotărâtoare a omului este aceasta: se află el în legă¬ 
tură cu ceva infinit — ori nu?“ (v. p. 50 de mai sus). Ea, 
această întrebare ultimă a umanităţii, a generat toate miturile 
şi religiile create vreodată, fiecare din ele reprezentând încer¬ 
carea îndrăzneaţă a câte unei grupări umane de a intra în legă¬ 
tură cu infinitul, cu eternul. Căutarea legăturii cu cosmosul 
— experienţa Sacrului şi a Divinului — e o necesitate fun¬ 
damentală a Sinelui. Refuzul ei duce la degradarea spiritu¬ 
ală; acceptarea ei iluminează cu sens sufletul. „Nu pot decât 
să privesc, cu uimire şi smerenie, la străfundurile şi piscurile 
naturii noastre psihice. Universul ei nonspaţialascundeo nes¬ 
pusă bogăţie de imagini acumulate de-a lungul a milioane 
de ani de evoluţie." Măreţia ei nu se poate asemui decât cu 
cerul înstelat al nopţii, „pentru că singurul echivalent al uni¬ 
versului lăuntric e universul din afară" (CW IV, § 331). 

Această perspectivă cosmică a generat la Jung respectul 
adânc pentru inconştient şi necunoscut, pentru numinozitatea 
simbolurilor, pentru forţa magică a imaginaţiei şi geniul re- 
conciliator al funcţiei transcendente, pentru sensul atribuit 
tuturor lucrurilor ce ne înconjoară, pentru preeminenţa psihi¬ 
cului individual, ca verigă de legătură între propriile noastre 
vieţi şi intenţiile de nepătruns ale marelui univers. Accentul 
pe care-1 punea pe valoarea nepreţuită a individului, stăru¬ 
inţa lui privind importanţa noţiunii de gnosis (cunoaştere prin 
experienţă, şi nu prin învăţătură livrească sau credinţă), 
deschiderea lui faţă de tot ce este iraţional, spontan, sincro¬ 
nic, lauda adusă ţelurilor profund creatoare ale vieţii, conside¬ 
rarea individuaţiei drept ţel căruia i se subordonează toate 

celelalte scopuri, perceperea viselorşiamiturilorca forme 
de rostire ale limbajului atemporal al sufletului — toate aces¬ 
tea erau expresia inspiraţiei cosmogonice. 

Jung a fost, nu încape nici o îndoială, un personaj stra¬ 
niu şi ieşit din comun, însă extraordinara sa împlinire a fost 
posibilă tocmai pentru că era aşa şi nu altf el. Şi-a exprimat 
crezul de multe ori şi în multiple feluri, dar există un frag¬ 
ment care-1 condensează cel mai bine: „Personalitatea este 
suprema realizare a specificităţii înnăscute proprie unei fiinţe 
vii. Este un act de mare curaj care sfidează viaţa, e afirmarea 
absolută a tot ceea ce constituie individul, e cea mai izbu¬ 
tită adaptare la condiţiile universale ale existenţei îmbinată 
cu cea mai mare libertate posibilă de autodeterminare" (CW 
XVII, § 289). 

Deşi ştia că specia noastră şi planeta pe care trăim sunt 
grav ameninţate datorită propriei noastre inconştienţe, Jung 
a rămas până la capăt un optimist ferit de excese. Credea 
că nimic din ce este esenţial nu se pierde vreodată, deoarece 
matricea sa e veşnic prezentă în noi şi poate fi oricând recu¬ 
perată de către cei „care au învăţat să-şi ferească ochii de 
lumina orbitoare a părerilor comune şi să-şi astupe urechile 
la zgomotul lozincilor efemere". într-o scrisoare către M. 
Serranno (din 14 septembrie 1960) redactată în ultimul an 
al vieţii, cita îndemnul consolator dat de un bătrân 
alchimist discipolului său: „Oricât de izolat şi singur te-ai 
simţi, dacă-ţi îndeplineşti lucrarea cu fidelitate şi grijă, pri¬ 
eteni neştiuţi vor veni să te caute." Şi un precept chinezesc: 
„Omul cel drept care stă în casa lui şi cugetă drept va fi 
auzit până foarte departe." 

Concluzia aceleiaşi scrisori oferă un epitaf potrivit: 

Am căutat să găsesc cel mai bun adevăr şi cea mai clară lumină 

la care puteam ajunge şi, pentru că mi-am atins punctul suprem 

ş inu mai pot urca, stau de strajă lângă lumina şi comoara mea... 
E a este foarte preţioasă nu numai pentru mine, ci, mai presus 
de orice, pentru întunericul creatorului, care are nevoie de Om 
ca să-i lumineze creaţia. Dacă Dumnezeu şi-ar fi văzut dinainte 
lumea, ca ar fi o simplă maşinărie lipsită de sens, iar existenţa 
Omului — un capriciu inutil. Intelectul meu poate lua în con¬ 
siderare această eventualitate, dar fi inţa mea întreagă îi spune nu. 



Bibliografie suplimentară 


M-am străduit în textul de faţă să definesc toţi termenii de 

In plus, există o serie de seminare consemnate de ele¬ 
vii lui Jung, din care câteva au fost publicate. 

Cărţi despre Jung 

Londra, 1977). 

& Stoughton, Londra, 1971). 

Stern, Paul J., C. G. Jung — The Haunted Prophet (George 
Brazillier, New York, 1976). 

Stevens, Anthony, On Jung (Penguin, Londra, 1990), care 
examinează evoluţia ideilor lui Jung în contextul vieţii 
sale şi în relaţie cu ciclul de viaţă al umanităţii. 

Storr, Anthony, Jung (Fontana/Collins, Londra, 1973; 
Routledge, Londra, 1991). 

van der Post, Laurens, Jung and the Story of our Time 
(Pantheon Books, New York, 1975). 
von Franz, Marie-Louise, C. G. Jung: His Myth in our Time 

Lucrări ale autorului cărţii de faţă 

Archetype: A Natural History of the Seif (Routledgc & 
Kegan Paul, Londra, 1982), un studiu privind fundamen¬ 
tele biologice ale teoriei jungiene, cu accent pe dezvol¬ 
tarea din copilărie şi adolescenţă. 

Cuprins 

Prefafă . 7 

Mulţumiri . 9 

1 Omul Jung şi psihologia sa . 11 

2 Arhetipurile şi inconştientul colectiv. 54 

3 Etapele vieţii. 70 

4 Tipurile psihologice. 100 

5 Vise . 120 

6 Terapia . 140 

7 Aşa-zisul antisemitism al lui Jung. 162 

8 Recapitulare. 175 

Bibliografie suplimentară . 184 














Redactor 
VLAD ZOGRAFI 

Corector 

TEODORA TERCIU 

Tehnoredactor 
DOINA ELENA PODARU 

Apărut 2005 
BUCUREŞTI - ROMÂNIA 


Lucrare executată la „ARTPRESS* 4 , Timişoara 



Irtfcnj-fOm conrnv. .]rt-ntrewerVurK-CţtrttKritlJ'lt'. 
irdoiriuil .1 Nn. I.: :■! -ve-ih : r inu îi-m-ivu 

k tunflcroa&n hi luitagiKzannsriul ţr&tiDfţii aufcfco 

fiţi) rraTî ww n K*î* 3 f iîpîîj' vw; 

Li S: >: i:■ i Irlu-ih l . .hm !. vi I.'.Hv.rH:: lu Ivi.;| |Jr pilii nriMhi, 
■ i«Cu Lu ifcrt T Wt »>«:,» «Kfrc ■ «ape*: h«x*- ai -kpu'4a 
, P'XţkJ? rtî n -r.rici W "T.M-rrr ■ 

ul •'* l!l.J jhljll'.l l'felllll-u 

lî-iri*! |n 1 . lin; (a<-xnnvb *1 h-tfm ffifl 10 ; «rt'rt O. 

Irrn rimv- m ml^ci i+r :ţnprv sti/h-iv iiru r, r-«H] [Lt '.‘Ţ.fcirrn 
L| :>jlu — linii LliLI|jlirili-ll-.vjjJill iniLuJ>jl 

■Vrtiony E+rv-'v. pLtwi^i-î dna tl it> tocNinoini prcc-i- 
nţ .;:tlTPi ■■ n>w|9NVI il n ivrmrt r|«» f •:r**■ -miH-rnili. ■ 

ui_ "■ --j -liu :.] i.:i»I Ivi .hi-h| -iu 1 n._u' :I ..jmih-uh-î. hhu- 

I' l’lîMwânifi-ra Oh nra jurai' > 'x. ’- J > p;nţ w'fie'iira 

vj i-ininiUHjn iii ImiKI 11 1 111. hm i:yjipl:< :ln .1 biilil 
tioprirti -spluuiii fnaaiitl JtuvjRfcia uvna ou Lt«iiinyvu 
kr ( rfci '■-5^5 h* -5l'i; " .1 ji; rCvOTO * 0*0-"Mi*n 


fci -K^Cvrji CsMtfl: 
A.C Urj.4iiii 

V! =îii» Cun'-pr? 










